
L-ISPEAKER (Onor. Anġlu Farrugia): Nistieden lil kulħadd jingħaqad miegħi fit-talba tal-bidu. Bħalissa għandna fil-Kamra lil tifla Palestinjana ta’ tliet snin, Selah Hajras, u missierha Ashraf. Hija tilfet lil ommha u lil ħuha u oħrajn li mietu fil-preżenza tagħha u nstabet fit-tifrik. Għaldaqstant it-talba noffriha għax-xogħol tagħna kif ukoll għal dawk kollha li għandhom bżonn it-talb. 

L‑Iskrivan tal‑Kamra qalet it‑talba.


[bookmark: _Toc244518740]MERĦBA

L-ISPEAKER: Thank you very much. I thank you for your presence and hope that this crazy war will end as soon as possible so that Palestine will be free again. (Onor. Membri: Hear, hear)

Il-Minuti tas-Seduta Nru 208, li saret fl-20 ta’ Frar 2024, ġew ikkonfermati.


L-ISPEAKER: Ninforma lill-Kamra li wara s-Sedja ħadet inkonsiderazzjoni t-talba mingħand l-Onor. Stephen Spiteri sabiex jiġi reġistrat bħala skużat fil-Minuti tas-Seduta 192 tat-23 ta’ Jannar 2024, is-Sedja laqgħet din it-talba u qed tordna li ssir korrezzjoni fil-Minuti tas-seduta relattiva.


[bookmark: _Toc244518742]
RULINGS TAS-SEDJA

L-ISPEAKER: Se nagħti l-ewwel ruling:

Fis‑seduta tal‑bieraħ, 20 ta’ Frar 2024, eżatt wara l‑ħin tal‑Mistoqsijiet Parlamentari, il‑Kap tal‑Oppożizzjoni, l‑Onor. Bernard Grech, talab hekk:

“ONOR. BERNARD GRECH: Sur President, nixtieq niġbidlek l‑attenzjoni għar‑rappurtaġġ tal‑bieraħ tal‑aħbarijiet tal‑PBS, tas‑suppost xandir nazzjonali, dwar id‑diskors li jiena tajt ilbieraħ fil‑Parlament. Din hija l‑ewwel darba, l‑ewwel opportunità li għandi biex nagħmel dan. Jien ilbieraħ għedt hekk:

“Sur President, għal ħafna, nibża’ wkoll li kultant anke għan‑naħa l‑oħra, it‑tibdil fil‑klima jirrappreżenta ostaklu għal iktar tkabbir, għal iktar suċċess ekonomiku ta’ poplu. Għalina, filwaqt li t‑tibdil fil‑klima narawh bħala realtà li rridu nindirizzawha, naraw ukoll il‑possibbiltà li b’għaqal u bi kreattività, però fuq kollox billi jkun hemm impenn politiku ċar b’direzzjoni waħda, l‑azzjoni għat‑tibdil fil‑klima tkun mhux kontradittorja imma komplementari għal iktar progress ta’ poplu.”

Però, sfortunatament ilbieraħ il‑PBS, fir‑rappurtaġġ tiegħu, għawweġ dak li għedt u dawru billi qalu hekk:

“Il‑Kap tal‑PN jgħid li t‑tibdil fil‑klima ostaklu għat‑tkabbir ekonomiku”

Proprju l‑oppost ta’ dak li jien għidt ġewwa din il‑Kamra. Kif tista’ tara, u se nkun qiegħed inpoġġi fuq il‑Mejda tal‑Kamra wkoll ir‑rappurtaġġ tat‑TVM News, hawnhekk, fejn qed jgħid: 

“Il‑Kap tal‑PN jgħid li t‑tibdil fil‑klima ostaklu għat‑tkabbir ekonomiku”

Dan huwa screenshot ta’ dak li deher ilbieraħ fl‑Aħbarijiet, fejn hawn miktub: “It‑tibdil fil‑klima ostaklu għat‑tkabbir ekonomiku – il‑Kap tal‑Oppożizzjoni”. 

Sur President, għaldaqstant nitolbok biex tinvestiga dwar dan ir‑rappurtaġġ tal‑proċeduri parlamentari mill‑PBS li kienu skorretti għall‑aħħar. Anzi, li kienu proprju l‑oppost ta’ dak li jien għedt ġewwa din il‑Kamra. 

L‑ISPEAKER: Grazzi. Tista’ tgħaddihuli wkoll dak id‑dokument li kkwotajt?”

Fil‑konsiderazzjoni ta’ din it‑talba s‑Sedja qrat id‑diskors kollu tal‑Kap tal‑Oppożizzjoni li huwa għamel fis‑seduta tat‑Tnejn, 19 ta’ Frar 2024, meta l‑Kamra kienet fl-istadju tat-Tieni Qari tal‑Abbozz ta’ Liġi fuq Azzjoni dwar il‑Klima. Nikkwota eżatt l‑ewwel parti tad‑diskors tiegħu, fejn qal hekk:

“ONOR. BERNARD GRECH: Sur President, għal ħafna, nibża’ wkoll li kultant anke għan‑naħa l‑oħra, it‑tibdil fil‑klima jirrappreżenta ostaklu għal iktar tkabbir, għal iktar suċċess ekonomiku ta’ poplu. Għalina, filwaqt li t‑tibdil fil‑klima narawh bħala realtà li rridu nindirizzawha, naraw ukoll il‑possibilità li b’għaqal u bi kreattività, però fuq kollox billi jkun hemm impenn politiku ċar b’direzzjoni waħda, l‑azzjoni għat‑tibdil fil‑klima tkun mhux kontradittorja imma komplementari għal iktar progress ta’ poplu. Miżuri li jindirizzaw it‑tnaqqis fit‑tibdil fil‑klima ma jaffettwawx l‑aspett ekonomiku ta’ pajjiżna.”

Is‑Sedja rat ukoll il‑parti tar‑rappurtaġġ li għamel referenza għalih il‑Kap tal‑Oppożizzjoni, kif miġjub mill‑PBS, ix‑xandir pubbliku Malti, waqt l‑aħbarijiet imsemmija, fejn intqal illi: 

“F’seduta parlamentari, hekk kif issokta d‑dibattitu dwar il‑ħolqien ta’ awtorità dwar il‑Klima, il‑Kap tal‑Oppożizzjoni u tal‑Partit Nazzjonalista Bernard Grech qal li t‑tibdil fil‑klima jirrappreżenta ostaklu għat‑tkabbir u s‑suċċess ekonomiku. Dr Grech qal li filwaqt li t‑tibdil fil‑klima huwa realtà li trid tiġi indirizzata, jeħtieġ impenn politiku ċar fejn l‑azzjoni ma tkunx kontradittorja iżda kumplementari. Qal li l‑Oppożizzjoni kienet minn ta’ quddiem nett biex tieħu azzjoni u fl‑2019 ressqet talba biex l‑istess Kamra tiddikjara stat ta’ emerġenza t‑tibdil fil‑klima.”

Is‑Sedja tibda billi tirrileva illi għalkemm l‑Ordnijiet Permanenti tal‑Kamra tad‑Deputati huma siekta dwar il‑materja ta’ rappurtaġġ ta’ dibattiti parlamentari, l‑Ordinanza dwar il‑Privileġġi u s‑Setgħat tal‑Kamra, Kap. 113 tal-Liġijiet ta’ Malta, tittratta din il‑materja bħala wieħed mir‑reati li jitqiesu li jmorru kontra l‑Att imsemmi, u nikkwota l-paragrafu (k) tal‑artikolu 11(4) tagħha li jgħid:

“... il‑pubblikazzjoni volontarja jew bi traskuraġni ta’ xi rapport falz jew mgħawweġ ta’ xi dibattitu jew proċedimenti tal‑Kamra jew ta’ xi kumitat tagħha”.
 
Għalkemm fit‑talba tiegħu l‑Kap tal‑Oppożizzjoni ma invokax ksur ta’ privileġġ skont din l‑Ordinanza, is‑Sedja tħoss li għandha tara jekk dak li ġie rrappurtat mill‑PBS jammontax għal rappurtaġġ li seta’ kien qarrieqi, falz, jew b’xi mod mgħawweġ. Dwar dan is‑Sedja diġà kellha diversi opportunitajiet illi tagħti rulings, u fihom is‑Sedja dejjem saħqet li kull meta jkun hemm rappurtaġġ dwar xi ntqal fil‑Parlament, ir‑rappurtaġġ għandu jkun preċiż f’dak li jkun intqal biex jirrifletti eżatt il‑fatti kif saru u kif intqalu fl‑ogħla istituzzjoni tal‑pajjiż.

Dan il‑punt joħroġ b’mod ċar ukoll mill‑istess Erskine May, fejn fl‑24 edizzjoni tiegħu, proprju fis‑sezzjoni ‘Broadcasting of parliamentary proceedings’ jgħid hekk: 

“The objective of these rules is to ensure that a ‘full, balanced, fair and accurate account of proceedings’ is given and that ‘the dignity of the House and its function as a working body rather than a place of entertainment’ is respected.”

Dan ifisser li dak kollu li jiġi rrapportat għandu jiġi rapportat b’mod ċar u korrett, u dak li jintqal ikun dak li fil‑fatt seħħ. 

Is‑Sedja tifhem l‑ilment imqajjem mill‑Kap tal‑Oppożizzjoni u fiċ‑ċirkostanzi, qabel ma tieħu deċiżjoni ulterjuri, qiegħda tinkariga lill‑Iskrivan tal‑Kamra sabiex titlob lill‑PBS biex fl‑ewwel opportunità jagħmel il‑korrezzjoni relattiva kif indikata f’dan ir‑ruling billi jikkoreġi t‑titolu tal‑artiklu “Il‑Kap tal‑PN jgħid li t‑tibdil fil‑klima ostaklu għat‑tkabbir ekonomiku” u fil‑parti fejn jingħad illi “Bernard Grech qal li t‑tibdil fil‑klima jirrappreżenta ostaklu għat‑tkabbir u s‑suċċess ekonomiku” għandha titkompla biex tirrifletti s‑sentenza preċiża li ntqalet mill‑istess Kap tal‑Oppożizzjoni kif ġej:

“... nibża’ wkoll li kultant anke għan‑naħa l‑oħra, t‑tibdil fil‑klima jirrappreżenta ostaklu għal iktar tkabbir, għal iktar suċċess ekonomiku ta’ poplu. Għalina, filwaqt li t‑tibdil fil‑klima narawh bħala realtà li rridu nindirizzawha, naraw ukoll il‑possibilità li b’għaqal u bi kreattività, però fuq kollox billi jkun hemm impenn politiku ċar b’direzzjoni waħda, l‑azzjoni għat‑tibdil fil‑klima tkun mhux kontradittorja imma komplementari għal iktar progress ta’ poplu.”

Is‑Sedja, bħalma għamlet ukoll diversi drabi meta ġiet mitluba tiddeċiedi dwar ilmenti simili, ittenni li filwaqt li għandha kull rispett lejn ix‑xogħol li jitwettaq mill‑ġurnalisti f’dak li huwa rappurtaġġ u analiżi ta’ dak li jingħad u jitressaq fil‑Parlament, terġa’ tieħu l‑opportunità biex tappella lill‑mezzi tal‑midja sabiex dejjem ikunu prudenti u fidili fl‑eżerċizzju tad‑doveri tagħhom billi jaraw li dak li jirrapportaw ikun jirrifletti fedelment mhux biss il‑kelma, imma anke l‑ispirtu, ta’ dak li jingħad u jsir fil‑Kamra.

Ir‑ruling huwa deċiż. 

Issa se nagħti t-tieni ruling.

Fis‑seduta tal‑bieraħ, 20 ta’ Frar 2024, eżatt wara l‑ħin tal‑Mistoqsijiet Parlamentari, iċ‑Chairperson tal‑Kumitat Permanenti dwar il‑Kontijiet Pubbliċi, l‑Onor. Darren Carabott, talab hekk:

“ONOR. DARREN CARABOTT: Sur President, nagħmel referenza għal dak li għadu kif seħħ illum waqt il‑laqgħa tal‑Kumitat Permanenti dwar il‑Kontijiet Pubbliċi. B’dispjaċir qed niġi hawnhekk u nitolbok sabiex tiggwida x’jiġri fil‑Kumitat Permanenti dwar il‑Kontijiet Pubbliċi meta jkollok abbuż sfrenat tal‑maġġoranza tal‑Gvern f’dan il‑Kumitat, li jridu jwaqqfu milli l‑Oppożizzjoni ttella’ suġġett, investigazzjoni, rapport ieħor tal‑Awditur Ġenerali. Illum kellna sitwazzjoni fejn tliet membri tal‑Oppożizzjoni xtaqu li jittella’ quddiem il‑Kumitat Permanenti dwar il‑Kontijiet Pubbliċi rapport ieħor għad‑diskussjoni, u l‑membri tal‑Gvern ħadu vot sabiex iwaqqfu milli dan isir, u fl‑istess waqt għamlu referenza għal mozzjoni li qalu li kienet saret f’laqgħa fil‑bidu ta’ din il‑leġiżlatura, li kkwotaw, u se nispjegaha sabiex tara li dawn ikkwotaw li kien hemm ftehim – qed ngħid x’qalu huma – ta’ alternanza tas‑suġġetti, ċjoè suġġett tal‑Oppożizzjoni u suġġett tal‑Gvern. 

Però nagħmillek referenza, Sur President, għal żewġ istanzi fejn il‑Gvern stess kiser dak il‑ftehim. Ċjoè, li ilu ma jtella’ r‑rapport tiegħu dwar il‑faqar, jekk se nitkellmu fuq l‑alternanza, mill‑5 ta’ Lulju 2022. Fl‑istess ħin, u tajjeb li nagħmlu referenza għaliha wkoll jekk se nitkellmu fir‑rigward tal‑alternanza, kien hemm ukoll ir‑rapport l-ieħor tal‑obeżità li ttella’, ċjoè li ma kienx hemm biss żewġ rapporti. Il‑Kumitat stess qabel nem. con. li nimxu f’din id‑direzzjoni. Għaldaqstant se nitolbok sabiex tiggwida jekk kienx hemm abbuż tal‑maġġoranza sabiex iżżomm lill‑Oppożizzjoni milli ttella’ r‑rapport li tixtieq tiddiskuti fil‑Kumitat Permanenti dwar il‑Kontijiet Pubbliċi.”

Is‑Sedja semgħet ukoll dak li kellu xi jgħid l‑Onor. Alex Muscat, li qal, u nikkwota:

“ONOR. ALEX MUSCAT: Sur President, mnalla bħala Gvern ma nafdawx lill‑Oppożizzjoni, u mnalla l‑affarijiet nagħmluhom bil‑miktub. Tant huwa hekk li konna vverbalizzajna f’laqgħa tal‑istess Public Accounts Committee dwar kif għandu jipproċedi x‑xogħol fil‑Public Accounts Committee. Dak il‑ftehim, ivverbalizzat, li konna qbilna miegħu ż‑żewġ naħat tal‑Kamra, aħna qatt ma ddipartixxejna minnu. L‑Oppożizzjoni llum ippruvat tiżloq minn dak li kien miftiehem, u aħna sempliċement illum qed ngħidu li mnalla ma nafdawkomx u l‑affarijiet għamilniehom bil‑miktub fil‑laqgħa tal‑Ħamis, 2 ta’ Ġunju 2022. Aħna, dak li nikkommettu għalih, se nonorawh. Għall‑Oppożizzjoni, b’mod ċar, mhuwiex il‑każ.”

Is‑Sedja rat it‑traskrizzjoni sħiħa ta’ kif żvolġiet il‑laqgħa tal‑bieraħ tal‑Kumitat Permanenti dwar il‑Kontijiet Pubbliċi, u b’dispjaċir tinnota illi nqala’ dan id‑diżgwid li spiċċa ħa l-parti l-kbira tal-ħin tal-laqgħa.

Is‑Sedja tirrileva illi, kif spjegat f’diversi rulings tagħha, anke diversament ippreseduta, hija ma tistax tindaħal fit‑tmexxija ordinarja tal‑kumitati, aktar u aktar fil‑każ inkwistjoni fejn il‑Kumitat kien wasal għal ftehim kif ser jiġu skedati l‑laqgħat u l‑aġenda tagħhom. 

Nibda billi nikkwota ruling tal‑Ispeaker Michael Frendo fis‑Seduta 260 tal‑11 ta’ Ottubru 2010 fejn kien stabbilit b’mod ċar illi:

“Iċ‑Chairman ta’ Kumitat għandu l‑fakultà li jmexxi s‑seduta tal‑Kumitat li huwa jippresiedi u s‑Sedja b’mod ġenerali ma tindaħalx kif issir din it‑tmexxija ħlief f’ċirkostanzi partikolari fejn ikun meħtieġ li tara li l‑Ordnijiet Permanenti, ir‑regoli u prassi ta’ din il‑Kamra tad‑Deputati u tal‑Kumitati tagħha huma segwiti. L‑Ordnijiet Permanenti ma jittrattawx il‑proċeduri li bihom jimxu l‑Kumitati u għalhekk wieħed irid jara l‑prassi li ġiet stabbilita maż‑żmien fid‑dawl tal‑Ordnijiet Permanenti tal‑Kamra kollha li, mutatis mutandis, u b’mod ġeneriku, għandhom ikunu riflessi fil‑qafas tat‑tmexxija tal‑Kumitati. 

Kif jgħid tajjeb l‑Erskine May f’paġni 795 u 796 tat‑23 ħarġa tiegħu “Order in debate in a committee is enforced by the chairman, as he is responsible for the conduct of its business, and no appeal from his decision should be made to the Speaker”, l‑Ispeaker ma jindaħalx dwar dan għaliex materji ta’ tmexxija ordinarja bħal dawn iridu jitħallew f’idejn iċ‑Chairman tal‑Kumitat li jkun qed imexxi l‑proċeduri tal‑Kumitat. Is‑Sedja ma tissindikax l‑istil ta’ tmexxija ta’ Chairman jew jekk Chairman imexxix tajjeb jew le s‑seduti tal‑Kumitat li jippresiedi.”

Din hija l‑pożizzjoni li ħadet is‑Sedja preżenti kull meta kellha lmenti li jirrigwardaw it‑tmexxija ta’ kumitat bħal, fost oħrajn, fis‑seduta 26 tal‑4 ta’ Ġunju 2013, fis‑seduta 116 tal‑4 ta’ Frar 2014, fis‑seduta 441 tas‑16 ta’ Marzu 2021 u fis‑seduta 521 tas‑17 ta’ Novembru 2021. Fl‑aħħar ruling ċitat, is‑Sedja kienet għamlet referenza wkoll għal estratt ieħor mir‑ruling tal‑Ispeaker Michael Frendo fis‑Seduta 260 tal‑11 ta’ Ottubru 2010, u nikkwota:

“It‑tielet materja li s‑Sedja trid tiddeċiedi tittratta dwar jekk l‑Aġenda jew xi item fuqha jistgħux jiġu kkontestati mill‑membri tal‑Kumitat. L‑Ordnijiet Permanenti ma jindikaw xejn speċifiku dwar dan il‑punt għar‑rigward tal‑Kumitati tal‑Kamra. Minkejja li tinħareġ mill‑President tal‑Kumitat wara li jkun fassalha waħdu jew f’konsultazzjoni mal‑membri tal‑Kumitat, is‑Sedja hija tal‑fehma li l‑Aġenda fit‑totalità tagħha u għar‑rigward ta’ kull item tagħha tibqa’ materja ta’ kompetenza tal‑Kumitat kollu. Allura jsegwi li xejn ma jwaqqaf lil xi membru li jikkontestaha jew li jikkontesta xi item minnhom jew jikkontesta li jitqiegħed xi item partikolari fuq l‑Aġenda li jkun qed jiġi propost, jew anke jipproponi li item jitqiegħed fuq l‑Aġenda, u li wkoll jitlob vot fuq dan. 

Wieħed irid iżda jenfasizza li din hija materja delikata għaliex għar‑rigward ta’ dak li jiddiskuti l‑Kumitat, f’sistema parlamentari, anke l‑pożizzjoni tal‑minoranza għandu jingħatalha l‑valur tagħha.”

Għaldaqstant is‑Sedja tara li l‑Kumitat biss għandu jara kif jitħaddem il‑ftehim li ntlaħaq mill‑istess Kumitat, u li bil‑bonsens u r‑rieda t‑tajba tal-Membri kollha, il‑Kumitat għandu jasal għal mod kif jista’ jkompli bil‑ħidma importanti tiegħu biex jagħmel l‑aħjar użu mill‑ħin disponibbli lilu b’mod li jagħmel ġieħ lil din l-ogħla istituzzjoni u jkun ta’ servizz vera għall-poplu li qed jirrappreżenta.

Ir-ruling huwa deċiż.

[bookmark: _Toc244518743]
MISTOQSIJIET – TWEĠIBIET ORALI


MINISTERU GĦALL-INTERN, IS-SIGURTÀ, IR-RIFORMI U L-UGWALJANZA - KONSULENTI

13985. L-ONOR. KAROL AQUILINA (f’isem l-Onor. Ivan Bartolo) staqsa lill- Ministru għall-Intern, is-Sigurtà, ir-Riformi u l-Ugwaljanza: Jista’ l-Ministru jgħid kemm-il konsulent hemm fil-Ministeru tiegħu u x’livell ta’ edukazzjoni u esperjenza għandhom, speċjalment fil-qasam li l-Ministeru jirrappreżenta?

[bookmark: _Hlk102990845][bookmark: _Hlk102996054]ONOR. BYRON CAMILLERI (Ministru għall-Intern, is-Sigurtà, ir-Riformi u l-Ugwaljanza): Ninforma lill-Onor. Interpellant li l-konsulenti ġew impjegati skont il-manwal li kopja tiegħu diġà tqiegħdet fuq il-Mejda tal-Kamra.

L-ISPEAKER: L-Onor. Naomi Cachia, mistoqsija supplimentari.

ONOR. NAOMI CACHIA: Sur President, fl-aħħar sigħat ilqajna f’pajjiżna u issa anke f’dan il-Parlament liċ-ċkejkna Selah, li bħal eluf ta’ tfal oħra kienet vittma tal-gwerra f’Gaża. Vittma għaliex mhux biss ġarrbet ġrieħi serji però wkoll tilfet membri tal-familja tagħha. Fortunatament din it-tifla setgħet tinġieb fostna f’pajjiżna. Jista’ l-Ministru jispjega x’kien ir-rwol tal-Gvern Malti f’dan kollu?

L-ISPEAKER: Il-Ministru Byron Camilleri.

ONOR. BYRON CAMILLERI: Sur President, meta tara liċ-ċkejkna Selah li lqajna llum daqsxejn mill-bogħod - għax kienet fl-iStrangers Gallery f’dan il-Parlament, tifhem kemm huma koroh l-effetti tal-gwerra. Naħseb li kienet deċiżjoni tajba ta’ pajjiżna li kkordinajna sabiex din it-tifla tinġieb Malta ħalli tingħata l-kura. Kienet talba li għamel l-Ambaxxatur tal-Palestina f’pajjiżna lill-Uffiċċju tal-Prim Ministru. Imbagħad l-Uffiċċju tal-Prim Ministru, flimkien ma’ diversi ministeri, ħdimna sabiex nagħmluha possibbli li fi ftit jiem din it-tifla tinġieb ġewwa pajjiżna. Konna infurmati li diġà għamlet operazzjoni, dik li tissejjaħ battlefield surgery, u kien hemm il-bżonn li tinġieb ġewwa pajjiżna. Ħadna ħsieb li jinħarġu l-visas u l-permessi neċessarji sabiex tkun tista’ tidħol f’pajjiżna flimkien ma’ missierha. Sfortunatament jidher li tilfet lil ommha u lil ħuha fil-gwerra. Kien hemm mument li ħasbet li tilfet lil missierha wkoll imma fortunatament dan ma kienx il-każ. 

Min-naħa tal-Ministeru għas-Saħħa ħadu ħsieb sabiex minn issa ’l quddiem tkun tista’ tirċievi t-trattament li għandha bżonn ġewwa l-Isptar Mater Dei. Naħseb li dan għandu jagħmilna kburin bħala pajjiż li aħna ma nipparteċipawx fil-gwerer. Aħna ma nibagħtux bombi imma Malta, bħalma għamlet f’dan il-każ u għamlet anke f’każijiet oħrajn, inkluż mal-poplu Ukren u ma’ popli oħrajn meta kienu għaddejjin minn mument diffiċli, tagħti għajnuna umanitarja minflok titfa’ l-bombi jew inkella sservi sabiex il-kunflitt jiżdied flok jonqos. (Onor. Membri: Hear, hear)

L-ISPEAKER: L-Onor. Karol Aquilina, mistoqsija supplimentari.

ONOR. KAROL AQUILINA: Sur President, naqsam mal-Ministru s-sentimenti dwar l-għajnuna li hemm bżonn toffri Malta lil kull min huwa fil-bżonn f’dawk iċ-ċirkostanzi partikolari u traġiċi.

F’Ottubru tal-2023 staqsejt lill-Ministru dwar l-għassa tal-pulizija tal-Imsida. Kif jaf, din l-għassa ġiet magħluqa biex tiġi rinnovata. Huwa weġibni li din l-għassa se ddum sena u nofs magħluqa. Biex inkun preċiż mal-Ministru, qalli li x-xogħol se jitlesta sal-ewwel kwart tal-2025, jiġifieri sa Marzu 2025. Fil-lokalità tal-Imsida hemm joqogħdu eluf kbar ta’ nies inkluż ħafna barranin. Ma jidhirlux il-Ministru li mhuwiex ġust fuq il-komunità tal-Imsida li tħalli l-għassa magħluqa għal tant tul ta’ żmien? Ma jidhirlux l-Ministru li bħala miżura, anke biex ittaffi minn din il-problema, għandu jkun hemm sforz biex tinfetaħ xi mkien għassa temporanja fl-Imsida?

L-ISPEAKER: Il-Ministru.

ONOR. BYRON CAMILLERI: Sur President, bħalissa qed nagħmlu rinnovazzjoni ta’ numru ta’ għases madwar il-pajjiż. Xi wħud huma antiki ħafna, xi wħud mhumiex deċenti la għall-ħaddiema li jaħdmu fihom u lanqas għall-persuni li jidħlu hemmhekk biex jużaw dak is-servizz. L-għassa tal-Imsida kienet waħda minnhom. Flimkien mal-Imsida qed nagħmlu xogħol fil-Ħamrun u se jibda xogħol fir-Rabat. Għadna kif lestejna ta’ Marsaskala u hemm diversi oħrajn, fosthom Santa Luċija fejn beda jopera d-DV Unit u anke l-Community Policing minn hemmhekk. Hemm dan ix-xogħol importanti ħafna sabiex nagħmlu ambjent li jkun iktar deċenti u li jilqgħek u dan kemm għall-ħaddiema kif ukoll għall-persuni li jmorru jirċievu s-servizz. 

Dwar l-għassa tal-Imsida li staqsa dwarha l-Onor. Interpellant m’għandix l-informazzjoni eżatta hawnhekk miegħi però jekk issir mistoqsija bil-miktub, inkun nista’ nagħti tweġiba, kif nagħmel dejjem. Nista’ ngħid però li xi drabi nsibu mezz kif jibqa’ jkun hemm għassa fil-lokalità. Pereżempju fil-pjazza tal-Ħamrun se jkun hemm mobile police station u se jibqa’ jingħata ċertu servizz. Mhux kollu, għax impossibbli tipprovdi s-servizz kollu, u għalhekk se nkunu qed noffru servizzi oħrajn mill-Marsa, l-iktar għassa viċin.

Fl-Imsida, sfortunatament, ma kellniex dik l-għażla. In-nies qed jirċievu s-servizz, jekk niftakar tajjeb, minn Tas-Sliema, li hija l-iktar għassa viċin. Żgur li x-xogħol irid isir. Ma naħsibx li nistgħu ma nagħmluhx. Sfortunatament xogħlijiet bħal dawk jieħdu ż-żmien, però mbagħad meta titlesta, kemm il-pulizija li jaħdmu fiha kif ukoll in-nies li jirċievu s-servizz ikunu jistgħu jirċievu servizz f’ambjent li jkun ferm u ferm aħjar.

L-ISPEAKER: L-Onor. Randolph De Battista, mistoqsija supplimentari.

ONOR. RANDOLPH DE BATTISTA: Sur President, nerġa’ nieħu lill-Ministru għall-każ ta’ Selah. Meta kienet faċċata tagħna titfgħalna l-bews minn hemm fuq, il-mistoqsija kienet: Kif tista’ tħares lejha u ma tkunx favur il-paċi, ma titkellimx kontra l-gwerra u ma toqgħodx attent fid-dikjarazzjonijiet li tagħmel?! X’inhu l-ħsieb tal-Ministru dwar kemm huwa importanti li noqogħdu attenti b’ċertu diskors li nagħmlu? Fl-aħħar ġimgħat u xhur smajna dikjarazzjonijiet li ma jagħmlux sens minn esponenti fi Brussell u anke f’Malta dwar is-sitwazzjoni, fejn kważi kważi tibda tgħid: Vera għandhom l-interess tal-paċi jew hemm interessi oħra? Kemm huwa importanti li d-dikjarazzjonijiet li jsiru jkunu ta’ ċerta serjetà?

L-ISPEAKER: Il-Ministru.

ONOR. BYRON CAMILLERI: Sur President, naqbel perfettament mal-argument tal-Onor. Interpellant. Aħna kburin bin-newtralità ta’ pajjiżna. Aħna pajjiż li ħdimna ħafna biex ikollna n-newtralità tagħna. Għandna wkoll il-Kostituzzjoni li mhux biss tgħid li aħna pajjiż newtrali imma wkoll tħeġġiġna sabiex infittxu l-paċi qalb il-nazzjonijiet. Aħna pajjiż li ħdimna ħafna biex inkunu indipendenti u pajjiż li ħdimna ħafna biex ma nkunux bażi militari. Illum, qabel ġejt hawnhekk, kollegi fil-Partit Nazzjonalista ħarġu stqarrija li fl-opinjoni tiegħi mhijiex tajba. Dawn qed jagħmlu minn kollox biex jaqbżu għall-MEP Nazzjonalista u Maltija, li hija l-President tal-Parlament Ewropew, Dr Roberta Metsola, għal dak li għamlet u għal dak li qalet. 

Is-Sinjura Metsola ma ġietx kritikata biss minn esponenti tal-Partit Laburista. Ġiet ikkritikata lokalment anke minn attivisti u ġiet ikkritikata b’mod internazzjonali. Però l-iktar ħaġa li fl-opinjoni tiegħi nista’ nikkritika u għandi nikkritika hija li l-kollegi fil-Partit Nazzjonalista ppruvaw idawru anke l-kliem tal-Prim Ministru qisu b’xi mod tkellem kontra l-Forzi Armati ta’ Malta. Qalu li l-Prim Ministru huwa kontra li jkun hemm investiment fil-Forzi Armati ta’ Malta. Illum punt wieħed nixtieq infakkar, li waqt li aħna konna qegħdin nidddiskutu kif se nagħtu iktar drittijiet u kundizzjonijiet lis-suldati tagħna, uħud fl-Oppożizzjoni kienu qed ifasslu kwerela biex jitfgħu lil dawk is-suldati l-ħabs. (Onor. Membri: Hear, hear) 

Inħeġġeġ lilna lkoll li qegħdin f’din il-Kamra biex xogħolna ikun ta’ interlokuturi għall-paċi. Qed nagħmluha bħala pajjiż fil-Kunsill tas-Sigurtà tan-Nazzjonijiet Uniti u qed nagħmluha issa bħala pajjiż fl-OSCE. Dak ix-xogħol li qed nagħmlu hemmhekk jista’ jsir propju għaliex aħna pajjiż newtrali, u proprju għaliex pajjiż li naħdmu għall-paċi u kontinwament nagħtu, bħalma wrejna llum, għajnuna umanitarja lil popli oħrajn.

L-ISPEAKER: L-Onor. Darren Carabott, mistoqsija supplimentari.

ONOR. DARREN CARABOTT: Sur President, kif jaf il-Ministru dan l-aħħar għamiltlu numru ta’ domandi fir-rigward ta’ rapporti li jkunu saru lill-Pulizija fuq diversi reati differenti. Mit-tweġibiet li tani nnotajt li filwaqt li l-informazzjoni dwar in-numru ta’ rapporti li jsiru kienet disponibbli u ngħatatli, però meta mbagħad kont qed nistaqsi dwar xi rriżulta minn dawn ir-rapporti, kemm kien hemm minnhom fejn persuni nstabu ħatja u oħra li ma nstabux, kemm ġew konklużi b’suċċess u oħrajn lanqas ġew konklużi, kien hemm ħafna minn din l-informazzjoni li beda jweġibni li ma kenitx disponibbli. Jista’ l-Ministru jispjega x’inhuwa l-pjan sabiex jiġu rranġati dawn l-ineżattezzi sabiex jibda jkun hemm din l-informazzjoni? Jien nemmen li meta jsir rapport, tajjeb li jkollna l-informazzjoni dwar x’qed jiġri minn dak ir-rapport. Il-Ministru kif se jindirizza din in-nuqqas ta’ informazzjoni li qed ikollna?

L-ISPEAKER: Il-Ministru.

ONOR. BYRON CAMILLERI: Sur President, qabelxejn nixtieq nawgura lill-Onor. Interpellant li issa huwa l-kelliem tal-Oppożizzjoni għall-intern. Inħares ‘il quddiem li naħdem miegħu bħalma għamilt maż-żewġ membri ta’ qablu. Rajt numru ta’ mistoqsijiet parlamentari, fosthom dawk li rrefera għalihom, u tajt anke t-tweġibiet tiegħi. Jien spjegajt li preżentament qed isir ix-xogħol sabiex jinħareġ it-tender ħalli tinbidel is-sistema tal-IT biex data bħal dik tkun disponibbli immedjatament kemm għall-konsum intern u anke biex jiġu mwieġba mistoqsijiet parlamentari bħal dawk li għamilli l-Onor. Carabott. Inħares ‘il quddiem li tkompli dik il-ħidma li diġà bdiet u li waslet fil-fażi finali proprju biex jinħareġ it-tender sabiex wara jkun hemm dik it-tip ta’ sistema.

L-ISPEAKER: Grazzi. Il-ħin tal-Mistoqsijiet issa għadda. Ngħaddu għat-Tqegħid ta’ Karti u nsejjaħ lis-Segretarju Parlamentari Omar Farrugia.

TQEGĦID TA’ KARTI

ONOR. OMAR FARRUGIA (Segretarju Parlamentari għax-Xogħlijiet Pubbliċi): Sur President, f’isem il-Ministru għat-Trasport, l-Infrastruttura u x-Xogħlijiet Pubbliċi nqiegħed fuq il-Mejda tal-Kamra:

Policy rigward Parkeġġi Riservati kemm komunali kif ukoll personalizzati għal Blue Badge Holders, bi tweġiba għall‑mistoqsija parlamentari numru 16363; u

Tagħrif dwar in-numru ta’ parkeġġi riservati personalizzati maqsuma skont il-lokalità, bi tweġiba għall‑mistoqsija parlamentari numru 16364;

f’isem il-Ministru għall-Wirt Nazzjonali, l-Arti u l-Gvern Lokali nqiegħed fuq il-Mejda tal-Kamra:

[bookmark: _Hlk159409021]Email datata 30 ta’ Ġunju 2022 li telenka t-Terms of Reference f/PA 5339/21 rigward Portion of Plot 16, N/S off Triq George Mcadam, Xagħra, bi tweġiba għall‑mistoqsija parlamentari numru 16156; u

Email datata 11 ta’ April 2019 li telenka t-Terms of Reference f/PA 00564/18 rigward Archaeology monitoring of Site at N/S off, Triq il-Knisja c/w N/S off, Triq George Mcadam, Xagħra, bi tweġiba għall‑mistoqsija parlamentari numru 16157;

f’isem il-Ministru għall-Akkomodazzjoni Soċjali u Affordabbli nqiegħed fuq il-Mejda tal-Kamra:

Ħames ritratti li juru parti minn Triq il-Qolla f’Ħaż-Żebbuġ fejn kien rappurtat li kien hemm kwantità ta’ ilma ppumpjat fit-triq, bi tweġiba għall‑mistoqsija parlamentari numru 16366;

f’isem il-Ministru għall-Ekonomija, l-Intrapriża u Proġetti Strateġiċi nqiegħed fuq il-Mejda tal-Kamra:

Tagħrif dwar il-membri tal-Bord tad-Diretturi tal-Gaming Malta Foundation (GMF), bi tweġiba għall mistoqsija parlamentari numru 16177;

Tagħrif dwar il-membri tal-Bord tad-Diretturi tal-Malta Investment Management Co. Ltd (MIMCOL), bi tweġiba għall-mistoqsija parlamentari numru 16179;

Tagħrif dwar il-membri tal-Bord tad-Diretturi tal-Malta Government Technology Investments Ltd (MGTIL), bi tweġiba għall-mistoqsija parlamentari numru 16180; u

Tagħrif dwar il-membri tal-Bord tad-Diretturi ta’ Tech.mt, bi tweġiba għall-mistoqsija parlamentari numru 16181; u

f’isem il-Ministru għall-Finanzi u x-Xogħol inqiegħed fuq il-Mejda tal-Kamra:

Tagħrif dwar ħaddiema fl-iskema Xogħol fil-Komunità maqsuma skont l-entitajiet fejn jaħdmu u n-natura tax-xogħol matul il-perjodu Jannar-Diċembru 2023, bi tweġiba għall-mistoqsija parlamentari numru 14912.

L-ISPEAKER: Grazzi. Stqarrijiet ministerjali? Mozzjonijiet? Ordnijiet tal-Ġurnata.

[bookmark: _Toc244518745]
ORDNIJIET TAL-ĠURNATA

[bookmark: _Toc244518747]BUDGET MEASURES IMPLEMENTATION BILL

L-ordni għat-Tieni Qari ġie moqri.
Ikompli mill-5 ta’ Frar 2024.
Il-mistoqsija reġgħet tqiegħdet.

L-ISPEAKER: Rimarki? L-Onor. Carmelo Abela.

ONOR. CARMELO ABELA: Sur President, illum qed inkomplu d-diskussjoni dwar l-Abbozz ta’ Liġi li Jimplimenta Miżuri tal-Estimi. Meta jitħabbar il-baġit nagħmlu d-diskussjoni dwar il-Ministeri u l-estimi ta’ kull Ministeru però mbagħad, iktar tard fis-sena li tkun bdiet, nitkellmu fuq abbozz ta’ liġi li jkun jemenda diversi liġijiet biex jiġu implimentati b’mod sħiħ il-miżuri li jkunu tħabbru f’dak il-baġit. U huwa dak li qed nagħmlu llum. 

Il-Kamra llum qed tkompli tiddiskuti dan l-Abbozz ta’ Liġi fl-istadju tat-Tieni Qari u għalhekk ikollna l-opportunità li nitkellmu ftit fuq is-sitwazzjoni tal-finanzi tal-pajjiż, fuq id-direzzjoni tal-pajjiż, u jkollna l-opportunità nitkellmu wkoll fuq miżuri li jkunu diġà daħlu fis-seħħ wara li l-Ministru għall-Finanzi jkun ħabbarhom fid-diskors tiegħu. Nistgħu nsemmu li speċjalment fejn jidħlu miżuri soċjali, il-Ministru responsabbli mill-politika soċjali, l-Onor. Michael Falzon, diġà ħabbar li dawn daħlu fis-seħħ. Illum mid-diskors tal-baġit qed ngħaddu għall-fatti. 

Sur President, minn din in-naħa tal-Kamra ta’ sikwit nikkritikaw lill-Oppożizzjoni u nsejħulhom negattivi. Ikun hemm minn sħabna tal-Oppożizzjoni li jieħdu għalihom, però jien smajt l-intervent tal-kelliem ewlieni tal-Oppożizzjoni fuq il-qasam tal-finanzi, fejn b’mod ġenerali d-diskors tiegħu kien purament negattiv. Ma sab xejn pożittiv, għall-inqas minn dak li smajt jien. Forsi jqum u jgħidli li kien hemm elementi pożittivi fid-diskors tiegħu imma minn dak li smajt jien kien diskors negattiv. Ma sab xejn tajjeb, la fuq l-aspett ekonomiku, la fuq l-aspett finanzjarju u lanqas fuq deċiżjonijiet li l-Gvern qed jieħu fejn jidħlu l-finanzi biex jgħin f’dan iż-żmien ta’ sfida. Għaldaqstant bir-raġun minn din in-naħa tal-Kamra jkollna ngħidu li fil-maġġoranza assoluta tagħhom id-diskorsi tan-naħa l-oħra jkunu negattivi. Tal-Oppożizzjoni ma jsibu xejn tajjeb f’dak li qed isir però mbagħad ftit li xejn nisimgħu proposti u x’jagħmlu li kieku għada jispiċċa Gvern Laburista u l-Oppożizzjoni tingħata t-tmexxija ta’ dan il-pajjiż. Fuq hemm neħlu u ma nisimgħu xejn! 

Naturalment jien lanqas irrid immur fl-estrem l-ieħor u ngħid li f’dan il-pajjiż kollox huwa tajjeb, li m’għandniex problemi u m’għandniex sfidi. Bla dubju, pajjiżna għandu sfidi u fl-opinjoni tiegħi, għandu żewġ tipi ta’ sfidi. Għandu sfidi li ġejjin minn barra l-pajjiż u allura huma sfidi li kull pajjiż ieħor irid jieħu ħsieb li jindirizza. Qed nitkellmu fuq l-isfidi tal-gwerra, l-isfidi tat-tensjonijiet u dak li jmur ma’ dan kollu. Jekk inti jkollok tensjonijiet ovvjament se jintlaqat ħażin il-qasam tat-trasport, pereżempju, u aħna nafu li aħna pajjiż li jekk mhux kollox, imma nimpurtaw kważi kollox. Hemmhekk bilfors ikollok element ta’ sfida li ġejja minn barra. 

Imbagħad hemm sfidi oħrajn li ġejjin minn ġewwa, uħud minnhom sforz is-suċċess tagħna stess, kif nittama li jkolli ċ-ċans nispjega fid-diskors tiegħi. U jagħmel tajjeb il-Gvern li jkompli jieħu passi dwar dawn l-isfidi. Hija xi ħaġa ovvja li f’kull żmien, kien min kien fil-gvern, ilbieraħ, illum u għada, jibqa’ jkun hemm l-isfidi. L-issue tkun kif dawk l-isfidi mhux biss tindirizzahom imma wkoll iddawwarhom f’opportunitajiet. Ċertament ikollok sfidi li huma serji aktar minn oħrajn. 

Tajjeb li nfakkru kif il-pandemija tal-COVID-19 kienet sfida enormi għad-dinja kollha. Dak iż-żmien jien kont ukoll membru tal-Kabinett u niftakar id-diskussjonijiet li kien ikollna fil-Kabinett. Uffiċjali tal-Gvern kienu jiġu jippreżentawlna s-sitwazzjoni mill-aspett ta’ saħħa l-ewwel u qabel kollox. Imma mhux biss, għax inti wara li tibda tieħu azzjonijiet fuq l-aspett ta’ saħħa, tibda tinkwieta wkoll fuq id-dinja tax-xogħol, fuq l-ekonomija u fuq aspetti oħrajn tal-ħajja tagħna. Niftakar kemm kienet sitwazzjoni ta’ doom and gloom. Jien naf kif ħdimna flimkien u kif indirizzajna l-issue tal-COVID-19 bħala Gvern, u bl-għajnuna ta’ kulħadd irnexxielna noħorġu minn din is-sitwazzjoni. Imma bħallikieku din ma kenitx biżżejjed, kif bdejna ħerġin mill-isfida tal-COVID-19 malajr dħalna fi sfida oħra, li kienet l-invażjoni Russa fl-Ukrajna u t-tensjonijiet li din l-invażjoni ġabet magħha. Kellna wkoll tensjoni ġdida li għolliet rasha mhux ħażin ġewwa Lvant Nofsani fejn għandu x’jaqsam l-Iżrael u l-Hamas. 

Ikun tajjeb ukoll li nfakkru ftit x’kienet is-sitwazzjoni li dan il-Gvern wiret fis-sena 2013. Dan infakkru mhux biex noqogħdu fuq il-passat, imma għax uħud minn sħabna tal-Oppożizzjoni donnu jitkellmu fuq it-tmexxija tal-pajjiż fi żmienhom qabel l-2013 b’ċertu nostalġija. Jitkellmu bħallikieku kollox kien miexi tajjeb, ma kienx hemm problemi u bħallikieku l-Gvern Nazzjonalista ta’ dak iż-żmien kien qed jindirizza s-sitwazzjonijiet li kienu jinqalgħu minn żmien għal żmien imma li żgur ma kenux gravi daqs dawk li semmejt ftit tal-ħin ilu tal-COVID-19, tensjonijiet u l-gwerer. Jitkellmu b’ċerta nostalġija bħallikieku konna tajjeb qabel l-2013 u f’daqqa waħda sirna diżastru wara s-sena 2013 sal-lum! Allura tajjeb li nfakkru ftit u naraw x’kienu l-problemi dak iż-żmien u x’inhuma l-isfidi tal-lum fuq l-istess tip ta’ problemi. Se nibda bis-sitwazzjoni tal-qgħad fil-pajjiż. 

Sur President, sas-sena 2013 f’pajjiżna kellna madwar 8,000 ruħ qiegħda. Dawn Maltin. Mhux barranin qed nitkellmu hawnhekk imma 8,000 ruħ Malti u Maltija li kienu qed ifittxu x-xogħol fis-sena 2013. Dik kienet problema serja. Kellek eluf ta’ persuni qiegħda u dawn ma kellhomx l-opportunità li jidħlu fid-dinja tax-xogħol, jew biex forsi jsibu post tax-xogħol aħjar. X’inhija l-isfida llum? Illum għandna bżonn iktar ħaddiema u r-rata tal-qgħad f’Malta llum hija l-inqas li qatt kienet minn meta bdiet tiġi rreġistrata. Mhux talli hekk, talli qed ikollna induru għal ħaddiema li mhumiex Maltin, dawk li nirreferu għalihom bħala barranin, bħala persuni ta’ nazzjonalitajiet differenti, kemm minn pajjiżi membri tal-Unjoni Ewropea kif ukoll minn pajjiżi terzi, jiġifieri pajjiżi li mhumiex membri tal-Unjoni Ewropea, biex jagħmlu ċerti xogħlijiet. 

Hawn tajjeb li nirreferi għall-istatistika li tiġi pubblikata mill-Ministru għall-Finanzi, li huwa wkoll il-Ministru responsabbli mix-xogħol, biex inkunu nafu x’inhi s-sitwazzjoni tal-qgħad, kemm hawn ħaddiema barranin, minn fejn ġejjin u x’tip ta’ xogħol jagħmlu. Dik hija xi ħaġa importanti li wieħed isegwi minn żmien għal żmien, però din hija l-isfida tal-lum. Dalgħodu stess, minħabba n-natura tax-xogħol tiegħi, iltqajt ma’ kumpanija partikolari. Dawn iħaddmu persuni edukati jew għandhom bżonn ħaddiema b’livell ta’ edukazzjoni għoli mhux ħażin u jgħidulek li Maltin ma jsibux u allura bilfors ikollhom jirrikorru għal ħaddiema li aħna nsejħulhom barranin. Dawn ċertament mhumiex ħaddiema li jaħdmu b’paga minima imma ħaddiema li jaqilgħu pagi tajbin. Dik hija l-isfida li llum, u għal dawn l-aħħar snin, Gvern Laburista qed iħabbat wiċċu magħha. 

Il-problema fi żmien il-Partit Nazzjonalista x’kienet? Dak iż-żmien kellek defiċit dejjem jiżdied u kellek dejn mhux sostenibbli. Tant hu hekk li konna dħalna f’excessive deficit procedure. Qabel is-sena 2013 il-Kummissjoni Ewropea kienet daħħlet lil pajjiżna f’din il-proċedura u lill-Gvern Nazzjonalista ta’ dak iż-żmien qaltlu li l-finanzi ħarbu minn idejh b’mod komplet, bid-dejn dejjem jiżdied tant li laħaq is-70% tal-Prodott Domestiku Gross. Id-defiċit, jiġifieri kemm nonfqu iktar milli ndaħħlu fil-baġit ta’ kull sena, ma kienx iktar sostenibbli għax kien iktar minn 3%. 

Bħala Gvern Laburista ilna żmien li ħriġna lill-pajjiż mill-excessive deficit procedure u għamilna wkoll żmien b’surplus, jiġifieri konna qed indaħħlu iktar flus milli nonfqu f’dik is-sena partikolari. Illum nistgħu ngħidu li l-finanzi huma taħt kontroll, minkejja dawk l-isfidi kollha li qed insemmu fejn il-Gvern qed jalloka miljuni ta’ euro biex jgħin lill-familji u lin-negozji. L-isfida tagħna hija li nibqgħu nżommu l-finanzi taħt kontroll u nibqgħu nsibu l-finanzi meħtieġa biex ngħinu f’dan il-mument ta’ prova. 

Sur President, dik hija d-differenza bejn il-Gvern Malti tal-lum u gvernijiet oħrajn mhux biss fl-Ewropa imma lil hinn. Aħna qegħdin mal-familji u qegħdin man-negozji. U allaħares ma jkunx hekk, u jkun ta’ għajb li l-Unjoni Ewropea, permezz ta’ politiċi jew permezz ta’ proċessi burokratiċi, ma tħallix lill-gvernijiet rispettivi jaraw kif bl-aħjar mod jistgħu jgħinu liċ-ċittadini tagħhom. Inkella l-Unjoni Ewropea tkun Unjoni mmexxija minn burokratiċi u mhux minn politiċi.

Problema oħra fi żmien il-Partit Nazzjonalista fil-gvern x’kienet? Il-faqar kienu jgħidulna li kien perċezzjoni u jekk inti ma temminx li għandek problema, ma tistax tieħu ħsiebha! Kienu jgħidulna li l-faqar huwa perċezzjoni u li kien ħrafa tagħna li konna fl-oppożizzjoni dak iż-żmien. L-isfida tagħna llum hija li nkomplu nniżżlu u nikkontrollaw il-faqar, u hekk qed jiġri. Importanti wkoll li nibqgħu ngħinu u nagħtu s-sostenn meħtieġ biex ma jkunx hemm persuni jew familji li jmissu jew jiġu qrib li jidħlu fir-riskju tal-faqar. 

Problema oħra fi żmien Gvern Nazzjonalista kienet li persuni, speċjalment nisa, ma setgħux jidħlu fid-dinja tax-xogħol minħabba li ċ-childcare ma kienx b’xejn. Meta mara li tixtieq toħroġ taħdem kienet tagħmel il-kalkoli kienet issib li ma jkunx jaqblilha li toħroġ u titbiegħed minn uliedha biex imbagħad dak li taqla’ tispiċċa tħallsu fuq iċ-childcare. L-isfida tal-Partit Laburista wara l-2014 kienet li nkomplu nsibu l-miljuni ta’ euro biex ninvestuhom fiċ-childcare b’xejn. Il-Gvern qiegħed jagħmel tajjeb għaċ-childcare u għalhekk il-familji tagħna m’għandhomx għalfejn iħallsu mid-dħul tagħhom. Bis-saħħa ta’ din il-miżura kienu l-eluf, b’mod partikolari n-nisa, li daħlu jew reġgħu daħlu fid-dinja tax-xogħol.

X’kienet problema oħra li kellu pajjiżna fi żmien Gvern Nazzjonalista, li jgħidulna li kien tajjeb ħafna, kien perfett, kien miexi b’mod li l-ebda Gvern qatt ma seta’ jimxi aħjar minnu qabel l-2013?! Problema li konna nħabbtu wiċċna magħha bħala familji u bħala negozji kienet dik tal-prezzijiet instabbli tal-enerġija, fejn minn xahar għal xahar ma tafx fejn qiegħed. Tagħmel ċertu investiment bħala kumpanija, jiġi x-xahar ta’ wara u jiswik fix-xejn. Kellna familji li kienu jżommu lura minn ċertu nfiq biex ikunu jistgħu jħallsu l-kontijiet tad-dawl u l-ilma. L-isfida tagħna bħala Partit Laburista wara s-sena 2013 kienet li ovvjament inwettqu malajr kemm jista’ jkun il-wegħda elettorali maġġuri li konna għamilna li nraħħsu l-kontijiet għall-familji l-ewwel, imbagħad is-sena ta’ wara għan-negozji u ġibna l-istabbiltà fil-prezzijiet li għadna ngawdu sal-lum. Illum għandna prezzijiet orħos u stabbli minkejja dak li ġara u qed jiġri madwarna. 

Mhux biss irnexxielna naslu biex għandna prezzijiet orħos u stabbli imma wkoll għandna enerġija iktar nadifa. Ilbieraħ kelli l-okkażjoni nitkellem fuq abbozz ta’ liġi li jmiss mal-ambjent. Jien niltaqa’ ma’ nies li jgħidulek: Isma’, x’bidla ġabet il-qalba li għamilna fil-power station ta’ Delimara? Bħala Deputat li nirrappreżenta t-Tielet Distrett Elettorali naf li n-nies li jgħixu f’dawk l-inħawi jgħidulek li kienet bidla għall-aħjar. 

Apparti l-aspett ta’ saħħa hemm ukoll l-aspett finanzjarju fejn il-Partit Nazzjonalista qabel l-2013 kien minn xahar għal xahar ikompli jsallab lill-familji u n-negozji tagħna. Tista’ tibqa’ sejjer b’lista sħiħa ta’ problemi li ġab u ma ħax ħsieb biżżejjed il-Partit Nazzjonalista fil-gvern qabel l-2013 u l-isfidi u l-issues li aħna rnexxielna nittekiljaw u li rridu nkomplu nittekiljaw. Nista’ nitkellem fuq kisbiet li għamilna fil-qasam tas-saħħa. Wasalna? Le, imma ċertament li s-sitwazzjoni hija aħjar minn kif kienet qabel l-2013. Pereżempju l-mediċini out of stock qabel kienu the order of the day u anke ċertu nuqqas ta’ servizzi u operazzjonijiet. Ovvjament wieħed irid ukoll jieħu inkonsiderazzjoni li għamilna sentejn ta’ pandemija li waqqgħet ċertu progress lura. 

Irrid ngħid ukoll li jien kont Ministru għall-Intern u allura kont responsabbli mill-qasam tal-korpi dixxiplinati u hemm ukoll rajna u għadna naraw investimenti kbar ta’ miljuni ta’ euro fl-erba’ korpi dixxiplinati. Kont ukoll Ministru għall-Affarijiet Barranin u naf li qabel l-2013 mhux jiftħu ambaxxati ġodda kienu imma jagħlqu. Aħna ridna li nkomplu niftħu ambaxxati ġodda biex ngħinu mhux biss mill-aspett konsulari imma anke mill-aspett ekonomiku ħalli l-pajjiż ikompli jikber u n-negozji jkomplu jespandu lil hinn minn xtutna. Nista’ nsemmi wkoll il-kondizzjonijiet tal-ħaddiema tal-Gvern li komplew jitjiebu bi ftehimiet kollettivi wieħed wara l-ieħor. Komplejna ngħollu wkoll fuq medda ta’ snin il-paga minima u nistgħu nkomplu nitkellmu fuq dawn l-isfidi li aħna rnexxielna nittekiljaw. Sfidi jibqa’ jkollna għax inti mbagħad ikollok sfidi ġodda anke frott tas-suċċess li jkun qed ikollok grazzi għall-politika li tkun qed tmexxi ‘l quddiem.

Waħda mill-isfidi li ċertament inkomplu nitkellmu dwarha hi n-numru ta’ persuni mhux Maltin li ġew jaħdmu Malta. Iċ-ċensiment għas-sena 2021 li ġie ppubblikat fil-bidu ta’ din is-sena jgħidilna li n-numru ta’ persuni jaħdmu f’pajjiżna hu ta’ 273,955. Taf kemm kien in-numru ta’ ħaddiema fiċ-ċensiment ta’ qabel? Iċ-ċensiment isir kull għaxar snin u allura skont iċ-ċensiment tal-2011, in-numru ta’ persuni jaħdmu kien ta’ 171,855 li jfisser f’għaxar snin kien hemm żieda ta’ 102,100 persuna aktar li kienu qed jaħdmu. 

Naturalment ir-rata ta’ twelid tagħna mhijiex ta’ xi sebgħa jew tmien ulied, anzi pjuttost hija waħda mill-iktar baxxi fl-Ewropa, u dik ukoll hija sfida li rridu naraw bħala pajjiż. Ħafna familji llum ikollhom wild wieħed u jieqfu hemm u dik ukoll hija sfida frott is-suċċess tagħna.
La qed nitkellmu fuq il-finanzi huwa tajjeb li l-Gvern jibqa’ jagħmel l-analiżi tiegħu dwar in-nefqa pubblika, inkluż dwar kif ikunu qed jiżviluppaw iċ-ċirkostanzi, u billi minn żmien għal żmien dan il-Parlament jitkellem fuq awtoritajiet ġodda kif fil-fatt tkellimna fil-ġimgħat li għaddew. Huwa importanti wkoll li nkomplu nagħmlu analiżi ta’ kif l-awtoritajiet li jkunu eżistenti jkunu affettwati bl-iżvilupp ta’ entitajiet ġodda. Huwa tajjeb li l-Gvern jara li jnaqqas il-burokrazija billi jelimina ċerta amministrazzjoni li hija meqjusa żejda. Dawn ifissru spejjeż li m’għandniex nibqgħu ngħabbuhom la fuq il-Gvern innifsu u lanqas fuq is-settur privat. 

L-għaqal hu billi aħna nibqgħu nħarsu lejn dawn l-aspetti ħalli b’hekk inħaffu l-amministrazzjoni pubblika minn ċertu xkiel żejjed u niffrankaw il-flus mhux biss lill-finanzi pubbliċi imma lis-settur privat. Dik hija xi ħaġa importanti li nagħmlu. Għalhekk, inħeġġeġ lill-Gvern b’mod partikolari lill-Ministeru għall-Finanzi biex jibqa’ jagħmel analiżi tan-nefqa tal-Gvern, fosthom numru ta’ entitajiet u aġenziji. U dan huwa importanti għax jekk il-Gvern qiegħed jonfoq il-miljuni biex jgħin fuq l-enerġija, dawn qed jeħodhom minn xi imkien ieħor u jallokahom għal hekk. Aktar kemm inkunu bil-għaqal fin-nefqa pubblika iktar il-Gvern ikollu flus għad-dispożizzjoni tiegħu biex ikun jista’ jgħin huma x’inhuma ċ-ċirkostanzi.

Hemm issues oħrajn li nixtieq li nsemmi, fosthom in-numru ta’ karozzi li għandna fit-toroq tagħna. Jien m’iniex qed ngħid li l-familji tagħna m’għandhomx id-dritt li jixtru karozza. Kważi kważi kif tagħlaq it-18-il sena l-ewwel ħaġa li taħseb hi biex iġġib il-liċenzja u kif se tixtri karozza. Irrid infakkar li llum f’pajjiżna għandna t-trasport pubbliku b’xejn kemm fuq l-art kif ukoll fuq il-baħar. Din hija xi ħaġa li rridu nirreklamaw iktar. Irridu dejjem intejbu s-servizz u nappellaw kemm jista’ jkun biex iktar Maltin jużaw it-trasport pubbliku b’xejn. Ovvjament, il-barranin li jgħixu hawnhekk jew jaħdmu hawnhekk huma fost dawk li l-aktar qed jużaw dan is-servizz imma mbagħad irridu naraw ftit l-issue tal-Y-plates. 

Pajjiżna għandu bżonn dawn il-Y-plates kollha meta għandna sistema ta’ trasport pubbliku b’xejn u meta kull familja għandha average ta’ tlieta jew erba’ karozzi skont id-daqs tal-familja? Dan jirriżulta anke mill-istatistika ta’ karozzi ġodda li joħorġu kuljum. Allura ma nafx kemm jagħmel sens li jkollna dawn il-karozzi bil-Y-plate kollha f’pajjiżna għax ovvjament qed ikomplu jżidu mal-karozzi li diġà għandna b’mod privat. Dawn il-karozzi qed ikomplu jżidu t-traffiku fit-toroq tagħna. Fl-aħħar mill-aħħar, l-infrastruttura hija dik li hi u mnalla li dan il-Gvern investa bil-kbir fl-infrastruttura tat-toroq tagħna għax kieku s-sitwazzjoni kienet tkun agħar.

Sur President, qed insemmi dawn l-issues biex il-Gvern jara jekk jistax jieħu ħsieb bl-aħjar mod possibbli dawn l-isfidi li għad għandna llum. Għamilna żmien nitkellmu wkoll fuq l-e-scooters. Pariġi kienet waħda mill-ewwel bliet Ewropej fejn daħlu l-e-scooters u hija waħda mill-ibliet Ewropej li llum għażlu li jipprojbixxuhom minħabba l-inċidenti li kien qed ikollhom. Jien ma ngħidx li għandna mmorru fl-estrem l-ieħor li nipprojbixxu l-kiri tagħhom u ma jkollniex e-scooters f’pajjiżna, imma l-infrastruttura mhux qiegħda hemmhekk. Dan barra li min qiegħed iġibhom mhux qed ikun responsabbli biżżejjed u mhux qed jittratta din l-issue bis-serjetà! Imbagħad meta wieħed ipprova jieħu azzjoni, qalulna: Isma, ejja nitkellmu ħalli naraw kif nistgħu nagħmlu. Imma skużi, għax ma ħsibtx minn qabel u għax ma kontx responsabbli minn qabel? Jien naħseb li bħala pajjiż li għandu numru ta’ karozzi, konġestjoni u infrastruttura mhux adattata, ma jagħmilx sens li jkollna dawn l-e-scooters. Din mhijiex opinjoni tal-Gvern. Din hija l-opinjoni personali tiegħi u dan qed ngħidu ħalli ħadd ma jgħid li din hija l-policy tal-Gvern Laburista. Dawn huma ħsibijiet li qed naqsam mal-Kamra f’każ li l-Gvern iħoss li jista’ jagħmel xi ħaġa dwarhom.

Għandna wkoll il-kwestjoni tal-light pollution. F’ċerti toroq f’Malta għandna numru esaġerat ta’ bozoz, b’mod speċjali fit-toroq arterjali. Naħseb illum ħafna jsiefru u ħafna jaraw li fit-toroq arterjali barra minn Malta ma tarax bozza waħda ħlief fiż-żoni residenzjali fejn ċertament għandu jkollna. Issa jien mhux qed ngħid li għandna mmorru għall-estrem li addirittura nneħħu d-dwal mit-toroq arterjali tagħna imma naħseb li għandna nkunu aktar bil-għaqal, anke fid-distanza bejn arblu u ieħor f’dawn iż-żoni arterjali. Ħalli jkollna aktar dawl fiż-żoni residenzjali, anke minħabba s-sigurtà, imma mbagħad huwa importanti ħafna li fiż-żoni l-oħra jkollna dawl adegwat imma nkunu aktar bil-għaqal u ċertament ma nesaġerawx fejn għandha x’taqsam il-light pollution.
L-aħħar punt li nixtieq insemmi, għalkemm kelli diversi punti oħrajn, huwa dwar meta aħna nikkwotaw u naraw ħaddieħor x’jgħid dwarna. Jien bdejt billi għedt li l-Oppożizzjoni ma ssib xejn tajjeb, imma ħaddieħor bħal credit rating agencies oħra, bħal entitajiet internazzjonali oħra, isib affarijiet pożittivi xi jgħid fuq pajjiżna. Ikollna diversi ċertifikati tajbin minn dawn l-aġenziji fosthom iċ-ċertifikat tal-IMF. Bħal numru ta’ credit rating agencies oħra, l-IMF isibu aspetti pożittivi fil-politika li l-Gvern qed iħaddem u jixpruna ‘l quddiem. Hawn nixtieq nikkwota l-ewwel parti ta’ dak li qal l-Executive Board tal-IMF, li kkonkluda l-konsultazzjoni dwar Malta u qal hekk:

“Malta has experienced an impressive recovery from the pandemic and demonstrated resilience to shocks resulting from Russia’s invasion of Ukraine. With weaker growth in Europe and waning post-pandemic pent-up demand, staff expect growth to decelerate somewhat but continue to expand by 6¼ per cent in 2023 and 5 per cent in 2024, among the highest in Europe.”

Naturalment jitkellmu wkoll bl-istess mod fuq il-qasam tal-finanzi, il-qasam tal-inflazzjoni u aspetti oħrajn. 

Sur President, dan ifisser li l-pajjiż miexi fid-direzzjoni t-tajba, ifisser li xi ħaġa tajba dan il-Gvern qed jagħmel, ifisser li l-ħin kollu rridu noqogħdu attenti minn dak li nkunu qed nagħmlu. Dan il-Gvern ġab bidliet li kienu meħtieġa għall-pajjiż. Forsi l-metodi mhux dejjem ġew spjegati biżżejjed jew ġew mifhuma, anke għax kien Gvern li ma ħalliex fuq l-ixkaffa affarijiet li dejjem konna ngħidu li aktar ma jistgħux isiru milli jistgħu jsiru. Dan huwa Gvern li għandu “can do” attitude u żgur li dak li għal ħaddieħor kien impossibbli, aħna rajna li nwettquh ġaladarba kien fl-interess tal-pajjiż u tal-poplu. Nirringrazzjak. 

L-ISPEAKER: Grazzi. Aktar rimarki? Is-Segretarju Parlamentari Glenn Bedingfield.

ONOR. GLENN BEDINGFIELD (Segretarju Parlamentari għall‑Indafa Pubblika): Sur President, fis-seduti li għaddew kelli l-opportunità li nisma’ d-diskors tal-ftuħ għal dan id-dibattitu mill-Ministru għall-Finanzi Clyde Caruana. Smajt ukoll diversi kelliema oħra, fosthom il-kelliem il-ġdid tal-Oppożizzjoni dwar il-finanzi, il-kollega l-Onor. Graham Bencini, li semma wieħed mill-esponenti li kellu l-Gvern Nazzjonalista fl-ewwel leġiżlatura tiegħu fl-1987, l-Eks Ministru tal-Finanzi George Bonello Du Puis. Semmieh fil-kuntest tat-taxxa u tal-inċentivi fiskali li kien daħħal. 

Minn hawnhekk insellem il-memorja tal-Eks Ministru Bonello Du Puis li qrajt xi imkien li bħal-lum jew bħall-bieraħ 14-il sena, ħalla din id-dinja. Imma jekk hawn xi ħaġa li l-Eks Ministru Bonello Du Puis jibqa’ mfakkar għaliha żgur li hija l-frażi “money no problem”. Dik kienet frażi li b’kull rispett lejn kulħadd, anke l-kollegi tan-naħa l-oħra, ġabet ħafna inkwiet fuq ħafna familji għax kienet tfisser li d-dejn kienu se jħallsuh uliedna u ulied uliedna u aħna għadna qed inħallsu d-dejn ta’ dik l-amministrazzjoni sal-lum. “Money no problem” kien ħsieb politiku li mbagħad ġab lill-Gvern problem, no money! 

Money no problem għaliex dak iż-żmien, meta kien tela’ l-Partit Nazzjonalista fil-gvern, kien sab mal-Lm40 miljun fil-kaxxa ta’ Malta, li jiġu ’l fuq minn €100 miljun illum. Kien komdu u kellu x’jonfoq, però mbagħad baqa’ jonfoq u mhux tali baqa’ jonfoq talli daħħal ukoll is-sens ta’ qisu l-flus ma jfissru xejn. Konna bdejna niddejnu fuq kollox u għal kollox. Din kienet sitwazzjoni li mbagħad ġabet problemi li kellhom ikunu indirizzati minn diversi gvernijiet suċċessivi, inkluż gvernijiet oħrajn tal-Partit Nazzjonalista. Imma kellu jkun taħt Gvern Laburista fis-snin li għaddew li għall-ewwel darba kellna surplus. Din kienet parentesi żgħira dwar dak li qal il-kollega l-Onor. Bencini.

Illum qegħdin nitkellmu fuq l-Abbozz ta’ Liġi li Jimplimenta Miżuri tal-Estimi, miżuri li kienu fil-Baġit li għadda f’Ottubru 2023. Dak kien baġit ieħor soċjali, baġit ieħor bla taxxi, baġit li kompla jgħin lil dawk il-familji li għandhom bżonn l-għajnuna, lil dawk li jifilħu l-inqas fis-soċjetà tagħna, u lill-industrija u l-oqsma kollha tal-ekonomija. Dan apparti l-miżuri ambjentali li hemm. 

Permezz ta’ dan il-Baġit se tingħata żieda oħra lill-pensjonanti u se jidħol ukoll fis-seħħ mekkaniżmu li jiggarantixxi żidiet adegwati għall-pensjonanti fil-futur. Meta qed nitkellmu fuq żidiet adegwati lill-pensjonanti fil-futur qegħdin naġġustaw dak li kellu jkun aġġustat minħabba dawk li twieldu fl-1962 jew wara, li se jkunu qed jieħdu daqs il-pensjonanti li twieldu qabel. Jiġifieri hawnhekk qegħdin nagħmlu ġustizzja ma’ dawn il-pensjonanti u mhux se jibqa’ jkun hemm anomaliji skont is-sena li wieħed twieled fiha. 

Dan huwa wkoll l-Abbozz ta’ Liġi li qed jaġġusta l-bonus tal-għoli tal-ħajja bit-tkomplija tal-proċess li issa qiegħed jidħol fit-tielet sena tiegħu. Dawk li bdew jieħdu l-pensjoni fl-2009 jew wara se jieħdu żieda addizzjonali fil-bonus tal-għoli tal-ħajja tagħhom u din tkun sa massimu ta’ ftit iktar minn €1 oħra fil-ġimgħa. Ġaladarba jidħol dan il-mekkaniżmu se jibbenefikaw mat-53,000 pensjonant minn dan it-titjib. Dan kollu wara li kellna snin twal fejn il-pensjonanti ma ħadux żidiet, snin twal fejn il-pensjonanti baqgħu bl-istess dħul waqt li l-ispejjeż tagħhom komplew jogħlew. Għandna Gvern li mhux biss qiegħed jgħolli l-pensjoni għad-disa’ sena konsekuttiva, imma qiegħed ukoll jaġġusta l-anomaliji li kien hemm għaliex għalina kulħadd huwa ugwali, twieled meta twieled. Dak huwa prinċipju politiku tagħna. 

Għaliex nemmnu li kulħadd għandu jkun trattat b’mod ugwali, għamilna wkoll titjib għal dawk li jieħdu l-pensjoni tas-servizz u għal dawk li jieħdu l-pensjoni tas-servizz li ma jaħdmux u m’għandhomx benefiċċji. Hawnhekk kien hemm diversi anomaliji. Jien naf għax kien hemm bosta kostitwenti tiegħi li kienu ilhom snin twal jitkellmu fuq l-anomaliji li kienu qegħdin isofru fil-pensjoni tagħhom. Illum il-ġurnata dawn se jaraw l-ammont tal-pensjoni tas-servizz tagħhom, li ma jiġix ikkonsidrat għall-fini tal-pensjoni tas-sigurtà soċjali, jiżdied b’€200. Dan ifisser li aktar pensjonanti tas-servizzi se jkunu qegħdin igawdu minn din il-miżura waqt li jgawdu wkoll mill-miżura li malli jagħlqu t-72 sena, l-ammont kollu ikkommutat mill-pensjoni tas-servizzi ma jibqax ikun ikkonsidrat. 

Fejn jidħlu l-pensjonijiet se jkun hemm ukoll titjib fl-inċentiv għal min jibqa’ jaħdem minflok jieħu l-pensjoni. Dan ġie mħabbar mill-Ministru għall-Finanzi f’Ottubru li għadda. Dik kienet parentesi dwar il-pensjonanti u dwar xi jfisser dan il-Baġit għall-pensjonanti. Jien semmejt dawn il-miżuri fuq fuq għax hemm miżuri oħrajn u bla dubju, il-pensjonanti jafu min kien dak il-Gvern li ħa ħsiebhom, li għadu jieħu ħsiebhom u li se jibqa’ jieħu ħsiebhom għaż-żmien li ġej. Dan huwa impenn li għamilna bħala Gvern u n-nies jafu li l-kelma tagħna tgħodd, il-kelma tagħna tiswa u dak li ngħidu nagħmluh. Aħna kredibbli. Aħna mhux l-ewwel ngħidu ‘money no problem’, imbagħad ‘problem, no money’, kif għedt fil-bidu ta’ dan l-intervent tiegħi llejla!

Miżura oħra li tidħol fis-seħħ minn din is-sena tittratta ż-żieda fiċ-children’s allowance. Aħna dehrilna li kien wasal iż-żmien li ndaħħlu din iż-żieda. Hemm allowances oħrajn li se jiżdiedu, fosthom l-allowance speċjali għal dawk li jkomplu l-edukazzjoni wara l-età obbligatorja u żieda oħra li se jkun hemm fil-bonus għat-twelid u l-adozzjoni. Din is-sena wkoll se titwessa’ l-eliġibbiltà għall-krediti tat-trobbija u qiegħed ikun hemm żieda fl-għotja lill-anzjani u żieda fl-iskema tal-carer at home. 

Dawn huma kollha żidiet f’oqsma soċjali importanti għal pajjiżna għaliex aħna mhux biss qegħdin noffru xibka ta’ servizzi soċjali imma rridu naraw lis-soċjetà Maltija tieħu ħsieb lill-istess soċjetà. Lill-carers li jieħdu ħsieb l-anzjani tagħna u li qed jieħdu ħsieb lit-tfal qegħdin inżiduhom fl-allowance ħalli l-anzjani jibqgħu jgħixu fil-komunità kemm jista’ jkun, ħalli dawk li qegħdin jieħu ħsieb it-tfal jibqa’ jkollhom dħul adegwat jekk ma jkunux jistgħu jaħdmu, u dan kollu għaliex nemmnu fil-welfare state u nemmnu f’xibka soċjali li tkun b’saħħitha u robusta ħalli tieħu ħsieb lil kulħadd. 

Sur President, jien semmejt iż-żidiet fil-pensjonijiet u fl-allowances. Din il-ġimgħa li għaddiet il-Prim Ministru kien qed jitkellem f’Bormla u qal li se tkun qiegħda toħroġ is-sejħa għall-bini mill-ġdid ta’ residenza għall-anzjani f’Bormla. Hemmhekk irridu residenza li tkun tal-ogħla kwalità u tal-ogħla livell bħalma hemm fi bnadi oħrajn għax hekk ħaqqhom l-anzjani tagħna. 

Irrid ngħid ukoll li llum il-ġurnata n-numru ta’ nies jirreġistraw għax-xogħol mhuwiex xi wieħed għoli. Nistgħu ngħidu li llum m’għadx hawn nies jiġru wara x-xogħol imma x-xogħol jiġri wara n-nies. Għandna sitwazzjonijiet fejn il-kumpaniji Maltin qegħdin isibu diffikultajiet biex jimpjegaw anke ħaddiema Maltin u għalhekk ikollhom jirrikorru għal ħaddiema mhux Maltin u naqilgħu l-kritika wkoll. Huwa min ma jagħmel xejn li ma jaqlax kritika. Minkejja li l-qgħad mhuwiex għoli, wieħed mill-benefiċċji li għollejna huwa l-benefiċċju tal-qgħad għaliex nemmnu li għandna ngħinu lil min m’għandux xogħol u lil min qiegħed ifittex ix-xogħol. Nittama però li min qiegħed ifittex ix-xogħol qiegħed jagħmel hekk bis-serjetà u mhux biex sempliċement ikun jista’ jieħu l-benefiċċji soċjali. Qed ngħid hekk għax illum hawn postijiet fejn taħdem.

Qegħdin nagħtu wkoll żieda sħiħa għall-għoli tal-ħajja lil min qiegħed fuq l-għajnuna soċjali. Dawn huma żidiet oħrajn li dan il-Gvern kommess li jagħti u dan l-Abbozz ta’ Liġi se jkun qiegħed jissana billi ndaħħluhom ukoll fis-seħħ minħabba li dan huwa l-Abbozz ta’ Liġi li Jimplimenta Miżuri tal-Estimi.

Fid-Diskors tal-Baġit f’Ottubru li għadda l-Ministru għall-Finanzi kien tkellem fuq kif bħala Gvern se nkomplu ninvestu fil-housing. Il-ħsieb tal-housing soċjali hemm se jibqa’, imma aħna qed niddipartixxu mill-ħsieb politiku tal-housing soċjali u mmorru għall-housing affordabbli. B’rabta mal-housing soċjali, fil-jiem li għaddew infetħet binja ġdida tal-Gvern f’Ħal Kirkop u se jkunu jistgħu jingħataw postijiet lil dawk li għandhom bżonn. Hemm binjiet oħrajn, inkluż dik tal-Imsida, li jidher li tinstab fl-istadju finali tagħha u nittama li anke l-binja li hemm f’Bormla ma ddumx ma titlesta. 

Hemm ukoll iż-żidiet fil-benefiċċji tal-kera privata u dan għaliex illum hawn ammont ta’ nies li qed jgħixu fil-kera. Aħna ngħidu li għandna fost l-ogħla rata ta’ home ownership, li jidhirli li hija madwar 80%, imma dan ifisser li 20% ta’ dawk li jgħixu f’Malta qegħdin jgħixu fil-kera. Allura biex inkomplu ngħinu lil dawk li jgħixu fil-kera minħabba ż-żidiet fil-kera, il-massimu li jista’ jingħata bħala sussidju minn €3,600 tela’ għal €4,200 għal persuna waħedha, minn €4,800 għal €5,400 għal familja b’wild wieħed, u minn €5,000 għal €6,000 għal familja b’żewġ ulied jew iktar. 

Aħna qed inkomplu ngħinu lil min qiegħed jgħix fil-postijiet tal-kera u komplejna nestendu wkoll l-iskema tal-first-time buyers li kienet skema suċċess. Għalkemm ftit differenti, din hija skema li qed tħalli aktar flus fil-but u qed tagħti l-għajnuna meħtieġa biex persuni jew koppji li jkunu għadhom se jibdew il-ħajja tagħhom għal rashom, ikollhom dik l-għajnuna daparti tal-Gvern u jiffrankaw eluf ta’ euro. Din isservihom ta’ imbottatura. Naħseb li din hija miżura oħra tajba li implimentajna permezz ta’ dan il-Baġit. 

L-ewwel tkellimt fuq l-akkomodazzjoni affordabbli. Naf li hemm il-Fondazzjoni għall-Akkomodazzjoni Affordabbli bi sħubija bejn il-Gvern u l-Knisja li tinsab fil-bidu tagħha, u jien inħares ’il quddiem sabiex din il-Fondazzjoni tibda bix-xogħol tagħha ħalli verament f’pajjiżna jkollna housing li jkun affordabbli, speċjalment għal dawk il-persuni li għandhom ċerta età u ma jistgħux jieħdu self mill-bank.

Illum sar diffiċli ħafna biex tieħu self mill-bank. Illum anke jekk tkun persuna waħdek b’paga tajba, il-bank bilkemm jagħtik biżżejjed biex tkun tista’ tixtri proprjetà. Dan huwa fenomenu li l-banek qed idaħħlu f’Malta u qegħdin jagħmluha iktar diffiċli. Għaldaqstant il-Gvern qiegħed jintervjeni biex għall-inqas ikollna housing li jkun affordabbli għal kulħadd, għal dawk li ma jaffordjawx jixtru d-dar tagħhom. 

Meta kont qed nitkellem fuq il-qasam soċjali nsejt insemmi t-titjib li kellna fir-rati tal-in-work benefit, l-in-work benefit għall-ħaddiema b’ħinijiet atipiċi u anke l-paga minima li qiegħda tissaħħaħ b’mod sostanzjali fuq numru ta’ snin bi qbil mal-imsieħba soċjali. Sas-sena 2027 il-paga minima se tiżdied bi €12 u €18 fil-ġimgħa, liema żidiet huma over and above l-COLA li hija l-allowance li tingħata għall-għoli tal-ħajja. Din hija statutorja u trid tingħata fil-perjodu msemmi. Dan kien wieħed mill-patti soċjali importanti li għamel il-Gvern flimkien mal-imsieħba soċjali biex min qiegħed fuq il-paga minima jew għandu dħul baxx ikompli jżid id-dħul tiegħu.

Irrid insemmi patt soċjali ieħor li mhuwiex relatat ma’ dan l-Abbozz ta’ Liġi imma juri kif dan il-Gvern qiegħed imexxi lill-pajjiż. Għaliex dan mhuwiex biss Gvern li jisma’ imma huwa Gvern li jaħdem, Gvern li jattwa u li jaħdem għal-lum u jaħseb għal għada, għamilna patt soċjali ieħor li qed idaħħal l-istabbiltà fil-prezzijiet. Sfortunatament, dan il-patt ġie kkritikat anke mill-Oppożizzjoni. L-Oppożizzjoni tgħid li għandha soluzzjoni għal kollox, però ma tiġix quddiem il-Parlament b’soluzzjoni waħda!

Kien hemm headlines fil-ġurnali tal-Oppożizzjoni li jgħidu li l-Partit Nazzjonalista biss għandu s-soluzzjonijiet għal Malta. Jien u sħabi niġu fil-Parlament u nistennewhom isemmu dawn is-soluzzjonijiet. Tal-inqas għandhom jgħidulna fejn nistgħu ntejbu l-affarijiet. Aħna m’aħniex Gvern perfett, ma nagħmlux kollox tajjeb u ma nippretendux li aħna l-aqwa Gvern tad-dinja, u kull meta jkun hemm suġġeriment tajjeb min-naħa tal-Oppożizzjoni neħduh. Tan-naħa l-oħra xebgħu jgħidulna li rridu nindirizzaw anke l-għoli tal-ħajja, imbagħad niġu b’patt soċjali li se jżomm l-istabbiltà fil-prezzijiet u jispiċċaw jikkritikawh. L-inflazzjoni qiegħda hemmhekk u aħna rridu nindirizzawha għaliex l-inflazzjoni tista’ tolqot lil kulħadd. 

Jidhirli li f’każijiet bħal dawn l-Oppożizzjoni, anke jekk ma taqbilx, għandha tgħid fejn u kif ma taqbilx. Lill-Gvern għandha tgħidlu: Sur Gvern, jien m’iniex qed naqbel ma’ din. Ejja nagħmlu din. Ejja npoġġu madwar mejda u nirranġaw fejn jaħsbu li għandna nirranġaw. Għandhom jiġu bi kritika li tkun kostruttiva, imma forsi qed nitlob ħafna meta nitlob kritika kostruttiva, speċjalment minn ċerti kelliema tal-Oppożizzjoni. Hemm uħud minnhom li tista’ tpoġġi bilqiegħda magħhom u titkellem, u fil-fatt isir ħafna fuq diversi abbozzi ta’ liġi fejn ikun hemm emendi u diskussjonijiet. Dan l-aħħar ħadt sehem f’wieħed mill-kumitati fejn domna nitkellmu u niddiskutu għal bosta ħin dwar l-Abbozz ta’ Liġi li kellna quddiemna. Meta tkun madwar mejda tiddiskuti, hemmhekk tista’ tasal biex ittejjeb dak li jkun hemm quddiemek. 

Naħseb dan l-Abbozz ta’ Liġi qiegħed jimplimenta baġit ieħor li kien soċjali ħafna. Kien baġit li tista’ tgħid niżel tajjeb mas-setturi kollha tas-soċjetà għaliex huwa baġit li qed jindirizza l-problemi li għandna llum kif ukoll l-issues u l-inkwiet tan-nies. Aħna nafu xi jkun l-inkwiet tan-nies għaliex man-nies nitkellmu kontinwament. Nistgħu ngħidu wkoll li aħna reattivi għal dak li jkun għaddej minnu l-poplu Malti. Waħda minnhom hija l-kwestjoni tal-istabbiltà fil-prezzijiet u proprju għaliex fhimna li minħabba l-issue tal-inflazzjoni l-poplu Malti se jkun qiegħed jitgħabba b’piżijiet, għamilna dak il-patt soċjali. Rajna li nintervjenu bl-aħjar mod li stajna biex intaffu xi ftit mill-piż tal-inflazzjoni. 

Ma rridx nikkonkludi dan id-diskors mingħajr ma nsemmi l-piż kbir li qed jerfa’ l-Gvern fejn jidħol is-sussidju fuq il-prezzijiet tal-enerġija u l-fuels. Illum il-ġurnata jista’ jkun li lanqas ninnotaw u li ċerti affarijiet neħduhom for granted, imma dan il-Gvern, għaliex huwa Gvern li jerfa’ l-piż, refa’ anke ż-żidiet fil-prezzijiet tal-enerġija u l-fuels. Aħna mhux ngħabbu lin-nies bil-piż. X’inhi l-alternattiva? L-alternattiva hija l-proposta tal-Oppożizzjoni? Meta titlobhom is-soluzzjonijiet kultant joħorġu b’waħda, imma xi tkun din is-soluzzjoni? Jgħidulek inħallu l-prezz isuq! L-alternattiva tkun li l-prezz tal-enerġija u tal-fuel jogħla kull xahar u nintroduċu surcharge jew ngħollu l-prezz kull xahar, kif kien isir sa ftit iktar minn għaxar snin ilu meta fuq in-naħa tal-Gvern kien hemm amministrazzjoni tal-Partit Nazzjonalista. Aħna ma nitfgħux il-piż fuq il-poplu Malti. Dik kienet politika li ġabet il-middle class fix-xejn. 

Sur President, aħna ħloqna middle class ġdida u rridu nkomplu nsostnuha u nieħdu ħsiebha għaliex il-middle class hija s-sinsla ta’ dan il-pajjiż. F’kull deċiżjoni li nieħdu naraw x’se jkun l-impatt fuq in-nies u dejjem naraw li l-middle class ma tintlaqatx ħażin. Aħna dejjem ngħinu lil min qiegħed fil-faxxa t’isfel fejn jidħol id-dħul u nieħdu ħsieb ukoll li l-middle class ma tbatix. Għalhekk aħna nerfgħu l-piż. Aħna l-piż ma nitfgħuhx fuq il-poplu Malti. Il-piż iġorru l-Gvern għaliex dan il-Gvern qiegħed hemmhekk biex ikun ta’ spalla għall-familji Maltin u Għawdxin. Dan hu li qegħdin nagħmlu permezz tal-politika tagħna. U dan hu dak li se jkun qiegħed jagħmel dan l-Abbozz ta’ Liġi, li jdaħħal fis-seħħ il-miżuri ta’ baġit soċjali ieħor li permezz tiegħu qegħdin nindirizzaw l-issues u l-problemi tal-ġurnata u fl-istess ħin nippjanaw għall-ġejjieni. Nirringrazzjak.

L-ISPEAKER: Grazzi. Aktar rimarki? L-Onor. Paula Mifsud Bonnici.

ONOR. PAULA MIFSUD BONNICI: Sur President, hija ħaġa tal-iskantament li niġu fil-Parlament u l-esponenti tal-Gvern minflok jgħidulna kif se negħlbu l-isfidi li għandna quddiemna u kif il-poplu Malti jista’ jgħix aħjar, jitkellmu biss dwar l-Oppożizzjoni u jitkellmu anke fuq l-Oppożizzjoni meta kienet fil-gvern. Għandna Gvern li għaliex huwa nieqes mill-ideat, qed jipprova jiġbor ftit punti billi jikkritika lill-Oppożizzjoni. Qed jipprovaw inessu lin-nies li ma telgħux fil-gvern ilbieraħ jew is-sena l-oħra, imma ilhom fil-gvern għal iktar minn 11-il sena! Għandna Gvern li minflok joffri s-soluzzjonijiet jgħid li l-problema ġejja minn żmien Gvernijiet Nazzjonalisti. Għandna Gvern li għaliex m’għandux strateġija jasal biex jgħid li dan il-Gvern qiegħed ibati l-konsegwenzi tad-deċiżjonijiet ħżiena li ħadu gvernijiet Nazzjonalisti. 

Smajna lill-esponenti tal-Gvern jgħidulna li kien Gvern Nazzjonalista li għamel id-dejn. Bħal donnu l-Onor. Bedingfield nesa li d-dejn ta’ pajjiżna llum ilaħħaq iktar minn €9 biljun! Dan huwa Gvern li għamel id-dejn li llum huwa mażżra mal-familji tagħna. L-isfidi huma kbar ħafna u jien, biex żgur ma nkunx negattiva bħalma jgħajruna li aħna, għandi ħafna punti dwar kif nistgħu niġġieldu l-isfidi li għandu l-poplu Malti u Għawdxi. 

Lil dan il-Gvern irrid nieħdu lura għal ftit xhur ilu meta l-Kummissjoni Ewropea ħarġet rapport għas-sena 2024 li dan il-Gvern bħal donnu lanqas biss ta kasu. Ta’ kasu biss għal ftit punti li ħarġu minn dan ir-rapport li huma punti tajbin imma skarta għalkollox dak li jgħid dan ir-rapport. Dan ir-rapport intitolat ‘Ageing Report. Underlying Assumptions and Projection Methodologies’ jitkellem dwar l-isfidi kbar u imminenti li għandu pajjiżna u xi sfidi se jkun qed jiffaċċja fil-futur primarjament minħabba diversi fatturi, fosthom li Malta se tkun qed tesperjenza żieda fl-età medja tal-popolazzjoni. 

Ir-rapport huwa studju analitiku u komprensiv ħafna miġbur permezz ta’ diversi laqgħat rigorużi li jkunu saru ma’ tekniċi li jkunu ġejjin mill-istati membri tal-Unjoni Ewropea. Huwa rapport li jservi bħala blueprint u jenfasizza data li hija importanti ħafna. Huwa rapport ta’ twissija li jipprevedi wkoll dak li jkun qed jiġri fl-istati membri tal-Unjoni Ewropea jekk il-politika attwali ta’ kull gvern tibqa’ kif inhi.

Jien qrajt dan ir-rapport u qrajt dak kollu li jikkonċerna lil pajjiżna. Huwa minnu li dan ir-rapport juri li d-dħul nazzjonali ta’ Malta huwa mbassar li jkompli jikber b’rata medja ta’ 2.1%. Huwa minnu wkoll li dan ir-rapport jindika li Malta rat żieda qawwija fil-parteċipazzjoni fis-suq tax-xogħol matul dawn l-aħħar snin u juri wkoll prospetti ekonomiċi li huma inkoraġġanti, iżda dan ir-rapport ma jiqafx hemmhekk. Għall-Partit Laburista dan ir-rapport però waqaf hemmhekk għaliex il-midja Laburista, minn dan ir-rapport li fih iktar minn 400 paġna, kulma rrapportat huma dawn iż-żewġ punti biss. Dan il-Gvern ħareġ jiftaħar dwar din iż-żieda fl-ekonomija ta’ pajjiżna, ħareġ jiftaħar dwar il-parteċipazzjoni fis-suq tax-xogħol, iżda injora kompletament il-bqija tar-rapport. Lanqas imqar tkellem fuq waħda minn dawn l-isfidi li għandna quddiemna. 

Sur President, għandna Gvern li jitfa’ kollox taħt it-tapit. Għandna Gvern li jara biss mil-lum għal-lum. Għandna Gvern li biex jagħlaq ħalq in-nies jibgħatilhom ċekk id-dar. Għandna Gvern li m’għandux pjan, huwa bla roadmap, bla strateġija, bla ħeġġa u mhux veru jagħti kas il-bżonnijiet tan-nies. Għandna Gvern li mhux veru qiegħed jassigura li l-familji u l-anzjani tagħna qed jgħixu kwalità ta’ ħajja tajba. U se ngħid għaliex. 

Lil hinn mill-ekonomija hemm diversi fatturi li huma inkwetanti u li se jibqgħu jkunu ta’ sfida kbira għal pajjiżna. Dan il-Gvern għandu jiftaħ għajnejh u jipprepara ruħu għal dawn l-isfidi. Kif issemma b’mod ċar ħafna f’dan ir-rapport, għandek ir-rata ta’ fertilità f’pajjiżna li hija l-iktar waħda baxxa fl-Unjoni Ewropea, u fis-sena 2021 kienet biss ta’ 1.13%. Din hija problema kbira u minħabba f’hekk il-popolazzjoni tal-anzjani f’pajjiżna se tkompli tikber. Nixtieq inkun naf x’qed jagħmel dan il-Gvern dwar din l-issue u kif se jinċentiva iktar persuni jsiru ġenituri biex il-familji tagħna jkomplu jikbru. Jekk dan il-Gvern lanqas biss ma kien kapaċi u mhuwiex qiegħed jara kif jagħmel biex irażżan l-għoli tal-ħajja, kif jista’ jkun li qiegħed jaħdem biex il-familji jkollhom aktar tfal?!

Dan ir-rapport jitkellem ukoll dwar fattur ieħor importanti u inkwetanti, dak tal-età medja li wieħed jgħix. Illum l-età medja li wieħed jgħix hija ta’ 80 sena għall-irġiel u 84 sena għan-nisa. Dan ir-rapport jgħidilna li iktar ma jgħaddi ż-żmien, aktar l-età medja se tkompli tikber, u l-età medja tan-nisa f’pajjiżna se tkun qed togħla għal 90 sena. Hawnhekk żgur se jkollna diversi sfidi li jfisser li jista’ jkun li se jkollna anzjani li jkollhom livell għoli ta’ dipendenza. Nixtieq inkun naf x’qed jagħmel il-Gvern biex jilqa’ għal din l-isfida dejjem tikber. Il-Gvern għandu jinvesti aktar f’kura informali, f’servizzi bbażati fid-dar u f’soluzzjonijiet innovattivi orjentati lejn il-komunità biex iktar anzjani jkunu jistgħu jixjieħu f’darhom. Inutli li l-anzjani jibqgħu jgħixu iktar imma b’livell għoli ta’ dipendenza. 

Dan ir-rapport jitkellem ħafna wkoll dwar il-popolazzjoni li se tkompli tikber. Dan ir-rapport jenfasizza t-tkabbir sostanzjali fil-popolazzjoni ta’ Malta – u hawnhekk dan ir-rapport jitkellem ukoll dwar il-Lussemburgu, l-Iżvezja u l-Irlanda – li mistennija tiżdied b’mod qawwija ħafna sas-sena 2070. Forsi wieħed jgħid: Imma jien fl-2070 m’iniex se nkun hawnhekk u ma jinteressanix x’se jkun qed jiġri sa dakinhar. Dan ir-rapport jgħidilna ċar u tond però li l-popolazzjoni se tkun qed titla’ minn 19% għal 54%. Dan xi jfisser? Dan ifisser li se jkollna problemi kif diġà għandna – u din qiegħda tinħass kullimkien – għaliex is-servizzi tagħna, speċjalment dawk tas-saħħa, u allura l-iktar servizzi li jolqtu lill-anzjani tagħna, mhumiex se jkunu qegħdin ilaħħqu mal-popolazzjoni ta’ pajjiżna. Irridu naraw kif se niżguraw li s-servizzi jkomplu jingħataw meta l-popolazzjoni se tkun qed tkompli tikber. 

Hawnhekk irrid nirrifletti ftit dwar dak li qed jiġri fil-qasam tal-anzjani għal dak li jirrigwarda s-saħħa. F’dan is-settur qegħdin infallu bil-kbir. Inħoss li lill-anzjani tagħna m’aħniex qegħdin nittrattawhom b’dinjità u b’rispett imma qegħdin nittrattawhom bħala nies tat-tieni klassi. Ngħidu x’ngħidu, is-servizzi tas-saħħa fl-Isptar Mater Dei lejn l-anzjani tagħna huma ħżiena ħafna meta tikkomparahom mas-servizzi li jieħdu persuni oħrajn. Jiddispjaċini ngħid – u din ngħidha b’għafsa ta’ qalb – li għandna servizzi fl-Isptar Mater Dei li mhumiex adegwati għall-anzjani tagħna. U hawnhekk nispera li ħadd ma jipprova jgħid li jien qed nagħmel xi forma ta’ kritika lejn il-ħaddiema tagħna, għaliex dawn żgur qed jagħmlu iktar minn dak mistenni minnhom. 

Għandna anzjani jdumu sigħat twal fid-Dipartiment tal-Emerġenza. Għandna anzjani li ma jkun qed jieħu ħsiebhom u jindukrahom ħadd. Għandna anzjani li jkollhom appuntamenti u ma jinżammux. Għandna anzjani li l-appuntamenti tagħhom dejjem jitwalu għaliex bħal donnu għaliex huma anzjani, huma ta’ klassi inferjuri. Jien ngħid li l-iktar nies li ġeneralment għandhom bżonn huma l-iktar nies li ma jingħatawx is-servizzi li għandhom jingħataw. 

Tajjeb niftakru li hemm ukoll il-problema li l-anzjani lanqas biss jiġu assigurati u dan ifisser li ma jistax ikollhom polza tal-assigurazzjoni li tagħtihom il-fakultà li forsi jużaw mezzi u servizzi privati. Ġeneralment polza tal-assigurazzjoni ma tkoprix kondizzjonijiet kroniċi. Dan ifisser li l-anzjani lanqas jistgħu jirrikorru għal servizzi privati għaliex mhumiex koperti u allura jiddependu assolutament minn servizzi tas-saħħa tal-Gvern u huwa l-obbligu tagħna li nipprovdulhom dan is-servizz. 

Dan ir-rapport jitkellem ukoll dwar l-old age dependency ratio. Dan ukoll huwa fattur inkwetanti. L-old age dependency ratio huwa n-numru ta’ persuni li għandhom iktar minn 65 sena li jiġi diviż bin-numru ta’ persuni li għandhom bejn 20 u 64 sena. Dan ir-rapport jagħmilha ċara ħafna u qed jiġi mbassar li dan il-proporzjon se jkompli jiżdied. Filwaqt li llum għal kull persuna li għandha ‘l fuq minn 65 sena għandna 2.8% persuni bejn l-20 u l-64 sena li jaħdmu, sas-sena 2070 dan il-persentaġġ se jinżel għal 1.7% biex f’Malta, għal kull żewġ persuni ta’ ‘l fuq minn 65 sena se jkollok biss tliet persuni bejn l-20 u l-64 sena li jkunu qegħdin jaħdmu. 

Dan huwa inkwetanti ħafna. Kif se niżguraw li ż-żgħażagħ tagħna mhux biss ikollhom pensjoni li tkun adegwata imma li jkollhom pensjoni? Qed nirriskjaw li ż-żgħażagħ tal-lum ma jkollhomx pensjoni fil-futur, imma nħoss li sfortunatament ħadd ma jrid jiffaċċja din il-problema. Għandna Gvern li ma jħobbx jitkellem fuq hekk, ma jixtieqx li nitkellmu fuq din il-problema, imma aħna għandna obbligu li ngħidu l-verità u liż-żgħażagħ tagħna nwiddbuhom li fil-verità jista’ jkun li ma jkollhomx pensjoni fil-futur. 

Inħoss li l-Gvern m’għandux strateġija dwar dan u importanti li tinħoloq strateġija sħiħa minn issa, li tiggarantixxi li ż-żgħażagħ tagħna jkollhom pensjoni u li fl-aħħar mill-aħħar il-pensjoni tkun waħda garantita u adegwata. Smajt lill-Onor. Bedingfield jitkellem ħafna dwar il-pensjonijiet bħal donnu x-xemx telgħet eżatt kif tela’ dan il-gvern! Kif nafu, il-pensjonijiet mhumiex xi ħaġa tal-lum. Ilna nitkellmu dwar il-pensjonijiet u kemm Gvernijiet Laburisti kif ukoll Gvernijiet Nazzjonalisti raw kif għamlu biex jagħtu pensjonijiet adegwati lill-pensjonanti tagħna. 

Qed nagħmel dan il-kumment għaliex bħal donnu dan il-Gvern iridna ngħidulu grazzi u prosit talli kull sena jżid il-pensjonijiet. Iva, grazzi u prosit għal kull gvern li jħoss u jara li l-pensjonijiet ikunu adegwati u sostenibbli. Allaħares m’għandniex Gvern Soċjalista li jżid il-pensjonijiet meta wieħed jikkonsidra wkoll il-prezzijiet eżorbitanti li l-anzjani tagħna qegħdin jiffaċċjaw. Kif nafu, l-ikbar daqqa li ħadu l-anzjani tagħna kienet bir-rata tal-inflazzjoni, bl-għoli tal-ħajja u bil-prezzijiet dejjem jiżdiedu. 

Sur President, hawn irrid insellem lill-Caritas u nirringrazzjahom tar-rapporti li jagħmlu. Apparti rapporti tal-Caritas, għandna wkoll rapport tal-General Workers’ Union (GWU). F’kull rapport li nħareġ joħroġ ċar u tond li l-akbar daqqa ħaduha l-anzjani tagħna għaliex l-iktar affarijiet bżonjużi għall-anzjani tagħna, li huma l-ikel u l-mediċini, huma l-iktar affarijiet li kellna żidiet sostanzjali fihom. Imma meta tisma’ lill-Onor. Bedingfield jitkellem dwar l-anzjani tieħu l-impressjoni li dawn qegħdin ilkoll jgħixu kuntenti u ferħanin!

Jaqbadni swied ta’ qalb meta niltaqa’ ma’ ħafna u ħafna anzjani u ma’ ħafna u ħafna pensjonanti li mhumiex qegħdin ilaħħqu. Għandna anzjani li llum huma esklużi soċjalment mill-bqija ta’ pajjiżna. Illum għandna anzjani li biex jieklu jridu jagħżlu u jiddeċiedu x’inhu l-irħas ikel. Dan meta aħna nafu li biex l-anzjani jibqgħu jgħixu ħajja tajba jridu jieklu ikel li huwa bnin u kif nafu wkoll, l-iktar ikel bnin huwa l-iktar ikel li huwa għoli fil-prezz. 

Rigward mediċini, għandna Gvern li sa ftit ġimgħat ilu kien jigdeb u jgħidilna li m’hawn ebda mediċina li hija out of stock. Meta l-Gvern ma jaċċettax li għandna mediċini li huma out of stock ma jkunx qed jinki lill-Oppożizzjoni għaliex m’għandniex għalfejn noqogħdu nieħdu għalina għax il-Gvern qiegħed jigdeb. Sfortunatament huma l-anzjani tagħna li qegħdin ibatu u huma jafu li għandna mediċini out of stock. Għax għandna mediċini out of stock għandna anzjani li jkollhom jixtru l-mediċini huma. Għandna wkoll anzjani li jkollhom jixtru l-mediċini għaliex dawk il-mediċini li qegħdin fuq il-Formolarju tal-Gvern mhumiex adegwati għalihom. Jien naf li hawn anzjani li kienu fl-Isptar Mater Dei għal diversi ġranet u ġew ordnati mill-isptar stess li jixtru mediċini li huma tajbin għalihom. 

Hawnhekk joħroġ biċ-ċar li l-anzjani tagħna għandhom sfidi kbar, sfidi li żgur se jkunu qegħdin jitfgħu lil diversi anzjani fi problema. Huwa inevitabbli li jkollna żieda fin-nefqa pubblika għaliex iktar ma jkollna dawn it-tip ta’ fatturi, iktar se jkollna żieda qawwija fin-nefqa pubblika. Hawn qed nitkellem fuq in-nefqa pubblika għall-pensjonijiet u fuq in-nefqa pubblika fuq is-servizzi tas-saħħa u l-kura fit-tul. Għandek ukoll in-nefqa pubblika li qed tibqa’ dejjem tiżdied anke fl-edukazzjoni. Għaldaqstant huwa importanti li jkollna Gvern li jonfoq il-flus biex l-anzjani tagħna jgħixu ħafna aħjar.

Xtaqt nitkellem ukoll dwar diversi sfidi oħra li qed jiffaċċjaw is-settur tal-anzjani. Pereżempju problema oħra hi li s-settur tal-anzjani għandu bżonn ħafna u ħafna ħaddiema. X’qiegħed jagħmel il-Gvern biex jara li l-istudenti u ż-żagħżagħ tagħna jagħżlu li jaħdmu mal-anzjani? Żgur li s-soluzzjoni mhijiex li l-Gvern jieħu l-ħaddiema mingħand il-privat. Din rajnieha kullimkien u teżisti wkoll fis-settur tal-anzjani għaliex nafu li l-Gvern, minflok jara kif jagħmel u jinvesti biex ikollu iktar ħaddiema fis-settur, jieħu l-ħaddiema mis-settur tal-privat. 

Irridu naraw kif se nkunu qegħdin noħolqu iktar inċentivi biex ikollna aktar ħaddiema li jaħdmu f’dan is-settur. Jien hawnhekk qed nitkellem ukoll dwar inċentivi fiskali biex inħajru aktar nies li jidħlu jaħdmu f’dan is-settur. Aħna faħħarna x-xogħol kbir li għamlu l-ħaddiema li jaħdmu f’dan is-settur anke meta kellna l-pandemija tal-COVID-19, imma jien ngħid li għax-xogħol li għamlu żgur ma kinux ippremjati u ma kinux ikkumpensati. Sfortunatament bħal donnu li iktar ma ħadmu iktar sofrew. Dawn sofrew mhux biss b’mod finanzjarju imma anke għaliex kienu ‘l bogħod mill-familji tagħhom.

Il-Prim Ministru nhar il-Ħadd li għadda qalilna li sa fl-aħħar se joħroġ it-tender għad-dar tal-anzjani ta’ Bormla. About time, Sur Prim Ministru! Jien il-ġimgħa l-oħra għamilt mistoqsija parlamentari lill-Ministru għas-Saħħa u l-Anzjanità Attiva dwar meta se jkun qed jinħareġ dan it-tender. Prattikament jien nagħmel din it-tip ta’ mistoqsija kull tliet xhur u r-risposta tkun li t-tender se joħroġ aktar tard din is-sena. Fil-fatt erġajt staqsejtu: Meta aktar tard? Ix-xahar id-dieħel? Ta’ wara? Tliet xhur oħra? Fl-aħħar tas-sena? Ir-risposta kienet: Inti tkun taf meta jkunu qegħdin joħorġu! Imbagħad jiġi l-Prim Ministru nhar il-Ħadd, forsi għax kien dahru mal-ħajt u jkun irid jirbaħ erba’ punti oħrajn, u qal li se jkun qed joħroġ it-tender! Jalla joħroġ illum qabel għada biex verament dawk l-anzjani li wegħedniehom li se jerġgħu jidħlu fid-dar tal-anzjani jkunu verament qegħdin jidħlu. 

Sur President, l-isfidi huma kbar, l-isfidi qegħdin magħna u jekk mhux se naħdmu u nilqgħu għal dawn l-isfidi issa, din is-soċjetà se tkun qed tbati iktar. Irridu nimxu fuq żewġ prinċipji importanti ħafna li nemmen li għandna dejjem nimxu bihom fil-politika, li huma d-dinjità u r-rispett lejn l-anzjani tagħna. Nirringrazzjak.

L-ISPEAKER: Grazzi. Aktar rimarki? Is-Segretarju Parlamentari Malcolm Paul Agius Galea. 

ONOR. MALCOLM PAUL AGIUS GALEA (Segretarju Parlamentari għall-Anzjanità Attiva): Sur President, vera hemm l-isfidi imma s-suċċess tal-Gvern Laburista huwa li l-isfidi jagħmilhom opportunitajiet u jaħdem bihom! (Onor. Membri: Hear, hear) Fil-verità sfidi sibna ħafna wara 25 sena ta’ Gvern Nazzjonalista. Pereżempju l-pensjonijiet kienu ffriżati. Kien Gvern Laburista li tellagħhom sena wara sena. Aħna lill-anzjani qegħdin magħhom u dawn jgħidulna grazzi għax iż-żidiet mhumiex żgħar. Pereżempju pensjoni ta’ madwar €700 fix-xahar telgħet għal €1,000, jiġifieri €300 iżjed f’xahar fuq paga ta’ €700. Min jagħmel daqsxejn il-kalkoli jirrealizza kemm telgħu l-pensjonijiet!

Fadalx x’ninvestu, u fadal x’nagħmlu. Jien illum se nsemmi biss parti mill-investiment li għamel dan il-Gvern fir-Residenza San Vinċenz de Paul. Sfortunatament, din ir-residenza hemm ċertu tabù fuqha, però aħna determinati li dak it-tabù nneħħuh. Inneħħuh billi nagħmlu x-xogħol kollu li hemm bżonn, kemm fl-infrastruttura imma anke fis-servizzi. Fil-fatt, iddispjaċieni xħin smajt lill-Onor. kollega titkellem bil-mod kif tkellmet dwar is-servizz fil-kura tas-saħħa. Is-servizz fil-kura tas-saħħa huwa eċċellenti. Dan jixhduh sħabi kollha u l-pazjenti kollha li għandhom taħthom. Ma nistax niċħad il-fatt li għandna listi ta’ stennija li huma twal. U l-isfida, li fl-istess ħin tista’ tkun opportunità, hi li nsibu toroq ġodda ta’ kif dawn il-listi nnaqqsuhom. Mhux se ngħid li m’hemmx x’tagħmel. 

Sur President, x’għamel dan il-Gvern? Għamel miżuri żgħar imma li jagħmlu effett. Waħda minnhom hi li nużaw l-isptarijiet privati biex anke nagħmlu operazzjonijiet fihom meta jkun hemm bżonn. Żidna wkoll il-ħinijiet u tajna inċentivi lit-tobba tagħna. Lil dawn ħarriġniehom ukoll biex nipprovdu servizz dejjem aħjar u aktar ħolistiku. L-Onor. kollega tat l-impressjoni li l-Gvern qed jagħmel poaching tal-ħaddiema tal-privat. Nixtieqha tiġi miegħi f’ċerti postijiet biex tara l-ammont ta’ ħaddiema barranin li qed jaħdmu mal-privat u jagħtu servizz lill-anzjani tagħna. Allaħares ma jkunux huma għaliex kieku m’għandniex biex inkunu nistgħu nieħdu ħsiebhom. 

Irridu nifhmu li dan mhux lakemm toħroġ barra fit-triq u tgħajjat persuna biex tiġi taħdem fis-settur tas-saħħa! Dawn iridu jkunu infermiera kwalifikati u li jkollhom taħriġ kif suppost akkreditat mill-pajjiż. Importanti ħafna li wieħed jifhem li dawn il-ħaddiema huma ta’ għajnuna kbira fis-soċjetà tagħna. Anke ġewwa r-Residenza San Vinċenz de Paul hemm numru kbir ta’ ħaddiema li qed jaħdmu minn qalbhom biex joffru servizz tajjeb. Għandek ħafna Maltin imma għandek ukoll ħaddiema barranin li qegħdin jgħinu biex nagħtu kura kif suppost u b’mod ħolistiku. 

Sur President, lil tan-naħa l-oħra nagħtihom il-kreditu li kienet viżjoni tat-tabib Rizzo Naudi li nfetħu bosta residenzi u jien rajt anke plakek b’ismu meta mort f’ċerti postijiet, però minn dak iż-żmien qatt ħadd ma għamel rinnovar tagħhom. Huwa l-Gvern Laburista li qiegħed jagħmel rinnovar f’dawn il-postijiet, wieħed wara l-ieħor. Fil-fatt, dalwaqt se nkunu qegħdin ninawguraw ir-ristrutturar mill-ġdid tad-dar tal-anzjani ġewwa l-Furjana. Dan sar permezz tal-ħaddiema tagħna, jiġifieri ftit li xejn għamilna outsourcing. 

Jien mort ukoll fid-dar tal-anzjani tal-Mosta, fejn bdejna nagħmlu ristrutturar sabiex ikollna post denju kemm għall-anzjani li qegħdin ġo fiha imma wkoll għall-ħaddiema li jaħdmu hemm. Wara kollox, kulħadd jieħu gost imur f’post li jkun jilqgħek. Huwa importanti li dawn l-affarijiet insemmuhom għaliex sfortunatament, bl-ammont ta’ negattività li nibda nisma’ nibda nsewwed qalbi.

Irrid ngħid li jien kont nagħmel qalbi sewda wkoll meta kont niltaqa’ ma nies, inkluż nies fil-familji tiegħi, li jgħiduli li sofrew inġustizzja u qatt ma ħadu xejn. Kien Gvern Laburista li għen lil dawn in-nies kollha billi kkumpensa għal dik l-inġustizzja. Kellimhom illum u tara kemm dan il-Gvern għen nies li sofrew inġustizzja! Kien Gvern Laburista li ħadem fuqha u qegħdin inkomplu naħdmu fuqha u ngħinu lil min hemm bżonn. Dan mhux qed ngħidu jien imma jixhduh in-nies hemm barra. Kull min qiegħed jismagħni jgħidlek sewwa qed jgħid. Imma ħalli nkompli nitkellem fuq ir-Residenza San Vinċenz de Paul. 

[bookmark: _Hlk162438798]Jien ma tantx qed nieħu gost nirreferi għaliha bħala “ir-Residenza San Vinċenz de Paul” u m’iniex beħsiebni nibqa’ nuża din in-nomenklatura. Se nirreferi għaliha bħala kumpless ġerjatriku li qiegħed u se jkompli joffri servizzi ta’ saħħa b’mod ħolistiku minn kullimkien. Bħala eżempju nista’ nsemmi d-day clinic, binja ġdida ġewwa dan il-kumpless li fiha qegħdin nipprovdu servizzi ta’ outpatients u ta’ kura lil sezzjoni ta’ anzjani tagħna. L-anzjani li jmorru hemmhekk illum jieħdu gost, fil-post li qabel kien tabù. 

Din l-isfida aħna dawwarnieha f’opportunità għax illum dak li jkun jgħidlek li jippreferi jmur hemm, f’post rinnovat u kważi ġdid. Jien nista’ ngħid li x-xogħlijiet li saru huma eċċezzjonali u dan jixhduh anke l-qraba tal-pazjenti li qegħdin hemm. Apparti dan, permezz tal-miżura li nġibu l-outpatients tal-anzjani hemmhekk, qegħdin nagħtu servizz b’inqas stennija lill-anzjani tagħna. Jgħidulek li jippreferu jmorru hemmhekk għax jistennew inqas u s-servizz huwa daqstant ieħor tajjeb għaliex qed nieħdu ħsieb lit-tobba jkunu qegħdin jagħmlu s-servizz hemmhekk ukoll. Illum bniedem jgħidlek li nqeda kif suppost f’ambjent sabiħ. 

Sur President, b’din il-miżura aħna qed noffru spalla lis-servizzi tal-outpatients ġewwa l-Isptar Mater Dei. L-iskop li aħna niġu Ministeru wieħed kien li noffru servizz ħolistiku u mhux is-saħħa għaliha u l-qasam tal-anzjani għalih. Ma rridux ninsew li sal-2030 il-popolazzjoni anzjana ġewwa Malta se tkun qed tlaħħaq it-30%, kważi wieħed minn kull tlieta. Trid tqis ukoll li l-anzjani huma persuni li jimirdu iktar minn persuna li tkun għadha żgħira, jiġifieri dawn it-30% se jinvolvu l-maġġor parti tax-xogħol u proprju għalhekk li b’dawn is-servizzi qed ngħinu lis-servizz tas-saħħa tal-pajjiż kollu. 

Illum il-kliniċi qegħdin kulma jmur jiżdiedu, fosthom kliniċi tal-awdjoloġija, tal-kardjoloġija u l-kliniċi li jagħmlu ċerti operazzjonijiet. Qegħdin jiżdiedu wkoll is-servizzi li noffru. Insemmi, pereżempju, il-vasculary surgery li huma operazzjonijiet speċjalizzati fejn tidħol ċirkolazzjoni, vini u arterji. Nafu biżżejjed li minħabba li f’Malta għandna ammont kbir ta’ nies li jbatu bid-dijabete, sfortunatament għandna rata għolja ta’ kumplikazzjonijiet vaskolari u problemi ta’ ċirkolazzjoni, speċjalment fost l-anzjani li jkunu ilhom ibatu bid-dijabete. Diġà l-fatt li tkun anzjan se jżidlek ir-riskju, aħseb u ara tkun tbati bid-dijabete wkoll. 

Investejna wkoll fil-makkinarju u fit-tagħmir. Issa għandna żewġ ultrasound machines ġodda u se nġibu t-tielet ultrasound machine ġewwa din id-day clinic li permezz tagħha se ngħinu lill-ispeċjalisti tagħna biex jagħmlu l-investigazzjonijiet li hemm bżonn. Barra minn hekk, inħareġ it-tender għal CT scan machine ġdida u qed naraw li jkollna l-aktar CT Scan machine adattata għal dan il-każ. Se nagħmlu wkoll investiment ta’ €2 miljun f’MRI machine biex ikollna kura kif suppost ġewwa dan il-kumpless. Jiġifieri mhux sempliċement se jkollna l-anzjani tagħna hemmhekk imma dawn se jkunu qegħdin jieħdu l-kura tagħhom kif suppost. 

Aħna għandna viżjoni li ħloqnieha flimkien ma’ tobba li jaħdmu fil-ġerjatrija, li bħalna wkoll għandhom viżjoni. Jiġifieri ħloqna din il-viżjoni flimkien u mhux waħedna. Aħna rajna l-bżonnijiet li semmewlna huma u qegħdin f’kuntatt biex naraw x’hemm bżonn bħala kura intermedja. Permezz ta’ dawn il-miżuri u oħrajn, il-viżjoni tagħna hija li nipprovdu servizzi ta’ saħħa dejjem iktar eċċellenti u dejjem iktar effiċjenti u kif suppost f’dawn il-postijiet. Hemmhekk se nipprovdu sistema ta’ kura effiċjenti lil dawn l-anzjani, li se jkunu jammontaw għal 30% tal-popolazzjoni tagħna u dan se jħalli effett pożittiv fuq il-kumplament tas-servizzi f’pajjiżna. Dik hija l-viżjoni. 

Rigward ir-rinnovar ta’ dan il-post, illum stess dħalt ġo post u bqajt immeraviljat bid-dawl li fih. Staqsejt jekk huwiex post ġdid u qaluli le, mhuwiex ġdid imma l-post ġie rinnovat. Sar ir-rinnovar tas-sala ta’ San Ġużepp fejn infaqna €0.5 miljun u dalwaqt se nkunu qed nagħmlu l-immodernizzar ta’ St Francis Ward. Żarmajna s-sala kollha u qed naraw li jkun hemm apparat ġdid. Fejn hemm bżonn se nagħmlu wkoll bidla strutturali permezz ta’ twessigħ ta’ bibien u twieqi, installazzjonijiet ġodda u fire doors ġodda. Dan mhux qed ngħidu jien, għax min jaf kemm hemm nies qed jixhdu għalija. Dawn huma l-affarijiet li qed jaraw u qed imissu. Ħaddieħor ħalliehom hemmhekk minn żmien il-Medju Evu, imma aħna qed nieħdu ħsieb li nipprovdu post li jixraq lill-anzjani tagħna u lill-qraba tagħhom, li jieħdu gost li l-anzjan qiegħed f’post dinjituż mhux post qisu għadu ġej mill-gwerra! 

Sur President, aħna naħsbu kemm jista’ jkun għal kollox, ikollna moħħna miftuħ u nisimgħu. Pereżempju fuq il-binja tal-farmaċija se nibnu t-tieni sular biex lin-nies tagħna nħarrġuhom f’dan il-kumpless stess. B’dan il-mod inkunu qed ngħinu lil dawn iż-żgħażagħ u ħaddiema tagħna billi nipprovdulhom taħriġ kif suppost. Dan għaliex aħna nafu kemm huwa importanti li l-ħaddiema jkunu mħarrġa kif jixraq, b’mezzi tekniċi u teknoloġiji ġodda. Jien l-ewwel wieħed allaħares bħala tabib għadni naħdem kif kont naħdem 17-il sena ilu meta lħaqt għax ma nkunx tajjeb. Trid tibqa’ żżomm lilek innifsek aġġornat kuljum u dan jgħodd anke għall-infermiera. Inti mhux talli trid tħarreġ lin-nies ġodda imma trid tħarreġ anke lin-nies li għandek u allura trid taħseb għal post minn fejn se toffri dak it-taħriġ. 

Miżura tajba li qed nagħmlu bħalissa hi li qed nitkellmu mal-Università ta’ Malta biex naraw li jekk ikollna postijiet fejn inkunu qegħdin nipprovdu sistemi ta’ kura, fil-każ nikkreditawhom biex inkomplu nħeġġu żgħażagħ u tfal jiġu jitħarrġu magħna ħalli fl-aħħar inkomplu nkabbru ‘l fuq. Sieħbi l-Onor. Fearne żgur jifhem fil-futbol ħafna iktar minni, imma tinduna kemm klabb tal-futbol huwa suċċess minn kemm għandu n-nursery mimlija. Fl-aħħar mill-aħħar dawn ikollhom nursery qed tikber u allura tiggarantixxi futur għal dak it-tim. Aħna dik qed naraw. 

Daħħalna wkoll bone density machine. Waħda mill-problemi fost l-anzjani hi li jkollhom l-għadam jibda jirqaq Tan-naħa l-oħra jattakkaw ħafna fuq iż-żmien ta’ stennija għall-bone density. Illum dan is-servizz huwa effiċjenti u se jkompli jsir iktar effiċjenti għax investejna f’magna ġdida u se naraw li titħaddem biex nipprovdu iktar servizz tajjeb. 

Imbagħad xi ngħidu għan-Narċis Ward, Sur President? Aħna għandna viżjoni għal din is-sala biex inkomplu nipprovdu kura iktar speċjalizzata għall-anzjani. Pereżempju qed ninvestu f’ECG machine kif suppost tal-ogħla livell u tal-aħħar teknoloġija. Se ninvestu wkoll f’point of care tests fejn isiru testijiet, anke tad-demm, jekk ikun hemm bżonn ħalli nagħtu iktar kura kif tixraq lill-anzjani tagħna. Dalwaqt se nvaraw ukoll proġett pilota biex inkomplu ninvestu u nżidu s-servizz. B’hekk, inkomplu nuru lill-anzjani li aħna qed nagħtu kashom u se nipprovdulhom l-aqwa kura li hemm bżonn. Mela tiġi tgħidli li nsejniehom! 

Qed naraw ukoll li jekk hemm bżonn, lil dawk l-anzjani li jkollhom problemi fil-kliewi nipprovdulhom dialysis hemmhekk ukoll. Mela m’għandniex viżjoni! Mhux jien tafux, imma l-Gvern kollu għandu viżjoni għax jien waħdi ma naħdimx u fil-verità, aħna kollha naħdmu flimkien u allaħares le.

Proġett pilota ieħor huwa dak tal-pre-assessment clinic, fejn se jkollok tim multidixxiplinarju magħmul minn tabib, speċjalista, nurses, occupational therapists u diversi speċjalizzazzjonijiet li jkunu qegħdin jaraw u jieħdu ħsieb l-anzjani b’mod ħolistiku. Dawn se jkunu qed jaraw lill-anzjani bħala tim u allura l-komunikazzjoni bejniethom se tkun fil-pront għax ikunu qed jarawhom kollha flimkien. Dawn se jaraw mhux biss id-dħul jew le f’residenza imma anke x’hemm bżonn bħala servizzi, il-kura fit-tul u jekk hux kura fil-komunità jew le. Dawn se jipprovdu servizz b’viżjoni mmirat għal dik il-persuna. 

Sar ukoll investiment ta’ €1 miljun fid-dementia garden ġewwa l-kumpless għall-persuni b’dimensja fi stadji differenti. Kburi ngħid li kien hemm speċjalisti u professjonisti Maltin li tawna d-direzzjoni dwar kif għandhom isiru l-affarijiet. Ilbieraħ stess, waqt it-tnedija tad-Dementia Strategy għas-seba’ snin li ġejjin, kont qed nitkellem ma’ professjonista li tatna l-pariri tagħha, li wkoll tagħti l-pariri lil universitajiet barra fl-Iskozja, dwar kif għandhom isiru l-affarijiet.

Dak il-ħin ħassejtni vera kburi. Iva, jien kburi b’pajjiżi u kburi bin-nies ta’ pajjiżi. Din il-persuna tagħtina l-pariri tagħha u hemm bżonn li tkompli tagħtina l-pariri tagħha. Aħna nieħdu ħsieb li din il-persuna tkompli tagħtina l-pariri tagħha anke dwar kif jiġi mqassam dan il-ġnien sabiex ikollna post aktar denju għal dawn il-persuni biex nipprovdulhom servizz ħolistiku. Aħna magħrufin għall-provvediment ta’ servizzi tajbin fil-qasam tad-dimensja u lbieraħ bi kburija qawwija nidejna l-istrateġija nazzjonali fejn bniedem jista’ jara l-viżjoni b’saħħitha li għandna għall-kura ta’ din il-marda. 

Aħna determinati li nkomplu ntellgħu l-pożizzjoni diġà għolja tagħna fost il-pajjiżi kollha bħala livell ta’ kura. M’aħniex kuntenti biżżejjed bil-pożizzjoni li għandna u rridu nkunu aħjar. Għax irridu nkunu aħjar, aħna stess minn jeddna qed ngħollu l-aspettattivi biex nipprovdu kura tad-dimensja ħolistika lill-anzjani tagħna. Li ninvestu €1 miljun f’dementia garden ma narawhiex bħala ħela ta’ flus imma għax hekk hemm bżonn. Hemm bżonn li ninvestu fl-anzjani tagħna u m’aħniex nixxaħħu magħhom. 

Insemmi wkoll it-therapeutic petting farm u r-recreational centre b’investiment ta’ €0.75 miljun oħra. Illum naħseb ħadt ras kulħadd ngħid għax ma waqaftx minuta imma semmejt biss l-investiment ġewwa l-kumpless ta’ San Vinċenz u fadalli aktar xi ngħid. Fadalli xi ngħid fuq is-servizzi li għandna fil-komunità u kemm espandejna. Biss biss għandna ’l fuq minn 25 servizz, imma dak huwa suġġett ieħor li llum mhux se nidħol fih. 

Sur President, jien nitkellem b’passjoni għax nemmen li għandna nieħdu ħsieb l-anzjani tagħna u determinat li nkomplu nibnu. Min qiegħed jismagħni jaf sew li qegħdin naħdmu minn qalbna għal din il-faxxa ta’ nies. Dawn huma nies li ħadmu għalina u għalhekk, bix-xieraq nagħtuhom lura farka milli dawn għamlu għalina. Aħna determinati li se nagħtuhulhom lura b’viżjoni sħiħa għaliha u anke għall-qraba tagħhom. Għamilna, fadlilna x’nagħmlu u se nkomplu naħdmu, però li tgħidli li l-anzjani tagħna nsejniehom ma naċettahiex. Il-prova tajtha hawnhekk u fadlilna ħafna iktar x’nagħmlu. Fadalli ħafna iktar x’ngħid però n-nies jistgħu jiġġudikaw waħedhom. L-anzjani tagħna u l-qraba tagħhom jistgħu jiġġudikaw ukoll. Dak huwa l-aqwa ċertifikat tagħna, jiġifieri mhux il-paroli jgħodd imma l-azzjoni. Nirringrazzjak.

ID-DEPUTY SPEAKER (Onor. David Agius): Grazzi. Aktar rimarki? L-Onor. Chris Agius.

ONOR. CHRIS AGIUS: Sur President, ninsabu f’din il-Kamra sabiex għal darb’oħra niddiskutu l-abbozz ta’ liġi li jimplimenta l-miżuri tal-baġit. Hija waħda minn dawk id-diskussjonijiet li jsiru ta’ kull sena bħalma ssir diskussjoni ta’ kull sena fuq l-estimi ta’ ċerti entitajiet, fosthom l-Awtorità tad-Djar, l-Awtorità tal-Ippjanar u l-Awtorità tal-Artijiet. Dawk ukoll jiġu diskussi darba fis-sena bħalma qed niddiskutu llum dan l-Abbozz ta’ Liġi li Jimplimenta Miżuri tal-Estimi. 

Naħseb hija waħda minn dawk id-diskussjonijiet li jipparteċipa fiha l-akbar numru ta’ Deputati miż-żewġ naħat tal-Kamra. Meta niddiskutu abbozzi oħrajn suppost li kulħadd iżomm mas-suġġett imma fil-każ ta’ dan l-Abbozz, dak li jkun jista’ jitkellem fuq suġġetti diversi u huwa għalhekk li f’din id-diskussjoni jieħdu sehem kważi d-deputati kollha miż-żewġ naħat tal-Kamra. Hi okkażjoni fejn ta’ kull darba l-membri tal-Gvern ifakkru dak li jkun seħħ xahrejn qabel waqt il-baġit u l-membri tal-Oppożizzjoni jkollhom ukoll l-opportunità sabiex jikkritikaw, jipproponu u jgħidu x’kienu jagħmlu aħjar kieku kienu huma fil-gvern.

Il-Baġit ta’ din is-sena intitolat ‘Malta Ġusta’ u bir-raġun, għaliex għal sena wara l-oħra aħna bħala Gvern urejna li aħna Gvern Soċjal Demokratiku, Gvern bi kredenzjali soċjalisti li dak li twaqqaf għalih għad għandu l-iktar post importanti fit-twemmin tiegħu. Le, qatt mhu se ninsew li għalina huwa l-iktar importanti li jkollna soċjetà ġusta, fejn ħadd ma jitħalla jaqa’ lura u fejn ikun hemm diffikultajiet, fejn ikun hemm problemi, fejn jinħolqu sitwazzjonijiet straordinarji, inkunu aħna bħala Gvern li nerfgħu l-piż. Hekk għamilna f’wieħed mill-aktar żmenijiet diffiċli li għadda minnhom pajjiżna mill-gwerra ‘l hawn. Għax pajjiżna parti mid-dinja, inħakem mill-pandemija tal-COVID-19. Dakinhar, bħala Gvern dħalna sabiex assistejna lill-familji tagħna, rajna li ħadd ma jitlef l-impjieg tiegħu, rajna li n-negozji ma jmorrux lura, u għax wettaqna dawn il-miżuri ħriġna b’saħħitna hekk kif għaddiet il-pandemija. 

Għal sena oħra, waqt dan il-baġit qed nagħtu prova li dan il-Gvern mhu se jabdika qatt milli jwettaq dak li jemmen fih. Aħna twaqqafna bħala Partit Soċjalista u meta nkunu fil-gvern, naraw li ħadd ma jaqa’ lura u nkunu ta’ spalla għal dawk l-iktar fil-bżonn. Matul l-aħħar snin id-dinja għaddiet minn ħafna sitwazzjonijiet straordinarji li ma jseħħux ta’ kull żmien imma jseħħu darba u jalla ma jseħħu qatt iktar, fosthom il-pandemija, il-gwerra fl-Ukrajna kif ukoll il-gwerra fil-Palestina. Aħna bħala Partit u bħala Gvern nipprattikaw u nitkellmu favur il-paċi għaliex mill-paċi jgawdu n-nazzjonijiet kollha u jinħoloq il-ġid.

Ovvjament dawn il-gwerer u l-pandemija kellhom effett negattiv fuq ħafna ekonomiji fl-Ewropa kif ukoll lil hinn minnha. Rajna ekonomiji viċin il-kolass u rajna wkoll ekonomiji ħafna ikbar minn tagħna jgħaddu minn diffikultajiet u minkejja li pprovaw jgħinu lill-familji u lin-negozji, l-iktar li ġarrew piżijiet kienu proprju l-familji u n-negozji. Oħrajn esperjenzaw qgħad u oħrajn daħlu f’riċessjoni jew deħlin f’riċessjoni, fosthom ekonomiji kbar bħal tar-Renju Unit kif ukoll fl-aħħar ġranet il-Ġappun. Meta tisma’ dawn l-aħbarijiet minn ekonomiji daqshekk kbar allura wieħed japprezza iktar dak li qed iseħħ f’pajjiżna, fejn l-ekonomija qed tkompli tikber u toħloq il-ġid. Japprezza wkoll kif bħala Gvern qegħdin naraw li ħadd ma jaqa’ lura.

Naħseb li ħafna llum jieħdu ħafna affarijiet for granted, fosthom il-kontijiet tad-dawl, l-ilma u l-fuel. Qabel l-2013 konna nieħdu qatgħa meta jaslu l-kontijiet. Jien niftakar li waqt il-kampanja elettorali tal-2013, li kienet fl-ewwel tliet xhur tas-sena, fix-xitwa kont tidħol għand anzjani u ssibhom b’bozza tnemnem għaliex jibżgħu mill-ħela ta’ dawl. Ma ninsewx li dak iż-żmien id-dawl kien jogħla kull tant żmien u l-petrol, l-unleaded u d-diesel kienu jogħlew kull xahar. Għalhekk, aħna waqt dik il-kampanja konna wegħedna li malli nkunu fil-gvern inraħħsu l-kontijiet tad-dawl u l-ilma. X’ma qalulniex dakinhar! Alice in Wonderland tielgħa u Alice in Wonderland nieżla! 

Fl-ewwel baġit wettaqna dik il-wegħda u raħħasna l-kontijiet mill-ewwel b’25% u l-familji u n-negozji tagħna għadhom igawdu minn traħħis fil-kontijiet tad-dawl u l-ilma sal-lum. Mhux hekk biss iżda qed niggarantixxu li l-prezzijiet jibqgħu hekk. Dan minkejja li l-prezz taż-żejt kulħadd jaf kif sploda ’l fuq minn mitt dollaru l-barmil. Bħala Gvern aħna assorbejna ż-żidiet kollha li kien hemm u li għad hemm. 

Serraħna ras kulħadd li żgur mhux se jogħlew il-kontijiet u li żgur li se jkun il-Gvern għal sena wara l-oħra li jerfa’ l-piżijiet meta d-dinja tgħaddi minn prezzijiet għoljin taż-żjut. Illum qegħdin nisimgħu li anke sabiex vapur jasal fl-Ewropa, mhux biss minħabba gwerer iżda anke minħabba l-pirati u l-isparar fuq vapuri, il-vjaġġ ta’ vapur mgħobbi bil-merkanzija jekk kien jiswa’ €1 issa sar jiswa’ €3 jew €4. Dan qed jiġi rifless fuq il-prezzijiet tal-affarijiet li jikkonsma l-bniedem. Hemmhekk ukoll dħalna fi ftehim man-negozjanti sabiex madwar 400 prodott iżommu l-prezz għal din is-sena. Naħseb li dak huwa l-mod kif tagħmel il-ġid għall-poplu tiegħek sabiex tgħin li min huwa l-iktar fil-bżonn.

Kif għedt, fejn l-jidħlu fuels, għal sena oħra qed ikun il-Gvern li jġorr il-piżijiet. Dan ifisser €350 miljun f’sussidji. Ħafna barranin jgħidulek: Imma kif qed jirnexxilkom iżżommu l-prezzijiet tal-fuel, tad-dawl u tal-gass kif kienu s-sena l-oħra u s-sena ta’ qabel? Għax il-prezz tal-gass irridu nsemmuh ukoll għax naħseb li qed neħduh for granted! Irridu niftakru li kien hemm żminijiet meta kien jogħla darba fix-xahar. Niftakar li l-prezz ta’ ċilindru gass fl-2012 kien ħafna ogħla milli huwa llum u tajjeb li napprezzaw u nfakkru minn xiex kien jgħaddi pajjiżna matul dawk iż-żminijiet. 

Kif għedt, meta tiltaqa’ ma’ barranin jistaqsuk kif qed jirnexxilna nżommu dawn il-prezzijiet. Ma jemmnux li l-Gvern qed jidħol għal dawn il-piżijiet u jerfagħhom hu sabiex ma jkunux il-familji, il-pensjonanti u n-negozji tagħna li jġorruhom kif kien jiġri qabel l-2013. F’pajjiżna l-prezz tal-unleaded huwa ta’ €1.34 u tad-diesel huwa €1.21. Fl-2012, qabel tela’ Gvern Laburista, id-diesel kien €1.40 u l-unleaded €1.52, ħafna ogħla milli huwa llum. Meta tħares barra minn xtutna, fl-Italja d-diesel jiswa €1.79 u l-unleaded €1.83. Dan pajjiż viċin tagħna! Imbagħad fi Franza d-diesel jiswa €1.81 u l-unleaded €1.84. Fil-Lussemburgu d-diesel jiswa €1.53 u l-unleaded €1.52. L-Ingilterra, li llum m’għadhiex tagħmel parti mill-Unjoni Ewropea, id-diesel jiswa €1.87 u l-unleaded €1.64. Allura x’ma jiskantawx il-barranin! Din id-daqsxejn ta’ gżira qed tagħmel il-mirakli sabiex l-ekonomija mhux biss tibqa’ għaddejja iżda tkompli tikber sena wara l-oħra. Jien naħseb li tajjeb li kultant insemmu dawn l-affarijiet għax illum qed neħduhom for granted. 

Sur President, jien, għax forsi ġej minn naħa ta’ Malta partikolari, dejjem inħares lejn x’se jieħdu f’kull baġit dawk li huma l-iktar fil-bżonn, dawk li huma fl-aktar skala baxxa tad-dħul fis-soċjetà tagħna. Fost dawn insemmi l-anzjani, u allura l-pensjonanti, li huma tant għal qalbi. Forsi llum jien ukoll qed noqrob għall-età imma jien tkellimt favur l-interessi tal-anzjani tagħna minn meta dħalt l-ewwel darba f’din il-Kamra. Din is-sena dan il-Gvern, għad-disa’ sena konsekuttiva, reġa’ qed jagħti żieda fil-pensjonijiet. Mhux hekk biss, iżda ma’ din se jieħdu wkoll iż-żieda għall-għoli tal-ħajja. Jien niftakar li fil-passat iż-żieda għall-għoli tal-ħajja kienet tkun ftit, Lm1 jew Lm1.50, u l-anzjani tagħna kienu jieħdu żewġ terzi ta’ dik iż-żieda. Ma kinux jieħdu żieda żejda. Illum mhux biss qed inżidu l-pensjonijiet iżda qed nagħtu wkoll iż-żieda għall-għoli tal-ħajja lill-anzjani tagħna. Dan ifisser li qed jieħdu żieda ta’ €15 fil-ġimgħa, li jfisser €780 fis-sena għal kull anzjan u anzjana li huma intitolati għall-pensjoni. 

Din il-ġimgħa għamilt mistoqsija parlamentari lill-Ministru Michael Falzon fuq il-pensjonijiet. Staqsejt b’mod partikolari x’kienet il-pensjoni minima nazzjonali fl-2013 u kif inhija llum. Koppja miżżewġa fl-2013 kellha €142.55 u llum għandha €210.26. F’għaxar snin kellhom żieda ta’ kważi €60. Dawk li għandhom pensjoni minima nazzjonali f’ħafna każi huma intitolati għall-għajnuna supplimentari. Din ukoll hija marbuta mal-mistoqsija li għamilt lill-Ministru Michael Falzon. Fl-2013 koppja miżżewġa kellha bħala supplimentari €422.69 u din is-sena koppja li qed tieħu s-supplimentari se jkollha €1,099 fis-sena. L-istess ġara għal min huwa waħdu. Il-pensjoni minima għal persuna waħedha fl-2013 kienet ta’ €123 u llum min jgħix waħdu u għandu l-pensjoni minima għandu €194. U s-supplimentari għal dawn minn €273 fl-2013 illum irdoppjaw għal €598. 

Hemm imbagħad min huwa intitolat ukoll għall-benefiċċju addizzjonali għall-għoli tal-ħajja. Uħud li jkollhom pensjoni żgħira jistgħu jibbenefikaw minn benefiċċju addizzjonali għall-għoli tal-ħajja. Fl-2013 ma kienx jeżisti. Dan daħħalnieh aħna f’dawn l-għaxar snin li ilna fil-gvern. Illum persuna waħedha tieħu €378 addizzjonali u koppja tieħu €786 fis-sena. Dan huwa l-mod kif ngħinu lill-pensjonanti tagħna. Dan huwa l-mod kif ngħinu lil min huwa l-iktar fil-bżonn. 

Din is-sena wkoll rajna żidiet fil-pensjonijiet tar-romol u tejjibna l-pensjonijiet ta’ dawk li fil-passat kienu fis-servizzi. Ma ninsewx li fid-disgħinijiet kien hawn min wiegħed lill-pensjonanti tas-servizzi li se jagħtihom il-pensjoni. Kienet parti mill-cavallo di battaglia tal-Partit Nazzjonalista qabel telgħu fil-gvern fl-1987. Għandi l-età li niftakar dak iż-żmien għax kont inkun parti mill-kampanja. Niftakar jgħidu li meta jkunu fil-gvern kienet se tingħata l-pensjoni tas-servizz li serqilhom Mintoff. Kien dan il-Gvern li qabad jagħti l-pensjoni tas-servizz u sena wara l-oħra qegħdin inkomplu nagħtu żieda.

Din is-sena qed naħsbu f’min mhuwiex intitolat għall-pensjoni għaliex ma jkollux biżżejjed bolol. Min ħallas bejn sena u erba’ snin bolol se jieħu €500 fis-sena bħala bonus – u qed ngħid “bonus” għax din ma nsejħulhiex pensjoni – u min ħallas aktar minn ħames snin bolol se jieħu €600 fis-sena. Naħseb li dawn huma modi ta’ kif ngħinu bis-serjetà lil min huwa l-iktar fil-bżonn.

Waħda mill-wegħdi elettorali li għamilna kienet li ngħinu lit-tfal tagħna, b’mod partikolari b’għajnuniet finanzjarji kif ukoll għajnuniet sabiex ikomplu fil-vjaġġ edukattiv tagħhom sabiex meta jikbru, permezz ta’ edukazzjoni aħjar, ikollhom possibbiltà ta’ impjieg aħjar li jfisser ħajja aħjar. Iva, konna wegħedna li nżidu €90 għal kull wild kull sena. Is-sena l-oħra rajna din l-ewwel żieda. Tajna €90 għal kull wild is-sena l-oħra iżda din is-sena, minflok tajna €90, rajna li naqbdu ż-żieda ta’ madwar sentejn u nofs u nagħtu €250 għal kull wild lil kull familja. 

Jien niftakar ukoll il-bidu taċ-children’s allowance. Min huwa tal-età tiegħi ma lħaqnihiex għaliex konna ftit ikbar, però niftakru l-familji kemm ferħu meta Mintoff kien ħabbarha fis-suq ta’ Bormla. Dak iż-żmien kienu popolari ħafna l-mass meetings. Meta ħabbarha kien hemm familji li qalu: It-tfal tiegħi kibru u mhuwa se jmisshom xejn. Veru ma misshomx huma, imma llum messhom uliedhom u ulied uliedhom. Iċ-children’s allowance, taħt kull gvern, kellha titjib u kellha bidliet, iżda llum dan il-Gvern żiedha bis-serjetà u bis-saħħa għal €250 kull wild. 

Tajjeb li ngħidu li ċ-children’s allowance ma tibqax tingħata malli t-tfal jagħlqu 16-il sena iżda għaliex nemmnu fl-edukazzjoni għal kulħadd, u għaliex nemmnu li ħadd m’għandu joqgħod lura milli jkompli l-istudji tiegħu, din is-sena daħħalna miżura ġdida għal dawk il-familji li għandhom tfal ta’ iktar minn 16-il sena. Dawk iż-żgħażagħ li jkomplu bl-istudji tagħhom, minbarra l-istipendju li bqajna nżidu kull sena, il-ġenituri tagħhom se nagħtuhom €500 fis-sena għal kull wild li jibqa’ jistudja għal tliet snin. Dan huwa mod ieħor kif naraw li dawk il-familji jkomplu jimbuttaw u jħajru lil uliedhom sabiex ikomplu jistudjaw. 

Skont informazzjoni li tani l-Ministru Clifton Grima, fis-sena skolastika 2021/2022 kien hemm 15,226 li gawdew mill-għoti tal-istipendju. Dan ifisser €16.5 miljun fis-sena skolastika 2021/2022. Żgur li dawn l-għajnuniet u l-għarfien ikbar dwar l-importanza tal-edukazzjoni wasslu sabiex in-numru ta’ early school leavers f’pajjiżna jonqos. Jien għamilt żmien il-kelliem tal-Oppożizzjoni għall-qasam tax-xogħol. Dak iż-żmien konna nitkellmu ħafna fuq l-early school leavers. Pereżempju fis-sena 2005, 33% tal-istudenti kollha kienu ddeċidew li ma jkomplux bl-istudju tagħhom wara l-età tal-edukazzjoni obbligatorja. Dan il-persentaġġ illum niżel għal 10%. Għaldaqstant wieħed jista’ jgħid li l-istrateġija tal-Gvern sabiex innaqqsu n-numru ta’ early school leavers, flimkien ma’ fatturi oħra, fosthom dawn l-għajnuniet, qed tħalli l-frott tagħha. Dan huwa l-mod organizzat, ippjanat kif isiru l-affarijiet. Mhux biċċa biċċa, imma blokka wara blokka sabiex dak li temmen fih iseħħ. Hekk qed nagħmlu bħala Gvern. 

Sur President, jien ċert li dan is-suċċess qed iwassal sabiex uliedna jkollhom impjieg ta’ kwalità, li jħallas iktar, b’kundizzjonijiet aħjar u li jagħtihom aktar sodisfazzjon. Inti tieħu pjaċir tara lil uliedek, li jkunu studjaw u stinkaw, jiġu ppremjati b’impieg li jistħoqqilhom. Illum qed naraw ħafna żgħażagħ Maltin ikomplu bil-karrieri tagħhom. Dan joħroġ anke minn data uffiċjali li turi li l-Maltin f’impjieg li jaqilgħu inqas minn €20,000 fis-sena naqsu bi 30% bejn l-2012 u l-2022. Mhux ta’ b’xejn li għandna numru daqshekk kbir ta’ barranin jaħdmu f’pajjiżna li fil-maġġoranza assoluta tagħhom qegħdin f’impjiegi li llum il-Maltin m’għandhomx imorru għalihom!

Ma ninsewx ukoll li sabiex barrani jiġi jaħdem Malta hemm numru ta’ kundizzjonijiet li jridu jiġu rispettati. Pereżempju jekk għandek bżonn technician, l-ewwel toħroġ sejħa minn Jobsplus, imbagħad toħroġ sejħa fuq il-gazzetti, u jekk ma ssibx trid tapplika ma’ Jobsplus sabiex tipprova ssib ħaddiem għal dik il-vakanza iżda mhux minn pajjiżna. Dan qed ngħidu għax naħseb li meta ngħidu li l-barranin deħlin bl-addoċċ ma nkunux ġusti mal-mod kif isir l-iskrutinju minn Jobsplus, minn Identity Malta u minn entitajiet oħra, biex barranin jidħlu f’pajjiżna sabiex jaħdmu. 

Lejn l-aħħar tas-sena 2022, minn 283,300 persuna li kellhom impjieg, 38,800 jew 29.6% kienu barranin. Illum dawn jaqbżu l-106,000 persuna, li 37,000 minnhom ġejjin minn pajjiżi ġirien tagħna, jiġifieri mill-Ewropa jew mill-EFTA u 69,000 oħra ġejjin minn pajjiżi terzi. Għandna kważi 70,000 persuna li ġejjin minn pajjiżi terzi, li jħallu pajjiżhom, iħallu l-familji tagħhom, sabiex ifittxu ħajja aħjar. 

Jien kultant naħseb dwar x’kuraġġ irid ikollok biex titlaq lil familtek u tipprova ssib ħajja aħjar għalik u għalihom ukoll, għax ħafna minnhom dawn jibagħtu parti sostanzjali mill-paga lill-familja tagħhom. Imbagħad noqgħod ngħid: Imma missirijietna, fil-ħamsinijiet u sittinijiet, mhux hekk għamlu? Ma kellhomx imorru barra minn xtutna? Naħseb li rajna ħafna stejjer ta’ vapuri mimlijin, familji jibku għaliex se jħallu warajhom il-familji għaliex f’arthom ma kellhomx il-possibbiltà li jgħixu ħajja aħjar u fittxew xtut oħra. Dawn il-barranin hekk qed jagħmlu. Qed ifittxu fejn hemm il-possibbiltà ta’ impjieg, fosthom u fuq quddiem nett, Malta. Dawn jiġu hawn sabiex – u se nuża kelma li niddejjaq nużaha – iservuna, iżda fl-istess waqt ikollhom ħajja aħjar, u għaliex le, forsi jippermettu lil familthom jgħixu ħajja aħjar ukoll.

Fl-aħħar tbassir li ħareġ ftit tal-ġimgħat ilu dwar l-ekonomiji Ewropej, il-Kummissjoni Ewropea qalet li din is-sena u anke s-sena d-dieħla, jiġifieri fl-2024 u fl-2025, Malta se jkollha l-ikbar tkabbir ekonomiku fost il-pajjiżi kollha tal-Unjoni Ewropea. Kompliet tgħid li dan it-tkabbir mistenni jkun ta’ madwar 4% tal-prodott domestiku gross. Imbagħad, madwar il-pajjiżi l-oħra tal-Unjoni Ewropea l-medja ta’ tkabbir se tkun ta’ 1.3%. X’differenza! Pajjiżna, biċċa ta’ gżira, 4%, u l-medja Ewropea hija ta’ 1.3%. 

Sur President, meta nħares lejn il-figuri, jien inħobb inħares ftit lejn id-dettall. Issa meta tħares daqsxejn iktar fid-dettall issib li l-ekonomija tal-Ġermanja se tikber b’0.3%, tal-Italja se tikber b’0.7%, ta’ Franza b’0.9% u tal-Portugall b’1.2%. Mhux ta’ b’xejn għandna għalfejn inkunu kburin b’dak li wettaqna flimkien u dak li se nkomplu nwettqu flimkien bħala Gvern flimkien mal-poplu Malti u Għawdxi. 

Jien dejjem qist is-sitwazzjoni fil-qasam tal-impjiegi bħala l-aqwa termometru ta’ kif ikun sejjer il-pajjiż. Naħseb li jekk hemm fattur li meta tħares lejh tinduna kif sejjer il-pajjiż huwa l-qgħad u n-nies f’impjieg. F’pajjiżna dan huwa eżatt dak li seħħ matul dawn l-aħħar 30 sena. Tħares lejn l-impjiegi, lejn in-nies ifittxu xogħol, u tara kif sejra l-ekonomija ta’ pajjiż. Fil-fatt, jekk nagħtu ħarsa lejn il-figuri ta’ matul is-snin, b’mod partikolari matul dawn l-aħħar 15-il sena u 20 sena, tara li l-ħolqien tal-impjiegi u t-tkabbir tal-ekonomija jmorru dejjem flimkien. Ma jistax ikollok żieda fl-impjiegi, tnaqqis fil-qgħad, u ma jkollokx tkabbir ekonomiku. Dawn imorru flimkien. Jekk jikber wieħed, jikber l-ieħor b’mod parallel. 

Ftit qabel il-Partit Laburista tela’ fil-gvern, il-persuni jirreġistraw għax-xogħol skont l-istatistika tal-Jobsplus kienu 6,336. Illum niftaħru li f’pajjiżna għandna full employment għaliex kulma għandna 970 persuna li qed jirreġistraw għax-xogħol. Naħseb li min huwa bħalna u jiltaqa’ man-nies jaf li minkejja li għandna 970 jirreġistraw għax-xogħol, żgur li n-numru ta’ dawk li verament iridu jaħdmu huwa ħafna u ħafna inqas. 

Jekk nagħtu ħarsa mbagħad lejn x’tip ta’ persuni kellna f’impjieg insibu li n-numru ta’ persuni li kellhom impjieg full-time bi qligħ fis-sena 2012 kien ta’ 148,000 u part-timers kellna 22,500. Min kellu part-time bħala l-primary job tiegħu u min kellu full-time mbagħad kienu jammontaw għal 146,500. Is-sena li għaddiet l-ammont totali ta’ persuni li kellhom impjieg f’pajjiżna kien ilaħħaq il-276,500, maqsuma fi 30,000 li għandhom part-time u 246,000 li għandhom full-time. 

Interessanti wkoll kemm komplejna ngħinu u nħajru nies jidħlu fid-dinja tax-xogħol. Iżda x’għamilna aħna sabiex inħajru iktar nies jidħlu f’impjieg? Għamilna tapering u tajna żidiet fil-pagi. Se nsemmi ħaġa oħra li għenet sabiex ikollna ħafna nies fix-xogħol. Għamilt numru ta’ mistoqsijiet parlamentari lill-Ministru Michael Falzon bil-għan li nużahom għad-diskors tal-lum. Pereżempju għamiltlu mistoqsija dwar l-in-work benefit, li qiegħed hemm sabiex jiġu megħjuna koppji jew single parents li għandhom impjieg iżda għad għandhom tfal taħt it-23 sena li jiddependu minnhom. Staqsejt lill-Ministru kemm persuni bbenefikaw mill-In-work Benefit matul is-snin. Fl-2015, meta beda jingħata dan il-benefiċċju, kienu bbenefikaw 1,359 persuna. Fl-2021 ibbenefikaw 7,000 persuna u s-sena li għaddiet, għax wessajna l-brackets, – jiġifieri mhux għax għandna iktar nies qed jgħixu b’paga inqas imma għax wessajna l-brackets – ibbenefikaw 24,900 persuna. 

Sur President, naħseb jekk taqbad titkellem fuq il-benefiċċji li tajna ma tispiċċa qatt. Tajna għajnuniet għal persuni b’diżabilità, għajnuniet għal min ikun tilef ir-raġel, għajnuniet għal min joqgħod id-dar, għajnuniet għal min irid jixtri l-ewwel dar tiegħu, għajnuniet għal min m’għandux biex iħallas l-10% deposit sabiex ikollu d-dar tiegħu u għajnuniet għal min m’għandux biżżejjed biex jixtri iżda jrid li l-Gvern jidħol sħab miegħu. Dawn ma jħallsux taxxa fuq l-ewwel dar sa €200,000 u ma jħallsux taxxa jekk ibigħu l-ewwel dar u jixtru dar iżgħar jew ikbar it-tieni darba. Il-lista ma tispiċċa qatt. Dan huwa l-mod kif imxejna u kif qed inkomplu nimxu. Naħseb li dan huwa l-mod kif tibqa’ tgħin lill-poplu tiegħek sabiex il-poplu tiegħek igawdi mill-ġid li jkun qed jiġi maħluq. 

Sur President, dawn l-għajnuniet kienu possibbli għaliex pajjiżna qed ikompli jkollu ekonomija b’saħħitha, ekonomija li bħala Gvern Soċjalista qed naraw li jgawdi minnha kulħadd, minn fuq s’isfel. Dawn huma ftit mir-raġunijiet għaliex il-fiduċja tal-poplu tagħna għal dan il-Partit fil-gvern baqgħet daqshekk b’saħħitha. Dawn huma ftit mir-raġunijiet għaliex il-poplu fil-maġġoranza assoluta tiegħu mhux se jieħu riskju u jafda lil ħaddieħor bit-tmexxija ta’ dan il-pajjiż. Fiż-żmien li ġej se nibqgħu naħdmu sabiex il-fiduċja li qed ikollu fina l-poplu nsarrfuhielu lura, sabiex il-poplu tagħna jibqa’ jgħix aħjar, jibqa’ jkollu ħajja aħjar u l-poplu tagħna jkun jista’ jiftaħar li għaddej mill-aqwa żmien. (Onor. Membri: Hear, hear)

ID-DEPUTY SPEAKER: Grazzi. Hawn qbil li l-ħin tal-interruzzjoni tax-xogħol ikun issa u li jitressaq l-aġġornament? (Onor. Membri: Iva) Insejjaħ lis-Segretarju Parlamentari Alison Zerafa Civelli biex, jekk jogħġobha, tressaq l-Aġġornament.

[bookmark: _Hlk121245480]Fis-6.57 p.m. id-diskussjoni ġiet interrotta u baqgħet aġġornata u l-Kamra qablet li l-ħin tal-interruzzjoni tax-xogħol ikun dak il-ħin u li jitressaq l-aġġornament.

AĠĠORNAMENT

[bookmark: _Hlk106614215]ONOR. ALISON ZERAFA CIVELLI (Segretarju Parlamentari għall-Gvern Lokali): Sur President, nipproponi l-Aġġornament tal-Kamra għal nhar it-Tnejn, 26 ta’ Frar 2024, fl-4.00 p.m. b’din l-aġenda:

Mozzjonijiet

L-Ewwel Qari tal-Abbozz ta’ Liġi li jemenda l-Att dwar il-Professjoni tax-Xogħol Soċjali

Ordnijiet tal-Ġurnata

Abbozz ta’ Liġi li jimplimenta Miżuri tal‑Estimi - Tieni Qari (Kont.);

Abbozz ta’ Liġi li jemenda l‑Kodiċi Kriminali (Emenda Nru 5) - Tieni Qari;

Abbozz ta’ Liġi li jemenda l‑Kodiċi Kriminali (Emenda Nru 6) - Tieni Qari;

Abbozz ta’ Liġi li jemenda l‑Kodiċi Ċivili - Tieni Qari;

Abbozz ta’ Liġi li jemenda l‑Kodiċi Ċivili (Emenda Nru 2) - Tieni Qari;

Abbozz ta’ Liġi dwar it‑Twaqqif ta’ Kumitat għar‑Rakkomandazzjonijiet ta’ Miżuri għall‑Ħarsien ta’ Ġurnalisti, Persuni oħra b’irwol fil‑Midja u Persuni fil‑Ħajja Pubblika - Tieni Qari

Abbozz ta’ Liġi li jemenda l‑Kostituzzjoni ta’ Malta - Tieni Qari;

Abbozz ta’ Liġi li jemenda Diversi Liġijiet dwar il‑Protezzjoni tal‑Midja u tal‑Ġurnalisti - Tieni Qari;

Abbozz ta’ Liġi dwar il‑Monitoraġġ Elettroniku - Tieni Qari;

Abbozz ta’ Liġi li jemenda l‑Att dwar l‑Attiv Finanzjarju Virtwali - Tieni Qari;

Mozzjoni Nru 208 – Mozzjoni li temenda l‑Avviż Legali 270 tal‑2023 – Kontinwazzjoni;

Abbozz ta’ Liġi li jemenda l‑Att dwar il‑Patrimonju Kulturali - Tielet Qari;

Jew xi aġenda oħra li tista’ tiġi kkomunikata aktar tard.

‑‑‑‑‑

Abbozz ta’ Liġi li jemenda l‑Att dwar il‑Kummissarji għall‑Ġustizzja - Kumitat Permanenti;

Abbozz ta’ Liġi li jemenda l‑Kodiċi Kriminali (Emenda Nru 10) - Kumitat Permanenti;

Abbozz ta’ Liġi li jemenda Liġijiet Varji dwar il‑Kirjiet Residenzjali Privati - Kumitat Permanenti;

Abbozz ta’ Liġi fuq Azzjoni dwar il‑Klima - Kumitat Permanenti;

Abbozz ta’ Liġi li jemenda l‑Att dwar il‑Protezzjoni tal‑Ambjent - Kumitat Permanenti.


ID-DEPUTY SPEAKER: Grazzi. Rimarki? Is-Segretarju Parlamentari Alison Zerafa Civelli.

ONOR. ALISON ZERAFA CIVELLI: Sur President, f’dan l-aġġornament se nagħti ħarsa lejn il-ħidma ta’ dan il-Gvern u nfakkar fil-kisbiet li l-poplu tagħna għamel taħt it-tmexxija ta’ Gvern Laburista. Infakkar qabelxejn li dan il-Gvern jibqa’ jżomm kelmtu li jkun viċin in-nies, li jisma’ lin-nies u li jfassal il-politika tiegħu man-nies u għan-nies. 

Niltaqa’ ma’ bosta anzjani li jsemmu l-pensjoni bħala eżempju. Kien Gvern Laburista li welled il-pensjonijiet f’pajjiżna, u kull meta kien fil-gvern baqa’ jżid il-pensjonijiet sena wara l-oħra biex l-anzjani tagħna jgħixu ħajja xierqa u kif jistħoqqilhom. Niltaqa’ wkoll ma’ studenti li jsemmu l-istipendji u l-opportunitajiet li jiltaqgħu magħhom fl-oqsma tax-xogħol. Niltaqa’ ma’ bosta ġenituri li jsemmu ż-żieda fiċ-children’s allowance u inċentivi oħra għall-familja. 

L-Onor. Chris Agius semma wkoll il-first-time buyers u bosta inizjattivi oħra li permezz tagħhom il-Gvern qed jagħti l-opportunità lil koppji żgħażagħ li jippjanaw il-ħajja tagħhom u jkun hu li jerfa’ ftit mill-piżijiet li jiltaqgħu magħhom fis-snin bikrija tal-bidu tal-familja tagħhom. Niltaqa’ wkoll ma’ żgħażagħ li qegħdin jistudjaw, li jaħdmu u li jieħdu l-opportunitajiet li l-ħajja llum il-ġurnata qed tlaqqagħhom magħhom. 

Sur President, bħala Deputat mit-Tieni Distrett Elettorali niltaqa’ wkoll ma’ bosta persuni li jkellmuni dwar proġetti li taw nifs ġdid lin-naħa t’isfel ta’ Malta. Dawn il-proġetti taw tama lin-nies tal-Kottonera, b’mod partikolari għaliex dan huwa Gvern li l-isfidi jbiddilhom f’opportunitajiet. Nista’ nsemmi x-xogħlijiet ta’ restawr li jagħtu dehra mill-isbaħ lil-lokalitajiet tagħna u li jagħtu valur addizzjonali lil-lokalitajiet u komunitajiet Maltin u Għawdxin. Bħala eżempji nista’ nsemmi r-restawr fuq is-swar u n-Notre Dame Gate b’investiment ta’ €850,000 u xogħlijiet ta’ restawr fl-Auberge d’Angleterre fil-Birgu li llum qiegħda tintuża bħala day centre. Dan huwa ċentru li jiftaħ matul il-ġurnata bl-iskop li l-anzjani tagħna jibqgħu attivi, anke soċjalment billi jiltaqgħu flimkien u jkomplu għaddejjin bil-ħajja tagħhom filwaqt li jieħdu gost jiltaqgħu. 

Insemmi wkoll investiment ta’ €500,000 għar-restawr tal-Bastjun ta’ San Ġwann u l-bieb Barokk. Dan huwa parti minn proġett ferm ikbar li jħares lejn il-konservazzjoni ta’ parti sostanzjali tal-Cottonera Lines kif ukoll dak ta’ Sur San Ġwann. Nista’ nikkonferma, anke mill-esperjenza tiegħi ta’ sindku f’waħda mill-ibliet tal-Kottonera, kemm il-poplu għandu għal qalbu l-istorja ta’ dawk in-naħat u kemm jixtieq li jkompli jara din iż-żona fin-naħa t’isfel ta’ Malta tkompli tiżviluppa bl-aqwa mod possibbli. Sar ukoll xogħol ta’ restawr fil-mina ta’ Sally Port, fl-Isla. Dan kollu sar għaliex il-Kottonera hija għal qalbna u rridu nkomplu ninvestu fil-wirt patrimonjali stupend li għandna. 

Sur President, irrid ngħid grazzi lid-Direttorat tar-Restawr tal-ħidma, l-impenn u d-dedikazzjoni tagħhom. Nirringrazzja wkoll lill-Ministru Owen Bonnici tas-sostenn u l-appoġġ tiegħu sabiex il-lokalitajiet tagħna jkomplu jissaħħu anke permezz tal-iskema ta’ restawr għall-kunsilli lokali, fejn qed jiġu mwettqa ħafna proġetti oħra fil-qalba tal-lokalitajiet. Permezz ta’ din l-iskema jkunu l-kunsilli lokali nfushom li jipproponu postijiet storiċi jew biċċiet tal-arti li għandhom jiġu restawrati. Kif inħobb ngħid ta’ sikwit, min aħjar mill-kunsilli lokali jaf il-bżonnijiet tal-lokalità? 

Ma nistax ma nsemmix ukoll is-servizz tat-trasport bil-baħar b’xejn bejn Bormla u l-Belt Valletta u Tas-Sliema, li tant jagħmlu użu minnu n-nies, b’mod partikolari tan-naħa t’isfel ta’ Malta u tal-Kottonera. B’hekk qed ngħinu wkoll biex innaqqsu t-traffiku mill-qalba tal-lokalitajiet tagħna u biex inżommu l-arja iktar nadifa imma wkoll biex in-nies jibqgħalhom iktar flus fil-but. 

F’Settembru 2023 il-Prim Ministru ħabbar ukoll il-proġett tal-pixxina ta’ daqs olimpiku f’Bormla, proġett ta’ skala internazzjonali. Dan l-investiment huwa sors ta’ ispirazzjoni għaż-żgħażagħ, fejn ma jħossux li għandhom x’jillimitahom milli jwettqu l-ħolm tagħhom. Proġetti u investimenti bħal dawn ikomplu jagħtu spinta ’l quddiem lil-lokalitajiet tagħna, b’mod partikolari lin-naħa t’isfel ta’ Malta sabiex inkomplu naraw dejjem iktar turisti lokali u barranin li jinteressaw ruħhom f’din iż-żona. 

Irrid insemmi wkoll il-proġett ambjentali tal-Ġnien ta’ San Klement, f’Ħaż-Żabbar, fejn fi tmiem il-ġimgħa qegħdin naraw għexieren ta’ familji jżuru dan il-ġnien tant sabiħ biex iqattgħu ħin ta’ kwalità mal-familja tagħhom f’ambjent sabiħ, nadif u fi spazju miftuħ. 

Insemmi wkoll iż-żamma tal-wegħda elettorali li l-Gvern jagħti lura l-art tal-Università Amerikana f’Bormla u d-daħla tal-Isla lin-nies tal-lokal. Minflok, il-poplu se jkun qiegħed igawdi minn ġnien u spazju miftuħ għall-familji kollha. Insemmi wkoll il-pjanijiet li hemm għal Ġnien Kottoner f’Bormla, li nistgħu ngħidu li huwa wieħed mill-isbaħ ġonna f’pajjiżna u wieħed mill-ikbar spazji ħodor li għandna f’pajjiżna. 

Id-dar tal-anzjani f’Bormla smajna ħafna dwarha f’dawn l-aħħar xhur, imma kif ħabbar ukoll il-Prim Ministru nhar il-Ħadd li għadda, qegħdin fil-proċess ta’ tendering u fil-ġimgħat li ġejjin se nkunu qegħdin naraw din id-dar tinbena mill-ġdid sabiex l-anzjani tagħna jgħixu verament f’ambjent sabiħ u kif jixirqilhom. Id-dar tal-anzjani f’Bormla se tkun qed terġa’ tingħata lura lill-anzjani tagħna imma b’ambjent isbaħ u b’ambjent ġdid hekk kif jixraq lill-anzjani tagħna li tant ħadmu għalina tul ħajjithom. 

Insemmi wkoll il-proġett ta’ tisbiħ fil-promenade tal-Kalkara, il-proġett tad-daħla tal-Isla u tant proġetti oħra mwettqa wkoll mill-kunsilli lokali anke permezz ta’ skemi maħruġa mid-Diviżjoni tal-Gvern Lokali u skemi oħra. Hawnhekk nieħu l-opportunità biex infaħħar il-ħidma tal-kunsilli lokali tagħna, tas-sindki, tal-kunsilliera, tas-segretarji eżekuttivi u ta’ dawk kollha li jaħdmu fil-qasam tal-Gvern Lokali biex ikollna lokalitajiet iktar sbieħ, iktar nodfa, u lokalitajiet li jkollhom proġetti li ġejjin mingħand in-nies għan-nies, għax il-kunsilli lokali tagħna huma kunsilli viċin in-nies. Aħna nisħqu fuq kunsilli lokali dejjem iktar viċin in-nies biex inkunu nafu x’inhuma l-bżonnijiet tagħhom u tal-lokalitajiet tagħna sabiex imbagħad aħna nkunu nistgħu nippjanaw, niddeċiedu u nwettqu. 

Kif qiegħda tasal fi tmiemha din il-leġiżlatura tal-kunsilli lokali, nixtieq nirringrazzja lil dawk kollha li jaħdmu qatigħ sabiex in-nies ikunu jistgħu jgħixu komdi fi djarhom, fit-toroq tagħna u sabiex igawdu l-proġetti li l-kunsilli lokali jkunu qegħdin iwettqu kemm bil-ħidma tagħhom kif ukoll b’kollaborazzjoni mal-Gvern Ċentrali. Dan u iktar huwa dak li jiddistingwina minn pajjiżi oħra. Aħna għandna Gvern li jisma’, Gvern ġust, Gvern li veru jaħdem għal Malta tagħna għaliex iħobb lil Malta u jħobb lill-poplu kollu. 

Ma nistax ma nsemmix ukoll l-inċentivi u l-għajnuniet li ta’ kuljum dan il-Gvern qiegħed jagħti lill-poplu sabiex jgħix ħajja aħjar. Pereżempju kif nista’ ma nsemmix il-kontijiet tad-dawl u ilma mraħħsa sabiex it-tbatija jerfagħha l-Gvern u mhux il-poplu? Jekk inħarsu lejn il-pajjiżi barra minn xtutna naraw popli oħra li qegħdin ibatu minħabba dak kollu li hemm għaddej madwarna. Imma aħna ma rridux li l-poplu tagħna jerfa’ dan it-toqol u allura l-Gvern daħal għal dan il-piż u qed jgħin lill-poplu billi qegħdin jirċievu kontijiet imraħħsa. Nista’ nsemmi wkoll il-prezzijiet stabbli tal-fuel u tad-diesel biex in-nies ma tbatix u l-prezzijiet ta’ 400 prodott tal-ikel stabbli biex in-nies jibqgħalhom iktar flus fil-but. 

In-nies dejjem kienu u jibqgħu fiċ-ċentru tal-ħidma tagħna. Il-fiduċja li n-nies tawna rridu nrodduha lura billi ninvestu fihom. Fi żmien erba’ xhur oħra se nkunu qegħdin niffaċċjaw żewġ elezzjonijiet importanti. Filwaqt li nerġa’ nirringrazzja lil dawk il-kunsilliera li kienu qegħdin hemmhekk sabiex il-ħajja tar-residenti tagħhom tkun aħjar, inħeġġeġ lil dawk kollha li jinteressaw ruħhom fil-lokalitajiet tagħna, li jridu jaraw il-lokalitajiet tagħna isbaħ u aħjar, biex jersqu ’l quddiem biex jagħtu s-sehem tagħhom anke fuq bażi lokali. Imma mbagħad nitfa’ wkoll ir-responsabbiltà fuq il-poplu tagħna li joħroġ jivvota u jagħżel lil dawk in-nies li jrid li jirrappreżentawh kemm fuq bażi lokali kif ukoll fuq bażi Ewropea. 

Sur President, nagħlaq billi nerġa’ ngħid li l-Gvern Laburista kien man-nies biex iwassal il-politika tiegħu u l-istess Gvern se jkompli jfassal u jiddeċiedi favur il-poplu tagħna. Nirringrazzjak.

ID-DEPUTY SPEAKER: Grazzi. Sar il-ħin. Il-Kamra hija aġġornata għal nhar it-Tnejn, 26 ta’ Frar 2024, fl-4.00 p.m. bl-aġenda kif komunikata mis-Segretarju Parlamentari.

Fis-7.15 p.m. il-Kamra aġġornat mingħajr ma saret il-mistoqsija.

MISTOQSIJIET GĦAL TWEĠIBIET ORALI MWIEĠBA BIL-MIKTUB


MINISTERU GĦAT-TURIŻMU U L-INDAFA PUBBLIKA - KONSULENTI

13986. L-ONOR. IVAN BARTOLO staqsa lill-Ministru għat-Turiżmu u l-Indafa Pubblika: Jista’ l-Ministru jgħid kemm-il konsulent hemm fil-Ministeru tiegħu u x’livell ta’ edukazzjoni u esperjenza għandhom, speċjalment fil-qasam li l-Ministeru jirrappreżenta?

[bookmark: _Hlk152680701]ONOR. CLAYTON BARTOLO (Ministru għat-Turiżmu u l-Indafa Pubblika): Ninforma lill-Onor. Interpellant li l-konsulenti ġew impjegati skont il-manwal li kopja tiegħu diġà tqiegħdet fuq il-Mejda tal-Kamra.


MINISTERU GĦALL-AMBJENT, L-ENERĠIJA U L-INTRAPRIŻA – KONSULENTI

13987. L-ONOR. IVAN BARTOLO staqsa lill-Ministru għall-Ambjent, l-Enerġija u r-Riġenerazzjoni tal-Port il-Kbir: Tista’ l-Ministru tgħid kemm-il konsulent hemm fil-Ministeru tagħha u x’livell ta’ edukazzjoni u esperjenza għandhom, speċjalment fil-qasam li l-Ministeru jirrappreżenta?

ONOR. MIRIAM DALLI (Ministru għall-Ambjent, l-Enerġija u r-Riġenerazzjoni tal-Port il-Kbir): Ninforma lill-Onor. Interpellant li l-konsulenti ġew impjegati skont il-manwal li kopja tiegħu diġà tqiegħdet fuq il-Mejda tal-Kamra.


MINISTERU GĦALL-FINANZI U X-XOGĦOL – KONSULENTI

13988. L-ONOR. IVAN BARTOLO staqsa lill-Ministru għall-Finanzi u x-Xogħol: Jista’ l-Ministru jgħid kemm-il konsulent hemm fil-Ministeru tiegħu u x’livell ta’ edukazzjoni u esperjenza għandhom, speċjalment fil-qasam li l-Ministeru jirrappreżenta?

ONOR. CLYDE CARUANA (Ministru għall-Finanzi u x-Xogħol): Ninforma lill-Onor. Interpellant li l-konsulenti ġew impjegati skont il-manwal li kopja tiegħu diġà tqiegħdet fuq il-Mejda tal-Kamra.


MINISTERU GĦALL-EDUKAZZJONI, L-ISPORT, IŻ-ŻGĦAŻAGĦ, IR-RIĊERKA U L-INNOVAZZJONI – KONSULENTI

13989. L-ONOR. IVAN BARTOLO staqsa lill-Ministru għall-Edukazzjoni, l-Isport, iż-Żgħażagħ, ir-Riċerka u l-Innovazzjoni: Jista’ l-Ministru jgħid kemm-il konsulent hemm fil-Ministeru tiegħu u x’livell ta’ edukazzjoni u esperjenza għandhom, speċjalment fil-qasam li l-Ministeru jirrappreżenta?

ONOR. CLIFTON GRIMA (Ministru għall-Edukazzjoni, l-Isport, iż-Żgħażagħ, ir-Riċerka u l-Innovazzjoni): Ninforma lill-Onor. Interpellant li l-konsulenti ġew impjegati skont il-manwal li kopja tiegħu diġà tqiegħdet fuq il-Mejda tal-Kamra.


MINISTERU GĦALL-ARTIJIET U L-IMPLIMENTAZZJONI TAL-PROGRAMM ELETTORALI – KONSULENTI

13990. L-ONOR. IVAN BARTOLO staqsa lill-Ministru għall-Artijiet u l-Implimentazzjoni tal-Programm Elettorali: Jista’ l-Ministru jgħid kemm-il konsulent hemm fil-Ministeru tiegħu u x’livell ta’ edukazzjoni u esperjenza għandhom, speċjalment fil-qasam li l-Ministeru jirrappreżenta?

ONOR. STEFAN ZRINZO AZZOPARDI (Ministru għall-Artijiet u l-Implimentazzjoni tal-Programm Elettorali): Ninforma lill-Onor. Interpellant li l-konsulenti ġew impjegati skont il-manwal li kopja tiegħu diġà tqiegħdet fuq il-Mejda tal-Kamra.


FSWS – KAŻI ASSENJATI LIL SOCIAL WELFARE PROFESSIONALS

14590. L-ONOR. GRAZIELLA ATTARD PREVI staqsiet lill-Ministru għall-Politika Soċjali u d-Drittijiet tat-Tfal: Jista’ l-Ministru jwieġeb il-mistoqsijiet parlamentari 11209 u 13185 u jgħid kemm hemm każi assenjati fuq kull social welfare professional li jaħdem mal-Fondazzjoni għal Servizzi ta’ Ħarsien Soċjali (FSWS)?
ONOR. MICHAEL FALZON (Ministru għall-Politika Soċjali u d-Drittijiet tat-Tfal): Nirreferi lill-Onor. Interpellant għat-tweġiba li tal-mistoqsija parlamentari 14589.


QORTI TAL-MINORENNI - KAŻIJIET

14907. L-ONOR. GRAZIELLA ATTARD PREVI staqsiet lill-Ministru għall-Ġustizzja u r-Riforma tas-Settur tal-Kostruzzjoni: Jista’ l-Ministru jwieġeb il-mistoqsija parlamentari 13715 li oriġinarjament saret lill-Ministru għall-Politika Soċjali u d-Drittijiet tat-Tfal u jgħid kemm kien hemm minorenni li spiċċaw quddiem il-Qorti tal-Minorenni f’dawn l-aħħar ħames snin? X’kienu r-reati l-aktar komuni?

ONOR. JONATHAN ATTARD (Ministru għall-Ġustizzja u r-Riforma tas-Settur tal-Kostruzzjoni): Ninforma lill-Onor. Interpellant illi bejn l-2019 u l-2023 tressqu 493 każ quddiem il-Qorti tal-Minorenni f’Malta u 14-il każ quddiem il-Qorti tal-Minorenni f’Għawdex. Rigward it-tieni parti tal-mistoqsija ninforma lill-Onor. Interpellant li din l-informazzjoni ma tinżammx. 


SKEMA XOGĦOL FIL-KOMUNITÀ

14912. L-ONOR. GRAZIELLA ATTARD PREVI staqsiet lill-Ministru għall-Finanzi u x-Xogħol: Jista’ l-Ministru jgħid kemm kien hemm ħaddiema fl-iskema Xogħol fil-Komunità fl-2023? Jista’ jgħid ukoll:
a. x’inhu l-għan ta’ din l-iskema;
b. min huma l-persuni eliġibbli għal din l-iskema;
ċ. f’liema entitajiet ħadmu dawn il-persuni;
d. x’tip ta’ xogħol isir;
e. x’kien il-ġeneru ta’ dawn il-ħaddiema u kemm hemm minnhom li huma nisa; u
f. x’kienu l-etajiet tagħhom (age brackets)?

ONOR. CLYDE CARUANA: Ngħarraf lill-Onor. Interpellant li sal-aħħar ta’ Diċembru 2023 kien hemm 1,074 ħaddiem fl-iskema Xogħol fil-Komunità. 
A. L-għan ta’ din l-iskema huwa:
· biex titwaqqaf fondazzjoni li timpjega persuni vulnerabbli;
· tagħmel profil tal-parteċipanti u tidentifika taħriġ li għandhom bżonn; u
· tidħol fi ftehim ma’ Kunsilli Lokali, skejjel pubbliċi, NGOs u għaqdiet bi skopijiet soċjali biex tallokalhom parteċipanti biex jieħdu esperjenza ta’ xogħol.

B. Il-persuni eliġibbli għal din l-iskema huma:

(i) persuni żvantaġġati jew identifikati mill-Korporazzjoni bħala persuni li jistgħu jtejbu l-impjegabbiltà tagħhom billi jipparteċipaw fl-iskema;

(ii) persuna li kienet bla impjieg/inattiva fl-aħħar sena u li ma kinitx ipparteċipat fl-iskema ta’ traineeship ma’ Jobsplus u hija:
· persuna adulta li tgħix waħedha u li għandha persuna jew persuni dipendenti taħt ir-responsabbiltà tagħha u li m’għandhiex impjieg full-time jew;
· persuna li għandha 24 sena jew iktar u li m’għandhiex kwalifiċi tas-sekondarja għolja jew kwalifiċi vokazzjonali (ISCED 3) u li m’għandhiex impjieg; jew
· persuna ’l fuq minn 50 sena li m’għandhiex impjieg jew;

(iii) persuna li għandha 24 sena jew iktar u li kienet bla impjieg/inattiva f’dawn l-aħħar sentejn u li ma kinitx ipparteċipat fl-iskema ta’ traineeship ma’ Jobsplus. 

Ċ. Il-lista ta’ entitajiet fejn jaħdmu dawn il-persuni tinsab fid-dokument ‘A’ li tpoġġa fuq il-Mejda tal-Kamra waqt il-ħin tat-Tqegħid ta’ Karti.

D. Il-lista tax-xogħol li qed jagħmlu tinsab f’dokument ‘B’ li tpoġġa fuq il-Mejda tal-Kamra waqt il-ħin tat-Tqegħid ta’ Karti.

E. u F.  Il-ġeneru u l-età ta’ dawn il-ħaddiema kienu kif jidhru fit-tabella t’hawn taħt:

	
	Irġiel
	Nisa
	Total

	Taħt 25
	19
	6
	25

	25 – 39
	220
	61
	281

	40 – 54
	349
	145
	494

	55 +
	204
	70
	274

	Total
	792
	282
	1074




CYPS – PAZJENTI DIAGNOSED BL-ADHD

14913. L-ONOR. GRAZIELLA ATTARD PREVI staqsiet lill-Ministru għas-Saħħa u l-Anzjanità Attiva: Jista’ l-Ministru jgħid kemm hemm tfal li huma pazjenti taċ-Child and Young People’s Services (CYPS) li huma diagnosed bl-ADHD bħalissa? Jista’ jgħid ukoll kemm jammonta bħala persentaġġ tal-ammont globali tal-pazjenti fis-CYPS u jagħti d-dettalji skont l-età (age brackets) u l-ġeneru?

ONOR. JO ETIENNE ABELA (Ministru għas-Saħħa u l-Anzjanità Attiva): Ninsab infurmat li bħalissa hemm madwar 174 tifel u tifla li huma diagnosed bl-ADHD. L-etajiet huma mqassma hekk:

	Età
	Numru ta’ klijenti

	5
	2

	6
	2

	7
	6

	8
	10

	9
	17

	10
	23

	11
	24

	12
	23

	13
	16

	14
	15

	15
	9

	16
	9

	17
	6

	18
	10

	19
	2



Tfal li diġà għandhom dijanjosi jammontaw għal madwar 6% tal-każijiet kollha.


GENDER CLINIC – PERSUNI LI RĊEVEW GĦAJNUNA

14914. L-ONOR. GRAZIELLA ATTARD PREVI staqsiet lill-Ministru għas-Saħħa u l-Anzjanità Attiva: Jista’ l-Ministru jgħid kemm persuni rċevew għajnuna mill-Gender Clinic fis-sena 2023? Jista’ jgħid ukoll minn dawn il-persuni, kemm irċevew trattament tal-ormoni u kemm minn dawn il-persuni waslu għall-operazzjoni?

ONOR. JO ETIENNE ABELA: Ninsab infurmat li mill-ftuħ tal-klinika f’Novembru 2018 sal-aħħar ta’ Jannar 2024, il-klinika rċeviet 442 riferta.

Fil-bidu jkun hemm initial assessment. Wara, dawn il-persuni jiġu mogħtija firxa ta’ servizzi skont il-bżonn tal-individwu, fosthom sessjonijiet mal-counsellor, psikologi, terapista tal-vuċi, ġinekologu, psikjatra, counsellors tal-preservazzjoni tal-fertilità, endokrinologu, social worker u terapista tal-familja, kif ukoll sessjonijiet ta’ informazzjoni fuq diversi aspetti tas-saħħa ħolistika. Infurmat li 196 klijent qed jieħdu trattament tal-ormoni mill-POYC bil-Kartuna s-Safra li nħarġet mill-endokrinologu tal-klinika. 

Għar-rigward l-operazzjonijiet, saru 11-il operazzjoni tas-sider (tneħħija jew implants); hysterectomy waħda; u żewġ orchiectomies.


RAILINGS TA’ GALLERIJI CHILDPROOF

14915. L-ONOR. GRAZIELLA ATTARD PREVI staqsiet lill-Ministru għall-Politika Soċjali u d-Drittijiet tat-Tfal: Jista’ l-Ministru jgħid jekk jikkonsidrax li jagħmel railings tal-gallariji orizzontali illegali sabiex il-gallariji jkunu childproof?

ONOR. MICHAEL FALZON: Nitlob lill-Onor. Interpellant sabiex tirreferi din il-mistoqsija parlamentari lill-Ministeru kkonċernat.


PULIZIJA – RAPPORTI TA’ TRAFFIKAR TAD-DROGA

15065. L-ONOR. DARREN CARABOTT staqsa lill-Ministru għall-Intern, is-Sigurtà, ir-Riformi u l-Ugwaljanza: Jista’ l-Ministru jgħid kemm-il rapport ta’ traffikar ta’ droga sar mal-Pulizija fl-2022 u kemm-il każ issolva minn dawn? Jista’ jgħid ukoll f’liema lokalitajiet saru dawn?

[bookmark: _Hlk149051552]ONOR. BYRON CAMILLERI: Ninsab infurmat illi l-informazzjoni dwar il-każi ta’ rapporti ta’ traffikar ta’ droga li saru mal-Pulizija matul is-sena 2022 kienu kif jidhru fit-tabella t’hawn taħt, li fiha dettalji dwar il-lokalità ta’ fejn kien irrapportat il-każ jew għal fejn tirreferi l-informazzjoni miġbura. Il-Pulizija tinvestiga kull rapport li tirċievi u fejn informazzjoni tirriżulta fil-pożittiv dejjem tittieħed azzjoni kriminali kontra l-persuni responsabbli. Ikun hemm drabi fejn l-informazzjoni tkun negattiva jew skorretta u ma jirriżulta xejn, u oħrajn fejn l-investigazzjoni tkun għadha għaddejja. Ħafna mir-rapporti ta’ traffikar tad-droga huma bbażati u joriġinaw minn informazzjoni li tkun ġiet miġbura mit-Taqsima ta’ Kontra d-Droga, liema każi huma distinti minn ċerti tipi ta’ reati, bħal serq jew frodi, fejn il-persuna li tagħmel ir-rapport tkun sfat vittma tal-istess reat.
	Rapporti dwar Traffikar ta’ Droga

	Sena 2022

	Lokalità
	Total

	Birkirkara
	1

	Birżebbuġa
	2

	Bormla
	1

	Floriana
	2

	Għasri, Għawdex
	1

	Għaxaq
	3

	Għawdex
	1

	Gudja
	1

	Gżira
	1

	Ħamrun
	5

	Kalkara
	1

	Kirkop
	1

	Lija
	1

	Marsa
	3

	Marsaskala
	3

	Marsaxlokk
	1

	Mellieħa
	1

	Mġarr, Għawdex
	1

	Mosta
	1

	Msida
	3

	Msida/Gżira
	1

	Paola
	1

	Pembroke
	1

	Qawra
	1

	Qormi
	5

	Rabat
	1

	San Ġiljan
	2

	San Ġwann
	1

	San Pawl il-Baħar
	2

	Siġġiewi
	2

	Sliema
	2

	Unknown
	7

	Valletta
	2

	Varji lokalitajiet
	3

	Xagħra, Għawdex
	2

	Xewkija, Għawdex
	1

	Żebbuġ
	1

	Żebbuġ, Għawdex
	1

	Żejtun
	3

	Żurrieq
	2

	Total għas-sena 2022
	75




PULIZIJA – RAPPORTI TA’ TRAFFIKAR TAD-DROGA

15066. L-ONOR. DARREN CARABOTT staqsa lill-Ministru għall-Intern, is-Sigurtà, ir-Riformi u l-Ugwaljanza: Jista’ l-Ministru jgħid kemm-il rapport ta’ traffikar ta’ droga sar mal-Pulizija fl-2021 u kemm-il każ issolva minn dawn? Jista’ jgħid ukoll f’liema lokalitajiet saru dawn?

ONOR. BYRON CAMILLERI: Ninsab infurmat illi l-informazzjoni dwar il-każi ta’ rapporti ta’ traffikar ta’ droga li saru mal-Pulizija matul is-sena 2021 kienu kif jidhru fit-tabella t’hawn taħt, li fiha dettalji dwar il-lokalità ta’ fejn kien irrapportat il-każ jew għal fejn tirreferi l-informazzjoni miġbura. Il-pulizija tinvestiga kull rapport li tirċievi u fejn informazzjoni tirriżulta fil-pożittiv dejjem tittieħed azzjoni kriminali kontra l-persuni responsabbli. Ikun hemm drabi fejn l-informazzjoni tkun negattiva jew skorretta u ma jirriżulta xejn, u oħrajn fejn l-investigazzjoni dwarhom tkun għadha għaddejja. Ħafna mir-rapporti ta’ traffikar tad-droga huma bbażati u joriġinaw minn informazzjoni li tkun ġiet miġbura mit-Taqsima ta’ Kontra d-Droga, liema każi huma distinti minn ċerti tipi ta’ reati, bħal serq jew frodi, fejn il-persuna li tagħmel ir-rapport tkun sfat vittma tal-istess reat.

	Rapporti dwar Traffikar ta’ Droga

	Sena 2021

	Lokalità
	Total

	Attard
	1

	Birkirkara
	1

	Birżebbuġa
	1

	Bormla
	2

	Għawdex
	3

	Gżira
	2

	Ħamrun
	1

	Ibraġġ
	1

	Marsa
	18

	Marsaskala
	1

	Mellieħa
	2

	Mġarr
	1

	Mosta
	1

	Msida
	4

	Paola
	1

	Qawra
	1

	Qormi
	2

	Qrendi
	2

	San Ġiljan
	2

	San Ġwann
	1

	San Pawl il-Baħar
	2

	Sliema
	4

	Swieqi
	1

	Ta’ Ġiorni
	1

	Ta’ Xbiex
	2

	Unknown
	54

	Valletta
	3

	Żabbar
	1

	Żebbuġ
	1

	Żejtun
	1

	Żurrieq
	1

	Total
	119



PULIZIJA – RAPPORTI TA’ TRAFFIKAR TAD-DROGA

15067. L-ONOR. DARREN CARABOTT staqsa lill-Ministru għall-Intern, is-Sigurtà, ir-Riformi u l-Ugwaljanza: Jista’ l-Ministru jgħid kemm-il rapport ta’ traffikar ta’ droga sar mal-Pulizija fl-2020 u kemm-il każ issolva minn dawn? Jista’ jgħid ukoll f’liema lokalitajiet saru dawn?

ONOR. BYRON CAMILLERI: Ninsab infurmat illi l-informazzjoni mhux disponibbli minħabba li tali data bdiet tinġabar mit-Taqsima ta’ Kontra d-Droga mis-sena 2021.


PULIZIJA – RAPPORTI TA’ KSUR TAL-PAĊI PUBBLIKA

15068. L-ONOR. DARREN CARABOTT staqsa lill-Ministru għall-Intern, is-Sigurtà, ir-Riformi u l-Ugwaljanza: Jista’ l-Ministru jgħid kemm-il rapport ta’ ksur tal-paċi pubblika sar mal-Pulizija fl-2023 u kemm-il każ issolva minn dawn? Jista’ jgħid ukoll f’liema lokalitajiet saru dawn?

ONOR. BYRON CAMILLERI: Ninsab infurmat illi skont is-sistema elettronika tal-Pulizija, fis-sena 2023 kien hemm 449 rapport dwar każi ta’ ksur tal-paċi pubblika. Il-lista tal-lokalitajiet fejn saru dawn ir-rapporti u t-tip ta’ inkonvenjent tpoġġiet fuq il-Mejda tal-Kamra waqt il-ħin tat-Tqegħid ta’ Karti. Mhux possibbli li mis-sistema jinħarġu d-dettalji ta’ kemm-il każ minn dawn issolva, Madankollu, infurmat illi għal kull rapport il-Pulizija dejjem tieħu l-passi meħtieġa biex jitneħħa l-inkonvenjent u kull fejn jirriżulta, jittieħdu l-passi neċessarji anke fil-Qrati.

Informazzjoni dwar ir-rapporti ta’ ksur tal-paċi pubblika li saru mal-Pulizija fl-2023 tinsab fit-tabella li ġejja:

	Lokalità
	Incident Subclass
	2023

	Attard
	Argument
	4

	
	Fireworks
	2

	
	Loud music
	3

	
	Vehicle revving
	2

	Balzan
	Animals
	1

	Birkirkara
	Animals
	2

	
	Argument
	4

	
	Loud music
	2

	
	Works in progress
	2

	Birżebbuġa
	Animals
	3

	
	Argument
	9

	
	Loud music
	2

	Bormla
	Animals
	1

	
	Argument
	6

	
	Loud music
	2

	Fgura
	Argument
	1

	Floriana
	Argument
	2

	Fontana, Għawdex
	Argument
	1

	
	Loud music
	1

	Għajnsielem, Għawdex
	Animals
	1

	
	Argument
	1

	Għarb, Għawdex
	Loud music
	1

	Għargħur
	Loud music
	2

	
	Vehicle revving
	1

	Għaxaq
	Argument
	3

	
	Loud music
	3

	
	Works in progress
	1

	Gudja
	Argument
	11

	Gżira
	Argument
	4

	
	Loud music
	9

	Ħamrun
	Argument
	16

	
	Loud music
	1

	
	Works in progress
	2

	Iklin
	Loud music
	1

	Kalkara
	Argument
	1

	Kerċem, Għawdex
	Argument
	1

	Lija
	Loud music
	1

	Luqa
	Argument
	2

	Marsa
	Argument
	20

	
	Loud music
	1

	Marsaskala
	Animals
	1

	
	Argument
	1

	
	Loud music
	1

	Marsaxlokk
	Argument
	1

	
	Works in progress
	1

	Mellieħa
	Animals
	1

	
	Argument
	1

	
	Loud music
	1

	
	Vehicle revving
	1

	
	Works in progress
	4

	Mġarr
	Loud music
	3

	Mosta
	Animals
	1

	
	Argument
	2

	
	Loud music
	1

	Mqabba
	Works in progress
	1

	Msida
	Animals
	1

	
	Argument
	18

	
	Loud music
	1

	
	Works in progress
	1

	Munxar, Għawdex
	Argument
	3

	Nadur, Għawdex
	Animals
	1

	
	Argument
	2

	
	Loud music
	1

	Naxxar
	Argument
	4

	
	Loud music
	3

	
	Works in progress
	2

	Paola
	Argument
	5

	
	Loud music
	3

	
	Works in progress
	1

	Pembroke
	Argument
	1

	
	Loud music
	4

	Pietà
	Animals
	1

	
	Argument
	1

	
	Loud music
	2

	
	Works in progress
	3

	Qala, Għawdex
	Loud music
	1

	Qormi
	Animals
	2

	
	Argument
	20

	
	Loud music
	5

	Rabat
	Argument
	1

	
	Loud music
	1

	Rabat, Għawdex
	Argument
	11

	
	Loud music
	3

	Safi
	Loud music
	1

	San Ġiljan
	Animals
	1

	
	Argument
	10

	
	Loud music
	7

	
	Works in progress
	1

	San ġwann
	Animals
	1

	
	Argument
	5

	
	Loud music
	1

	
	Works in progress
	5

	San Pawl il-Baħar
	Animals
	1

	
	Argument
	12

	
	Loud music
	9

	
	Works in progress
	5

	Santa Venera
	Argument
	10

	
	Loud music
	1

	Siġġiewi
	Argument
	1

	Sliema
	Animals
	4

	
	Argument
	21

	
	Loud music
	26

	
	Works in progress
	5

	Swieqi
	Animals
	1

	
	Argument
	1

	
	Works in progress
	1

	Ta’ Xbiex
	Argument
	1

	Valletta
	Argument
	6

	
	Loud music
	15

	Xagħra, Għawdex
	Argument
	2

	
	Vehicle revving
	1

	Xewkija, Għawdex
	Argument
	3

	
	Vehicle revving
	1

	Żabbar
	Argument
	5

	Żebbuġ
	Animals
	1

	
	Argument
	4

	
	Loud music
	1

	Żebbuġ, Għawdex
	Argument
	7

	
	Loud music
	1

	Żejtun
	Animals
	2

	
	Argument
	5

	
	Loud music
	4

	Żurrieq
	Animals
	1

	
	Argument
	3




PULIZIJA – RAPPORTI TA’ KSUR TAL-PAĊI PUBBLIKA

15069. L-ONOR. DARREN CARABOTT staqsa lill-Ministru għall-Intern, is-Sigurtà, ir-Riformi u l-Ugwaljanza: Jista’ l-Ministru jgħid kemm-il rapport ta’ ksur tal-paċi pubblika sar mal-Pulizija fl-2022 u kemm-il każ issolva minn dawn? Jista’ jgħid ukoll f’liema lokalitajiet saru dawn?

ONOR. BYRON CAMILLERI: Ninsab infurmat illi skont is-sistema elettronika tal-Pulizija, fis-sena 2022 kien hemm 388 rapport dwar każi ta’ ksur tal-paċi pubblika. Il-lista tal-lokalitajiet fejn saru dawn ir-rapporti u t-tip ta’ inkonvenjent tpoġġiet fuq il-Mejda tal-Kamra waqt il-ħin tat-Tqegħid ta’ Karti. Mhux possibbli li mis-sistema jinħargu d-dettalji ta’ kemm-il każ minn dawn issolva. Madankollu, infurmat illi għal kull rapport il-pulizija dejjem tieħu l-passi meħtieġa biex jitneħħa l-inkonvenjent u kull fejn jirriżulta, jittieħdu l-passi neċessarji anke fil-Qrati.

Informazzjoni dwar ir-rapporti ta’ ksur tal-paċi pubblika li saru mal-Pulizija fl-2022 tinsab fit-tabella li ġejja:

	Lokalità
	Incident Subclass
	2022

	Attard
	Argument
	2

	Balzan
	Argument
	1

	
	Loud music
	1

	Birgu
	Loud music
	2

	Birkirkara
	Animals
	3

	
	Argument
	4

	
	Loud music
	5

	
	Vehicle revving
	1

	Birżebbuġa
	Argument
	6

	
	Loud music
	2

	Bormla
	Argument
	1

	
	Loud music
	1

	Fgura
	Argument
	2

	Floriana
	Argument
	6

	
	Loud music
	2

	Għajnsielem, Għawdex
	Argument
	1

	
	Works in progress
	1

	Għarb, Għawdex
	Argument
	2

	
	Loud music
	3

	Għargħur
	Animals
	2

	
	Argument
	1

	
	Loud music
	1

	Għaxaq
	Argument
	2

	Gudja
	Argument
	10

	
	Loud music
	1

	Gżira
	Argument
	4

	
	Loud music
	6

	Ħamrun
	Argument
	10

	
	Loud music
	2

	
	Works in progress
	5

	Isla
	Loud music
	2

	Kerċem, Għawdex
	Argument
	1

	Kirkop
	Argument
	1

	Lija
	Argument
	1

	Luqa
	Animals
	1

	Marsa
	Animals
	1

	
	Argument
	6

	Marsaskala
	Animals
	1

	
	Argument
	2

	
	Loud music
	1

	Marsaxlokk
	Argument
	2

	Mellieħa
	Animals
	2

	
	Argument
	2

	
	Loud music
	2

	
	Works in progress
	6

	Mosta
	Animals
	2

	
	Argument
	1

	Msida
	Argument
	4

	
	Loud music
	1

	Munxar, Għawdex
	Argument
	3

	Nadur, Għawdex
	Argument
	2

	Naxxar
	Argument
	7

	
	Loud music
	3

	
	Works in progress
	1

	Paola
	Argument
	10

	Pembroke
	Argument
	1

	
	Works in progress
	1

	Pieta’
	Argument
	1

	
	Loud music
	4

	
	Works in progress
	1

	Qala, Għawdex
	Argument
	1

	
	Loud music
	4

	Qormi
	Argument
	9

	
	Loud music
	3

	
	Works in progress
	2

	Rabat
	Animals
	1

	
	Argument
	2

	
	Loud music
	2

	Rabat, Għawdex
	Argument
	2

	
	Loud music
	1

	
	Works in progress
	1

	Safi
	Argument
	1

	San Ġiljan
	Animals
	1

	
	Argument
	11

	
	Loud music
	4

	
	Works in progress
	1

	San Ġwann
	Animals
	6

	
	Argument
	6

	
	Works in progress
	7

	San Pawl il-Baħar
	Argument
	19

	
	Loud music
	6

	
	Vehicle revving
	2

	
	Works in progress
	2

	Sannat, Għawdex
	Argument
	2

	Santa venera
	Animals
	1

	
	Argument
	3

	
	Loud music
	1

	Siġġiewi
	Animals
	1

	
	Argument
	3

	
	Loud music
	1

	
	Works in progress
	2

	Sliema
	Animals
	5

	
	Argument
	9

	
	Loud music
	20

	
	Works in progress
	1

	Swieqi
	Argument
	1

	
	Loud music
	2

	Ta’ Xbiex
	Argument
	1

	
	Loud music
	1

	Tarxien
	Animals
	1

	Valletta
	Argument
	25

	
	Loud music
	11

	
	Works in progress
	3

	Xagħra, Għawdex
	Animals
	1

	
	Loud music
	1

	Xewkija, Għawdex
	Loud music
	1

	Żabbar
	Argument
	10

	
	Loud music
	4

	Żebbuġ
	Animals
	1

	
	Argument
	5

	
	Loud music
	1

	Żebbuġ, Għawdex
	Argument
	5

	
	Loud music
	1

	Żejtun
	Animals
	1

	
	Argument
	1

	
	Loud music
	2

	
	Vehicle revving
	1

	Żurrieq
	Argument
	2




PULIZIJA – RAPPORTI TA’ KSUR TAL-PAĊI PUBBLIKA

15070. L-ONOR. DARREN CARABOTT staqsa lill-Ministru għall-Intern, is-Sigurtà, ir-Riformi u l-Ugwaljanza: Jista’ l-Ministru jgħid kemm-il rapport ta’ ksur tal-paċi pubblika sar mal-Pulizija fl-2021 u kemm-il każ issolva minn dawn? Jista’ jgħid ukoll f’liema lokalitajiet saru dawn?

ONOR. BYRON CAMILLERI: Ninsab infurmat illi skont is-sistema elettronika tal-Pulizija, fis-sena 2021 kien hemm 372 rapport dwar każi ta’ ksur tal-paċi pubblika. 

Il-lista tal-lokalitajiet fejn saru dawn ir-rapporti u t-tip ta’ inkonvenjent tpoġġiet fuq il-Mejda tal-Kamra waqt il-ħin tat-Tqegħid ta’ Karti. Mhux possibbli li mis-sistema jinħargu d-dettalji ta’ kemm-il każ minn dawn issolva. Madankollu, infurmat illi għal kull rapport il-pulizija dejjem tieħu l-passi meħtieġa biex jitneħħa l-inkonvenjent u kull fejn jirriżulta, jittieħdu l-passi neċessarji anke fil-Qrati.

Informazzjoni dwar ir-rapporti ta’ ksur tal-paċi pubblika li saru mal-Pulizija fl-2021 tinsab fit-tabella li ġejja:

	Lokalità
	Incident Subclass
	2021

	Attard
	Animals
	1

	
	Argument
	3

	
	Loud music
	2

	
	Works in progress
	2

	Balzan
	Argument
	1

	Birgu
	Loud music
	1

	Birkirkara
	Animals
	5

	
	Argument
	19

	
	Loud music
	1

	
	Vehicle revving
	1

	
	Works in progress
	3

	Birżebbuġa
	Animals
	1

	
	Argument
	7

	Bormla
	Argument
	1

	
	Loud music
	1

	Fgura
	Argument
	2

	
	Loud music
	2

	Floriana
	Animals
	1

	
	Argument
	4

	
	Loud music
	1

	Għajnsielem, Għawdex
	Argument
	1

	
	Loud music
	1

	Għarb, Għawdex
	Loud music
	6

	Għargħur
	Animals
	4

	Għaxaq
	Argument
	1

	
	Loud music
	1

	Gudja
	Argument
	6

	Gżira
	Animals
	2

	
	Argument
	2

	
	Works in progress
	1

	Ħamrun
	Animals
	1

	
	Argument
	4

	
	Loud music
	5

	
	Works in progress
	3

	Iklin
	Works in progress
	2

	Isla
	Animals
	1

	
	Argument
	1

	Kalkara
	Argument
	1

	Lija
	Works in progress
	1

	Luqa
	Animals
	1

	
	Argument
	1

	Marsa
	Argument
	2

	
	Vehicle revving
	1

	Marsaskala
	Animals
	2

	
	Argument
	9

	
	Loud music
	2

	
	Works in progress
	3

	Marsaxlokk
	Argument
	2

	Mellieħa
	Animals
	2

	
	Argument
	3

	
	Fireworks
	2

	
	Loud music
	1

	
	Works in progress
	1

	Mġarr
	Argument
	1

	Mosta
	Argument
	2

	Mqabba
	Animals
	1

	
	Argument
	2

	
	Works in progress
	1

	Msida
	Argument
	1

	
	Loud music
	2

	Nadur, Għawdex
	Loud music
	2

	Naxxar
	Animals
	1

	
	Argument
	8

	
	Vehicle revving
	1

	
	Works in progress
	1

	Paola
	Argument
	5

	
	Loud music
	2

	Pietaà
	Animals
	1

	
	Argument
	1

	Qala, Għawdex
	Loud music
	3

	Qormi
	Animals
	1

	
	Argument
	14

	
	Loud music
	1

	
	Vehicle revving
	2

	Rabat
	Animals
	1

	
	Argument
	1

	
	Loud music
	2

	
	Vehicle revving
	1

	Rabat, Għawdex
	Argument
	6

	
	Works in progress
	1

	Safi
	Argument
	2

	San Ġiljan
	Argument
	9

	
	Loud music
	9

	
	Works in progress
	1

	San Ġwann
	Animals
	9

	
	Argument
	4

	
	Loud music
	2

	
	Works in progress
	6

	San Lawrenz, Għawdex
	Vehicle revving
	1

	San Pawl il-Baħar
	Animals
	3

	
	Argument
	8

	
	Fireworks
	1

	
	Loud music
	11

	
	Works in progress
	2

	Sannat, Għawdex
	Animals
	1

	
	Argument
	1

	
	Loud music
	1

	Santa Venera
	Argument
	1

	
	Loud music
	3

	Siġġiewi
	Argument
	3

	
	Works in progress
	1

	Sliema
	Argument
	3

	
	Loud music
	8

	
	Works in progress
	1

	Swieqi
	Animals
	1

	
	Loud music
	1

	
	Works in progress
	1

	Ta’ Xbiex
	Argument
	1

	Tarxien
	Loud music
	1

	
	Works in progress
	1

	Valletta
	Argument
	25

	
	Loud music
	14

	
	Vehicle revving
	1

	Xagħra, Għawdex
	Loud music
	1

	
	Vehicle revving
	1

	Xewkija, Għawdex
	Argument
	1

	Żabbar
	Animals
	1

	
	Argument
	8

	
	Loud music
	1

	
	Works in progress
	2

	Żebbuġ
	Animals
	1

	
	Argument
	2

	
	Loud music
	3

	Żebbuġ, Għawdex
	Animals
	1

	
	Argument
	2

	
	Loud music
	4

	Żejtun
	Argument
	1

	Żurrieq
	Animals
	3

	
	Argument
	2

	
	Loud music
	1







SEGRETARJAT PARLAMENTARI GĦALL-INDAFA PUBBLIKA – LISTA TA’ STENNIJA GĦAS-SERVIZZ TAĊ-CHILDCARE

15217. L-ONOR. CLAUDETTE BUTTIGIEG staqsiet lill-Ministru għat-Turiżmu u l-Indafa Pubblika: Jista’ l-Ministru, permezz tas-Segretarju Parlamentari għall-Indafa Pubblika, jgħid kemm hemm persuni li jaħdmu fis-settur pubbliku jew fis-servizz pubbliku, ma’ dipartimenti jew entitajiet li jaqgħu taħt il-Ministeru li bħalissa qed jistennew (fuq waiting list) biex jieħdu servizz ta’ childcare qrib il-post tax-xogħol tagħhom?

ONOR. CLAYTON BARTOLO: Nirreferi lill-Onor. Interpellant għat-tweġiba tal-mistoqsija parlamentari 15204.


SEGRETARJAT PARLAMENTARI GĦALL-ANZJANITÀ ATTIVA – LISTA TA’ STENNIJA GĦAS-SERVIZZ TAĊ-CHILDCARE

15218. L-ONOR. CLAUDETTE BUTTIGIEG staqsiet lill-Ministru għas-Saħħa u l-Anzjanità Attiva: Jista’ l-Ministru, permezz tas-Segretarju Parlamentari għall-Anzjanità Attiva, jgħid kemm hemm persuni li jaħdmu fis-settur pubbliku jew fis-servizz pubbliku, ma’ dipartimenti jew entitajiet li jaqgħu taħt il-Ministeru li bħalissa qed jistennew (fuq waiting list) biex jieħdu servizz ta’ childcare qrib il-post tax-xogħol tagħhom?

ONOR. JO ETIENNE ABELA: Ninforma lill-Onor. Interpellant biex tirreferi għat-tweġiba tal-mistoqsija parlamentari 15193.


SEGRETARJAT PARLAMENTARI GĦAX-XOGĦLIJIET PUBBLIĊI – LISTA TA’ STENNIJA GĦAS-SERVIZZ TAĊ-CHILDCARE
15219. L-ONOR. CLAUDETTE BUTTIGIEG staqsiet lill-Ministru għat-Trasport, l-Infrastruttura u x-Xogħlijiet Pubbliċi: Jista’ l-Ministru, permezz tas-Segretarju Parlamentari għax-Xogħlijiet Pubbliċi, jgħid kemm hemm persuni li jaħdmu fis-settur pubbliku jew fis-servizz pubbliku, ma’ dipartimenti jew entitajiet li jaqgħu taħt il-Ministeru li bħalissa qed jistennew (fuq waiting list) biex jieħdu servizz ta’ childcare qrib il-post tax-xogħol tagħhom?
ONOR. CHRIS BONETT (Ministru għat-Trasport, l-Infrastruttura u x-Xogħlijiet Pubbliċi): Ninforma lill-Onor. Interpellant li l-għażla taċ-childcare hija tal-ġenituri u għaldaqstant ninsab infurmat li t-tagħrif mitlub huwa tagħrif personali li ma jinżammx mis-Settur Pubbliku.


SPTAR MATER DEI – HOSPITAL ACTIVITY REPORT GĦALL-2022

15493. L-ONOR. CLAUDETTE BUTTIGIEG staqsiet lill-Ministru għas-Saħħa u l-Anzjanità Attiva: Jista’ l-Ministru jwieġeb il-mistoqsijiet parlamentari 14549 u 14900 u jqiegħed fuq il-Mejda tal-Kamra l-Hospital Activity Report għall-Isptar Mater Dei għas-sena 2022?

ONOR. JO ETIENNE ABELA: Ninforma lill-Onor. Interpellant li l-informazzjoni qed tinġabar.


SPTAR ĠENERALI TA’ GĦAWDEX – HOSPITAL ACTIVITY REPORTS

15494. L-ONOR. CLAUDETTE BUTTIGIEG staqsiet lill-Ministru għas-Saħħa u l-Anzjanità Attiva: Jista’ l-Ministru jwieġeb il-mistoqsijiet parlamentari 14550 u 14901 u jqiegħed fuq il-Mejda tal-Kamra l-Hospital Activity Report għall-Isptar Ġenerali ta’ Għawdex għas-snin bejn l-2013 u l-2022?

ONOR. JO ETIENNE ABELA: Ninforma lill-Onor. Interpellant li l-informazzjoni qed tinġabar.


SPTAR KARIN GRECH – HOSPITAL ACTIVITY REPORT

15495. L-ONOR. CLAUDETTE BUTTIGIEG staqsiet lill-Ministru għas-Saħħa u l-Anzjanità Attiva: Jista’ l-Ministru jwieġeb il-mistoqsijiet parlamentari 14551 u 14902 u jqiegħed fuq il-Mejda tal-Kamra l-Hospital Activity Report għall-Isptar Karin Grech għas-snin bejn l-2013 u l-2022?

ONOR. JO ETIENNE ABELA: Ninforma lill-Onor. Interpellant li l-informazzjoni qed tinġabar.




ĦAL GĦAXAQ – SIĠAR TAŻ-ŻEBBUĠ

15640. L-ONOR. CARMELO MIFSUD BONNICI staqsa lill-Ministru għall-Ambjent, l-Enerġija u r-Riġenerazzjoni tal-Port il-Kbir: Tista’ l-Ministru tgħid jekk tingħatax il-kura u l-attenzjoni neċessarja lis-siġar taż-żebbuġ, senjatament iż-żbir tal-istess, li jinsabu f’żoni pubbliċi f’Ħal Għaxaq? Tista’ tgħid ukoll kemm hemm siġar taż-żebbuġ?

ONOR. MIRIAM DALLI: Ninsab infurmata li fil-lokalità msemmija, hemm żewġ siġriet taż-żebbuġ imħawwla f’sit li jaqa’ taħt il-kuntratt tal-landscaping li tiġġestixxi Ambjent Malta. F’dan il-każ, id-Dipartiment jagħmel il-monitoraġġ meħtieġ sabiex jassigura li l-kuntrattur jaqdi l-obbligi tiegħu u jindokra lil dawn is-siġar kif titlob is-sengħa.


WIED IL-GĦAJN – PALM

15641. L-ONOR. CARMELO MIFSUD BONNICI staqsa lill-Ministru għall-Ambjent, l-Enerġija u r-Riġenerazzjoni tal-Port il-Kbir: Tista’ l-Ministru tgħid kemm-il palma ntilfet matul dawn l-aħħar ħames snin minħabba raġunijiet varji u kemm minħabba l-insett magħruf bħala l-bumunqar aħmar tal-palm (red palm weevil) f’Wied il-Għajn? Tista’ tgħid ukoll kemm siġar tal-palm oħrajn ġodda ġew imħawla?

ONOR. MIRIAM DALLI: Ninforma lill-Onor. Interpellant li l-kontroll tal-bumunqar aħmar ma jaqax taħt id-dekasteru tiegħi. Barra minn hekk, infurmata li fil-lokalità msemmija ma jirriżultax li hemm siti li jaqgħu taħt ir-responsabbiltà tal-Ministeru għall-Ambjent, l-Enerġija u r-Riġenerazzjoni tal-Port il-Kbir u li minnhom intilfu xi siġar tal-palm. 

Fejn sar tħawwil ġdid, dan ma kienx jinkludi siġar tal-palm iżda speċi oħra bħaċ-ċipress, il-ħarrub, ir-rummien, il-virgi, ir-rand, il-ballut u l-prinjol.


IL-GUDJA – SIĠAR TAŻ-ŻEBBUĠ

15642. L-ONOR. CARMELO MIFSUD BONNICI staqsa lill-Ministru għall-Wirt Nazzjonali, l-Arti u l-Gvern Lokali: Jista’ l-Ministru jgħid jekk tingħatax il-kura u l-attenzjoni neċessarja lis-siġar taż-żebbuġ, senjatament iż-żbir tal-istess, li jinsabu f’żoni pubbliċi fil-Gudja? Jista’ jgħid ukoll kemm hemm siġar taż-żebbuġ?

ONOR. OWEN BONNICI (Ministru għall-Wirt Nazzjonali, l-Arti u l-Gvern Lokali): Ninsab infurmat mill-Kunsill Lokali tal-Gudja li fil-lokalità tagħhom hemm 121 siġra taż-żebbuġ f’sitt siti differenti. 

Infurmat ukoll mill-istess Kunsill li ssir it-tisqija relattiva regolarment u ż-żbir skont il-ħtieġa.


IL-GUDJA – SIĠAR TAŻ-ŻEBBUĠ

15643. L-ONOR. CARMELO MIFSUD BONNICI staqsa lill-Ministru għall-Ambjent, l-Enerġija u r-Riġenerazzjoni tal-Port il-Kbir: Tista’ l-Ministru tgħid jekk tingħatax il-kura u l-attenzjoni neċessarja lis-siġar taż-żebbuġ, senjatament iż-żbir tal-istess, li jinsabu f’żoni pubbliċi fil-Gudja? Tista’ tgħid ukoll kemm hemm siġar taż-żebbuġ?

ONOR. MIRIAM DALLI: Ninsab infurmata li fil-lokalità msemmija hemm 17-il siġra taż-żebbuġ imħawlin f’sit li jaqa’ taħt il-kuntratt tal-landscaping li tiġġestixxi Ambjent Malta. F’dan il-każ, id-Dipartiment jagħmel il-monitoraġġ meħtieġ sabiex jassigura li l-kuntrattur jaqdi l-obbligi tiegħu u jindokra lil dawn is-siġar kif titlob is-sengħa.


IL-GUDJA – PALM

15644. L-ONOR. CARMELO MIFSUD BONNICI staqsa lill-Ministru għall-Ambjent, l-Enerġija u r-Riġenerazzjoni tal-Port il-Kbir: Tista’ l-Ministru tgħid kemm-il siġra tal-palm ntilfet matul dawn l-aħħar ħames snin minħabba raġunijiet varji u kemm minħabba l-insett magħruf bħala l-bumunqar aħmar tal-palm, (red palm weevil) fil-Gudja? Tista’ tgħid ukoll kemm siġar tal-palm oħrajn ġodda ġew imħawla?

ONOR. MIRIAM DALLI: Ninforma lill-Onor. Interpellant li l-kontroll tal-bumunqar aħmar ma jaqax taħt id-dekasteru li responsabbli minnu. Barra minn hekk, infurmata li fil-lokalità msemmija ma jirriżultax li hemm siti li jaqgħu taħt ir-responsabbiltà tal-Ministeru għall-Ambjent, l-Enerġija u r-Riġenerazzjoni tal-Port il-Kbir u li minnhom intilfu xi siġar tal-palm. 
Fejn sar tħawwil ġdid, dan ma kienx jinkludi siġar tal-palm iżda speċi oħra bħaċ-ċipress, il-ħarrub, ir-rummien, il-virgi, ir-rand, il-ballut u l-prinjol. 


RAĦAL ĠDID – PALM

15645. L-ONOR. CARMELO MIFSUD BONNICI staqsa lill-Ministru għall-Ambjent, l-Enerġija u r-Riġenerazzjoni tal-Port il-Kbir: Tista’ l-Ministru tgħid kemm-il siġra tal-palm ntilfet matul dawn l-aħħar ħames snin minħabba raġunijiet varji u kemm minħabba l-insett magħruf bħala l-bumunqar aħmar tal-palm (red palm weevil) f’Raħal Ġdid? Tista’ tgħid ukoll kemm hemm siġar taż-żebbuġ?

ONOR. MIRIAM DALLI: Ninforma lill-Onor. Interpellant li l-kontroll tal-Bumunqar Aħmar ma jaqax taħt id-dekasteru li responsabbli minnu. Barra minn hekk, infurmata li fil-lokalità msemmija ma jirriżultax li hemm siti li jaqgħu taħt ir-responsabbiltà tal-Ministeru għall-Ambjent, l-Enerġija u r-Riġenerazzjoni tal-Port il-Kbir u li minnhom intilfu xi siġar tal-palm. 

Fejn sar tħawwil ġdid, dan ma kienx jinkludi siġar tal-palm iżda speċi oħra bħaċ-ċipress, il-ħarrub, ir-rummien, il-virgi, ir-rand, il-ballut u l-prinjol. 


MINISTERU GĦALL-AGRIKOLTURA, IS-SAJD U D-DRITTIJIET TAL-ANNIMALI – KONSULENTI

15683. L-ONOR. TONI BEZZINA staqsa lill-Ministru għall-Agrikoltura, is-Sajd u d-Drittijiet tal-Annimali: Jista’ l-Ministru jgħid kemm hemm konsulenti impjegati mal-Ministeru u/jew id-Dipartiment tas-Sajd u fiex inhu l-expertise tagħhom?

ONOR. ANTON REFALO (Ministru għall-Agrikoltura, is-Sajd u d-Drittijiet tal-Annimali): Nirreferi lill-Onor. Interpellant għat-tweġiba tal-mistoqsija parlamentari 13979 dwar l-impjegati mal-Ministeru tiegħi bħala konsulenti. 





ICCAT – RAPPREŻENTANTI MALTIN

15684. L-ONOR. TONI BEZZINA staqsa lill-Ministru għall-Agrikoltura, is-Sajd u d-Drittijiet tal-Annimali: Jista’ l-Ministru jqiegħed fuq il-Mejda tal-Kamra l-minuti tal-laqgħat mal-International Commission for the Conservation of Atlantic Tunas (ICCAT) li r-rappreżentanti Maltin jattendu għalihom? Jista’ jgħid ukoll x’kienu l-interventi tar-rappreżentanti Maltin waqt dawn il-laqgħat fir-rigward tas-sajjied Malti u Għawdxi?

ONOR. ANTON REFALO: Ninforma lill-Onor. Interpellant li l-Contracting Party fl-ICCAT hi l-Unjoni Ewropea u mhux Malta, għaldaqstant fil-plenarja ma jistgħux isiru l-ebda interventi mill-ebda Stat Membru. Dan b’differenza għall-laqgħat ta’ koordinament bejn l-istati membri tal-Unjoni Ewropea. Il-Minuti tal-laqgħat isiru b’mod uffiċjali mis-segretarjat tal-ICCAT u jkunu aċċessibbli mis-sit tal-istess organizzazzjoni.


BYCATCH TAT-TONN GĦAS-SENA 2022

15685. L-ONOR. TONI BEZZINA staqsa lill-Ministru għall-Agrikoltura, is-Sajd u d-Drittijiet tal-Annimali: Jista’ l-Ministru jgħid minn kemm-il sajjied iddaħħlet il-bycatch tat-tonn tas-sena 2022 u f’kemm żmien intlaħqet din il-kwota tal-bycatch?

ONOR. ANTON REFALO: Ninforma lill-Onor. Interpellant li fl-2022 kien hemm 23 sajjied li daħħal bycatch, li ntlaħqet fi ftit inqas minn jumejn.


BYCATCH TAT-TONN

15686. L-ONOR. TONI BEZZINA staqsa lill-Ministru għall-Agrikoltura, is-Sajd u d-Drittijiet tal-Annimali: Jista’ l-Ministru jgħid min hu intitolat għall-bycatch tat-tonn?

ONOR. ANTON REFALO: Ninforma lill-Onor. Interpellant li bħalissa ħadd mhu intitolat għall-bycatch tat-tonn għaliex l-istaġun huwa magħluq u d-diskussjonijiet għall-istaġun 2024 għadhom għaddejjin.


KWOTI GĦALL-QBID TAT-TONN – KRITERJI

15687. L-ONOR. TONI BEZZINA staqsa lill-Ministru għall-Agrikoltura, is-Sajd u d-Drittijiet tal-Annimali: Jista’ l-Ministru jgħid x’inhuma l-kriterji li qed jiġu użati biex titqassam il-kwota tat-tonn u liema kategoriji ta’ sajjieda qegħdin jibbenefikaw minn dawn il-kwoti?

ONOR. ANTON REFALO: Ninforma lill-Onor. Interpellant li bħalissa ma hemm l-ebda kriterji li qed jiġu użati għaliex l-istaġun huwa magħluq u d-diskussjonijiet għall-istaġun 2024 għadhom għaddejjin.


SAJJIEDA – KATEGORIJI MFA U MFB

15688. L-ONOR. TONI BEZZINA staqsa lill-Ministru għall-Agrikoltura, is-Sajd u d-Drittijiet tal-Annimali: Jista’ l-Ministru jgħid kemm hawn sajjieda li jaqgħu taħt il-kategorija MFA u taħt il-kategorija MFB, sena b’sena, mis-sena 2005 sal-ġurnata li fiha tiġi mwieġba din il-mistoqsija parlamentari? X’differenza hemm bejn il-kategorija MFA u l-kategorija MFB? Jista’ jgħid ukoll min minn dawn iż-żewġ kategoriji huwa intitolat għall-kwoti tat-tonn u għas-sussidju tal-fuel?

ONOR. ANTON REFALO: Nirreferi lill-Onor. Interpellant għat-tweġiba tal-mistoqsija parlamentari 15679 għall-informazzjoni mitluba dwar in-numru ta’ bastimenti MFA u MFB, kif ukoll għad-differenzi bejn il-kategoriji.

Ninformah ukoll li sal-ġurnata tal-lum, kull bastiment kummerċjali huwa intitolat għall-kwota tat-tonn, minħabba l-fatt li d-diskussjonijiet għadhom mhux konklużi. Is-sajjieda full-time (MFA) biss huma intitolati għas-sussidju tal-fuel.


MINISTERU GĦAL GĦAWDEX U L-IPPJANAR – TOROQ

15892. L-ONOR. CHRIS SAID staqsa lill-Ministru għal Għawdex u l-Ippjanar: Jista’ l-Ministru jwieġeb il-mistoqsijiet parlamentari 3541 u 3817 u jgħid mill-1 ta’ Jannar 2020 sal-lum kemm-il triq saret mill-Ministeru tiegħu, lokalità b’lokalità? Jista’ jgħid f’kull każ jekk ix-xogħol hux lest jew jekk għadu mhux lest, x’fadal isir? Jista’ jgħid f’kull każ kemm kienet l-ispiża totali jew l-ispiża s’issa fuq l-istess triq bi triq?

ONOR. CLINT CAMILLERI (Ministru għal Għawdex u l-Ippjanar): Ninforma lil Onor. Interpellant li l-informazzjoni għadha qed tinġabar. 


IN-NADUR – TRIQ L-EMIGRANTI - XOGĦLIJIET

15893. L-ONOR. CHRIS SAID staqsa lill-Ministru għal Għawdex u l-Ippjanar: Jista’ l-Ministru jgħid x’xogħol fadal isir fi Triq l-Emigranti fin-Nadur, Għawdex? Kemm-il xahar ilu li nbeda x-xogħol, u għala f’dawn l-aħħar xhur ma tkompla ebda xogħol f’din it-triq? Jista’ jgħid ukoll meta ser jitkompla x-xogħol u meta ser titlesta minn kollox din it-triq?

ONOR. CLINT CAMILLERI: Ninforma lill-Onor. Interpellant li x-xogħlijiet mistennija jkomplu fil-ġimgħat li ġejjin.


MCCAA – POSTIJIET VAKANTI FIL-KARIGI TA’ DIRETTUR ĠENERALI JEW DIRETTUR

15894. L-ONOR. CHRIS SAID staqsa lid-Deputat Prim Ministru u Ministru għall-Fondi Ewropej, id-Djalogu Soċjali u l-Protezzjoni tal-Konsumatur: B’referenza għat-tweġiba tal-mistoqsija parlamentari 14747, jista’ d-Deputat Prim Ministru jgħid għalfejn għal kważi erba’ xhur il-pożizzjoni ta’ Direttur Ġenerali (Kompetizzjoni) baqgħet vakanti, u meta hu maħsub li din il-kariga timtela, tenut kont tal-fatt tal-importanza tal-kariga inkwistjoni?

ONOR. CHRIS FEARNE (Deputat Prim Ministru u Ministru għall-Fondi Ewropej, id-Djalogu Soċjali u l-Protezzjoni tal-Konsumatur): Ninforma lill-Onor. Interpellant illi l-proċess biex jimtela l-post vakanti ta’ Direttur Ġenerali (Kompetizzjoni) qiegħed għaddej. 


GĦAWDEX – LATRINI LI SARILHOM REFURBISHMENT

15895. L-ONOR. CHRIS SAID staqsa lill-Ministru għall-Wirt Nazzjonali, l-Arti u l-Gvern Lokali: Jista’ l-Ministru jgħid x’latrini ġewwa Għawdex sarilhom refurbishment mill-kunsilli lokali Għawdxin matul is-snin 2021, 2022 u 2023 u fiex kien jikkonsisti? X’kienet l-ispiża għal kull waħda minnhom? Jista’ jgħid ukoll liema latrini hemm ippjanat li jsirilhom refurbishment mill-kunsilli lokali Għawdxin matul is-sena 2024, fejn jinsabu, fiex jikkonsisti x-xogħol u kemm hi ppjanata li tkun l-ispiża?

ONOR. OWEN BONNICI: L-informazzjoni mitluba skont kif mibgħuta lili mid-Diviżjoni għall-Gvern Lokali tinsab fit-tabella t’ hawn taħt: 

*****
	2021

	Kunsill Lokali
	Latrini li ġew refurbished
	Fiex kien jikkonsisti x-xogħol
	X’kienet l-ispiża

	L-Għasri
	Latrina tal-Irġiel
	Madum ġdid
	€518.00



	2022

	Kunsill Lokali
	Latrini li ġew refurbished
	Fiex kien jikkonsisti x-xogħol
	X’kienet l-ispiża

	In-Nadur
	Latrina fi Triq It-Tramuntana
	Bdil tal-madum, fittings, plumbing, sanitary jew bathroom fixtures
	€15,535.88

	Iż-Żebbuġ
	Latrina fi Pjazza l-Assunta
	Bdil tal-madum, gypsum u żebgħa
	€4,365.90



	2023

	Kunsill Lokali
	Latrini li ġew refurbished
	Fiex kien jikkonsisti x-xogħol
	X’kienet l-ispiża

	Ir-Rabat (Città Victoria)
	Nil

	Il-Fontana
	Latrina fi Triq ta’ Mulejja
	Tibjid, żebgħa tal-aperturi u manutenzjoni oħra
	€559.64

	Għajnsielem
	Pjazza Madonna ta’ Loretu
	Twaqqigħ u qed tinbena latrina ġdida moderna u aktar aċċessibbli
	€49,801.55 (exc VAT)

	L-Għarb
	Nil

	L-Għasri
	Nil

	Ta’ Kerċem
	Nil

	Il-Munxar
	Nil

	In-Nadur
	Nil

	Il-Qala
	Nil

	San Lawrenz
	Nil

	Ta’ Sannat
	Nil

	Ix-Xagħra
	Nil

	Ix-Xewkija
	Nil

	Iż-Żebbuġ
	Nil



	2024

	Kunsill Lokali
	Latrini li ġew refurbished
	Fiex kien jikkonsisti x-xogħol
	X’kienet l-ispiża

	Ir-Rabat (Città Victoria)
	Nil

	Il-Fontana
	Nil

	Għajnsielem
	Titkompla u titlesta l-latrina tal-Pjazza Madonna ta’ Loretu
	Tkissir tal-latrina eżistenti u bini mill-ġdid ta’ waħda ġdida
	€49,801.55 (exc VAT)

	L-Għarb
	Latrina Triq Trux
	Jinbidlu f’latrini awtomatiċi
	€60,000 (kull waħda)

	
	Latrina Ta’ Pinu
	
	

	L-Għasri
	Nil

	Ta’ Kerċem
	Hemm ippjanat li titranġa l-latrina fil-Kumpless Raymond Mercieca
	Ser ikun hemm 2 toilets (irġiel u nisa), disabled toilets u child changing station
	L-ispiża qed tinħadem

	Il-Munxar
	Nil

	In-Nadur
	Nil

	Il-Qala
	Triq it-28 ta’ April 1688
	Rinnovazzjoni mill-ġdid
	€42,000 (exc VAT)

	San Lawrenz
	Nil

	Ta’ Sannat
	Nil

	Ix-Xagħra
	Nil

	Ix-Xewkija
	Bandli tal-Ħamrija
	Sistema modernizzata tas-servizz tal-ilma u tisbiħ ġenerali tal-latrina
	TBD

	Iż-Żebbuġ
	Latrina fil-Qbajjar Promenade
	Kisi tas-Saqaf u żebgħa
	€3,000




GĦAWDEX – BINI TA’ TOROQ – INKJESTA MAĠISTERJALI

15896. L-ONOR. CHRIS SAID staqsa lill-Ministru għall-Ġustizzja u r-Riforma tas-Settur tal-Kostruzzjoni: Jista’ l-Ministru jgħid jekk l-inkjesta maġisterjali dwar allegazzjonijiet li ħarġu f’Lulju 2017 dwar korruzzjoni jew nuqqasijiet oħra fil-bini ta’ toroq f’Għawdex ġewx konklużi?

ONOR. JONATHAN ATTARD: Nitlob lill-Onor. Interpellant biex jispeċifika għal liema każ qed jirreferi.


PROĠETTI TA’ PARKS, SPAZJI MIFTUĦA U AFFORESTAZZJONI

15897. L-ONOR. CHRIS SAID staqsa lill-Ministru għal Għawdex u l-Ippjanar: Jista’ l-Ministru jelenka lista ta’ proġetti għal parks, spazji miftuħa, afforestazzjoni u oħrajn simili li diġà bdew u mistennija li jkunu lesti sal-aħħar tal-2024 u jinkludi n-natura u deskrizzjoni qasira tal-proġett, meta beda, kemm kien il-baġit oriġinali u kemm hi mistennija li tkun in-nefqa totali wara li jkun lest il-proġett?

ONOR. CLINT CAMILLERI: Ninforma lill-Onor. Interpellant li l-Ministeru għal Għawdex u l-Ippjanar qed jaħdem fuq proġett biex parti minn Ġnien Ċensu Xiberras f’Kerċem issir dementia-friendly. L-Awtorità tal-Ippjanar diġà ħarġet il-permessi neċessarji u fil-preżent qed jitħejjew id-dokumenti neċessarji biex tinħareġ l-offerta pubblika (tender) għal dawn ix-xogħlijiet. Fi ftit ġimgħat oħra ser jibdew ix-xogħlijiet fuq id-dwal fil-ġnien ta’ Ulysses Grove. Dan apparti li se jibdew jitwaħħlu r-railings mill-ħaddiema tal-Gvern mad-dawra tal-ġnien Ulysses Grove, li se jkun spazju miftuħ fil-periferija tal-Belt Victoria. Intant, kif ingħad fit-tweġiba għall-mistoqsija parlamentari 3570, il-Gvern għandu wegħda li jsir spazju miftuħ biswit Villa Rundle. Dan filwaqt li l-parkeġġ se jiġi rilokat għal taħt l-art. Bħalissa għaddejjin id-diskussjonijiet interni biex dan il-proġett isir f’din il-leġiżlatura.


INĊIDENTI STRADALI – INSURANCE PREMIUM

15958. L-ONOR. ADRIAN DELIA staqsa lill-Ministru għall-Ekonomija, l-Intrapriża u Proġetti Strateġiċi: Jista’ l-Ministru jgħid kienx hemm żidiet fl-insurance premia għal inċidenti stradali matul is-sena 2023?

ONOR. SILVIO SCHEMBRI (Ministru għall-Ekonomija, l-Intrapriża u Proġetti Strateġiċi): Nirreferi l-Onor. Interpellant għat-tweġiba tal-mistoqsija parlamentari 15954.


ITTESTJAR TAL-VETTURI - SISTEMA

15959. L-ONOR. ADRIAN DELIA staqsa lill-Ministru għat-Trasport, l-Infrastruttura u x-Xogħlijiet Pubbliċi: Jista’ l-Ministru jgħid kull meta tiġi updated is-sistema tal-ittestjar tal-vetturi wara li jsiru l-ispezzjonijiet?

ONOR. CHRIS BONETT: Ninforma lill-Onor. Interpellant li wara li jkunu saru l-ispezzjonijiet, is-sistema tal-ittestjar tal-vetturi tiġi updated fuq bażi regolari.


ITTESTJAR TAL-VETTURI

15960. L-ONOR. ADRIAN DELIA staqsa lill-Ministru għat-Trasport, l-Infrastruttura u x-Xogħlijiet Pubbliċi: Jista’ l-Ministru jgħid jekk wara li jsiru t-testijiet tal-vetturi, l-uffiċċju tal-Licensing jiġix avżat meta jkunu ġew lifted ir-restrizzjonijiet relattivi?

ONOR. CHRIS BONETT: Ninforma lill-Onor. Interpellant li r-restrizzjonijiet jiġu rreġistrati fis-sistema kompjuterizzata li tintuża mid-Dipartiment tal-Liċenzji. Għaldaqstant, meta vettura tgħaddi mit-test u r-restrizzjoni tingħalaq fis-sistema, id-Dipartiment tal-Liċenzji jkollu viżibilità mill-ewwel.


DIPARTIMENT TAX-XOGĦLIJIET PUBBLIĊI – TAQSIMA KOSTALI U TAL-ILMA TAX-XITA – ĦADDIEMA

15980. L-ONOR. JOE GIGLIO staqsa lill-Ministru għat-Trasport, l-Infrastruttura u x-Xogħlijiet Pubbliċi: Jista’ l-Ministru jgħid kemm hemm ħaddiema li jaħdmu fit-Taqsima Kostali u tal-Ilma tax-Xita fi ħdan id-Dipartiment tax-Xogħlijiet Pubbliċi u x’inhuma l-gradi tagħhom?

ONOR. CHRIS BONETT: Ninforma lill-Onor. Interpellant li hemm 48 persuna jaħdmu fit-Taqsima Kostali u tal-Ilma tax-Xita fi ħdan id-Dipartiment tax-Xogħlijiet Pubbliċi.

Il-gradi tagħhom huma kif ġej:

· Head
· Chief Architect and Civil Engineer
· Architect and Civil Engineer
· Junior Architect and Civil Engineer 
· Graduate Architect and Civil Engineer
· Operations Manager
· ICT & Business Analyst
· Manager 1
· Principal Technical Officer 
· Senior Technical Officer 
· Technical Officer
· Assistant Technical Officer
· Senior Foreman
· Foreman
· Supervisor
· Senior Tradesman
· Tradesman
· Labourer
· Principal
· Assistant Principal
· Senior Clerk
· Project Manager (RSSL)


DIPARTIMENT TAX-XOGĦLIJIET PUBBLIĊI – TAQSIMA KOSTALI U TAL-ILMA TAX-XITA – FUNZJONI

15981. L-ONOR. JOE GIGLIO staqsa lill-Ministru għat-Trasport, l-Infrastruttura u x-Xogħlijiet Pubbliċi: Jista’ l-Ministru jispjega x’inhi l-funzjoni tat-Taqsima Kostali u tal-Ilma tax-Xita fi ħdan id-Dipartiment tax-Xogħlijiet Pubbliċi?

ONOR. CHRIS BONETT: Ninforma lill-Onor. Interpellant li l-funzjonijiet tat-Taqsima Kostali u tal-Ilma tax-Xita fi ħdan id-Dipartiment tax-Xogħlijiet Pubbliċi huma:
· id-disinn u l-implementazzjoni ta’ proġetti għall-protezzjoni tal-kosta;
· il-manutenzjoni ta’ infrastruttura għall-protezzjoni tal-kosta;
· ix-xogħlijiet ta’ tiswija ta’ skalli, mollijiet u passaġġi madwar il-kosta;
· il-konsolidazzjoni ta’ blat f’diversi bajjiet f’periklu ta’ kollass minħabba erożjoni kostali;
· il-manutenzjoni tal-infrastruttura tal-Proġett Nazzjonali għat-Taffija tal-Għargħar (National Flood Relief Project) li tikkonsisti f’sistema ta’ 11-il kilometru ta’ mini fl-inħawi ta’ Ħal Lija, Ħal Balzan, Birkirkara, l-Imsida u Ta’ Xbiex; mina oħra ta’ 1.8 kilometri taħt Ħaż-Żebbuġ; mina ta’ 3.2 kilometri taħt Ħaż-Żabbar u parti minn Marsaskala; u kanali tal-ilma fil-Wied ta’ Ħal Qormi u l-Marsa, tul ta’ 3.3 kilometri;
· id-disinn u l-implementazzjoni ta’ proġetti ta’ mitigazzjoni tal-għargħar li jikkonsistu f’networks ta’ kanali u ġibjuni għall-ħażna tal-ilma tax-xita;
· it-tindif ta’ ġibjuni u strutturi oħra għall-ħażna tal-ilma tax-xita; u
· id-disinn u l-implementazzjoni ta’ proġetti ta’ Green Infrastructure u Sustainable Urban Drainage Systems (SuDS).


INFRASTRUCTURE MALTA – ĦADDIEMA

15982. L-ONOR. JOE GIGLIO staqsa lill-Ministru għat-Trasport, l-Infrastruttura u x-Xogħlijiet Pubbliċi: Jista’ l-Ministru jgħid kemm hemm ħaddiema li jaħdmu fi ħdan Infrastructure Malta u x’inhuma l-gradi rispettivi tagħhom?

ONOR. CHRIS BONETT: Ninforma lill-Onor. Interpellant li fi ħdan Infrastructure Malta hemm 104 ħaddiema:

1 CEO
2 Exec Dir
7 Unit Heads
7 Senior Managers
16 Architects
3 Trainee Architects
7 Assistant Manager
6 Clerks
2 Draughtspersons
1 Senior Draughtperson
1 Driver
1 Messenger 
1 PA to CEO
7 Field Officers
2 ICT Support Officers
20 Managers
10 QS


MINISTERU GĦAT-TRASPORT, L-INFRASTRUTTURA U X-XOGĦLJIET PUBBLIĊI – DEPUTATI TAL-GVERN

16001. L-ONOR. JULIE ZAHRA staqsiet lill-Ministru għat-Trasport, l-Infrastruttura u x-Xogħlijiet Pubbliċi: Jista’ l-Ministru jgħid min kien/kienu d-Deputati tal-Gvern li minn April 2013 sal-ġurnata li fiha tiġi mwieġba din il-mistoqsija parlamentari, kienu/huma jagħmlu parti minn xi kumitati, panels u bordijiet fejn il-Gvern għandu b’xi mod interess minoritarju jew maġġoritarju, fid-dekasteru li għalih hu responsabbli u jekk hemm persuni identifikati, jiġi indikat fejn kienu/qegħdin iservu, il-kariga li kienu/li qed jokkupaw, id-data tal-ingaġġ ta’ dawn il-persuni, id-data sakemm baqgħu ingaġġati dawn il-persuni, b’liema mod kienu impjegati (jekk hux b’sejħa pubblika, minn Ministru eċċ.) u kemm kien/hu l-pakkett finanzjarju/honoraria tagħhom?

Jista’ jqiegħed fuq il-Mejda tal-Kamra l-attendenza tax-xogħol tagħhom, ta’ kemm-il darba attendew fil-kumitat/bord/panels u kemm tħallsu jekk jitħallsu per sitting u l-ammont li tħallsu annwali?

ONOR. CHRIS BONETT: Ninforma lill-Onor. Interpellant li t-tweġiba ser tingħata f’seduta oħra.


RAĦAL ĠDID – XOGĦLIJIET FIL-PJAZZA

16026. L-ONOR. BERNICE BONELLO staqsiet lill-Ministru għall-Wirt Nazzjonali, l-Arti u l-Gvern Lokali: Jista’ l-Ministru jgħid x’inhi l-aħħar informazzjoni li għandu l-Kunsill Lokali ta’ Raħal Ġdid dwar x’ser jiġri mill-ħsarat li hemm fil-Pjazza ta’ Raħal Ġdid? Jista’ jgħid ukoll:

i. għandux informazzjoni dwar x’hemm bżonn isir bħala tiswija/tiswijiet;
ii. għandux informazzjoni dwar meta ser jibdew dawn ix-xogħlijiet; u
iii. għandux informazzjoni dwar kemm ser jiswew tali xogħlijiet?

ONOR. OWEN BONNICI: Ninsab infurmat mill-Kunsill Lokali ta’ Raħal Ġdid li x-xogħol sabiex jiġi mibdul il-wiċċ tat-triq diġà nbeda mill-entità kkonċernata.


MINISTERU GĦALL-FONDI EWROPEJ, ID-DJALOGU SOĊJALI U L-PROTEZZJONI TAL-KONSUMATUR – ĦADDIEMA

16027. L-ONOR. BERNICE BONELLO staqsiet lid-Deputat Prim Ministru u Ministru għall-Fondi Ewropej, id-Djalogu Soċjali u l-Protezzjoni tal-Konsumatur: Jista’ d-Deputat Prim Ministru jgħid kemm hemm persuni jaħdmu full-time jew part-time mal-Ministeru tiegħu b’kuntratt jew bħala persons of trust jew advisers jew experts li għandhom ’il fuq minn 65 sena, ’il fuq minn 70 sena u ’l fuq l fuq minn 80 sena? Jista’ jaqsam din l-informazzjoni skont l-etajiet indikati?

ONOR. CHRIS FEARNE: Ninforma lill-Onor. Interpellant illi fil-Ministeru għall-Fondi Ewropej, id-Djalogu Soċjali u l-Protezzjoni tal-Konsumatur hemm dawn il-persuni li għandhom l-etajiet kif mitluba minnu:

	’Il fuq minn 65 sena
	1

	’Il fuq minn 70 sena
	1

	’Il fuq minn 80 sena
	-




MINISTERU GĦALL-WIRT NAZZJONALI, L-ARTI U L-GVERN LOKALI – ĦADDIEMA

16028. L-ONOR. BERNICE BONELLO staqsiet lill-Ministru għall-Wirt Nazzjonali, l-Arti u l-Gvern Lokali: Jista’ l-Ministru jgħid kemm hemm persuni jaħdmu full-time jew part-time mal-Ministeru tiegħu b’kuntratt jew bħala persons of trust jew advisers jew experts li għandhom ’il fuq minn 65 sena, ’il fuq minn 70 sena u ’l fuq l fuq minn 80 sena? Jista’ jaqsam din l-informazzjoni skont l-etajiet indikati?

ONOR. OWEN BONNICI: Il-Ministeru, fit-totalità tiegħu, għandu disa’ persuni li għandhom inqas minn 80 sena imma għandhom iktar minn 65 sena li jaħdmu full-time jew part-time b’kuntratt jew bħala persons of trust jew advisers jew experts.

Minn dan il-grupp ta’ disa’ persuni l-etajiet huma kif ġej: 

66 sena – 1
67 sena – 1
69 sena – 1
70 sena – 2
71 sena – 1
73 sena – 1
76 sena – 1
77 sena – 1

M’hemm ħadd ta’ iktar minn 80 sena.

Nieħu l-opportunità biex nirringrazzja lil dawn il-persuni tas-servizz li jwettqu, b’mod partikolari lill-persuna l-iktar anzjana minn dan il-grupp, l-espert tat-teatru Lino Farrugia, li jwettaq xogħol tajjeb ħafna f’dan il-kamp u l-kamp artistiku inġenerali.


MINISTERU GĦALL-AFFARIJIET BARRANIN U EWROPEJ U L-KUMMERĊ – ĦADDIEMA

16029. L-ONOR. BERNICE BONELLO staqsiet lill-Ministru għall-Affarijiet Barranin u Ewropej u l-Kummerċ: Jista’ l-Ministru jgħid kemm hemm persuni jaħdmu full-time jew part-time mal-Ministeru tiegħu b’kuntratt jew bħala persons of trust jew advisers jew experts li għandhom ’il fuq minn 65 sena, ’il fuq minn 70 sena u ’l fuq l fuq minn 80 sena? Jista’ jaqsam din l-informazzjoni skont l-etajiet indikati?

ONOR. IAN BORG (Ministru għall-Affarijiet Barranin u Ewropej u l-Kummerċ): Ninforma lill-Onor. Interpellant li l-persuni li jaħdmu full-time jew part-time ma’ dan il-Ministeru b’kuntratt jew bħala Persons of Trust jew Advisors jew Experts huma kif jidhru fit-tabella t’hawn taħt:




	Impjegati
	’il fuq minn 65 sena
	’il fuq minn 70 sena
	’il fuq minn 80 sena

	Full-Time
	4 fuq kuntratt ta’ Person of Trust 

1 fuq kuntratt ta’ Konslu
	3 fuq kuntratt ta’ Ambaxxatur

1 fuq kuntratt ta’ Person of Trust

1 fuq kuntratt ta’ Advisor
	2 fuq kuntratt ta’ Policy Consultant

	Part-Time
	
	1 fuq kuntratt bħala Advisor

1 fuq kuntratt bħala Expert
	




MINISTERU GĦALL-POLITIKA SOĊJALI U D-DRITTIJIET TAT-TFAL – ĦADDIEMA

16030. L-ONOR. BERNICE BONELLO staqsiet lill-Ministru għall-Politika Soċjali u d-Drittijiet tat-Tfal: Jista’ l-Ministru jgħid kemm hemm persuni jaħdmu full-time jew part-time mal-Ministeru tiegħu b’kuntratt jew bħala persons of trust jew advisers jew experts li għandhom ’il fuq minn 65 sena, ’il fuq minn 70 sena u ’l fuq l fuq minn 80 sena? Jista’ jaqsam din l-informazzjoni skont l-etajiet indikati?

ONOR. MICHAEL FALZON: Ninforma lill-Onor. Interpellant li l-informazzjoni mitluba minnha hija kif tidher hawn taħt:

- Tliet impjegati fuq kuntratt full-time li għandhom ’il fuq minn 65 sena
- Żewġ impjegati fuq kuntratt part-time li għandhom ’il fuq minn 65 sena
- Impjegati wieħed fuq kuntratt full-time li għandu ’l fuq minn 70 sena; u 
- Ħames impjegati fuq kuntratt part-time li għandhom ’il fuq minn 70 sena.


MINISTERU GĦALL-AGRIKOLTURA, IS-SAJD U D-DRITTIJIET TAL-ANNIMALI – ĦADDIEMA

16031. L-ONOR. BERNICE BONELLO staqsiet lill-Ministru għall-Agrikoltura, is-Sajd u d-Drittijiet tal-Annimali: Jista’ l-Ministru jgħid kemm hemm persuni jaħdmu full-time jew part-time mal-Ministeru tiegħu b’kuntratt jew bħala persons of trust jew advisers jew experts li għandhom ’il fuq minn 65 sena, ’il fuq minn 70 sena u ’l fuq l fuq minn 80 sena? Jista’ jaqsam din l-informazzjoni skont l-etajiet indikati?

ONOR. ANTON REFALO: Ninforma lill-Onor. Interpellant li fil-Ministeru tiegħi hemm żewġ persuni li għandhom ’il fuq minn 65 sena u persuna waħda li għandha ’l fuq minn 70 sena li jaħdmu full-time jew part-time, b’kuntratt, bħala Persons of Trust, Advisors jew Experts.


MUSCULAR DYSTROPHY – TRATTAMENT

16059. L-ONOR. GRAZIELLA GALEA staqsiet lill-Ministru għas-Saħħa u l-Anzjanità Attiva: Jista’ l-Ministru jgħid jekk ġewwa pajjiżna jingħatax trattament għall-kundizzjoni ta’ Muscular Dystrophy? Jekk le, jista’ jgħid jekk il-Gvern Malti jkoprix l-ispejjeż relatati biex dan it-trattament jingħata barra minn pajjiżna? Jista’ jgħid ukoll jekk il-Gvern Malti jkoprix spejjeż relatati oħra bħal mediċini, tagħmir u kura oħra relatati ma’ din il-kundizzjoni?

ONOR. JO ETIENNE ABELA: Ninsab infurmat li ġewwa pajjiżna jingħata trattament għal muscular dystrophy. Minħabba li dan it-trattament jingħata hawn Malta, ma jintbagħtux persuni barra minn Malta. Għall-aħħar mistoqsija, nitlob lill-Onor. Interpellant biex tirreferi għat-tweġiba tal-mistoqsija parlamentari 16058.


OPERAZZJONIJIET TA’ FULL KNEE REPLACEMENT – LISTA TA’ STENNIJA

16060. L-ONOR. GRAZIELLA GALEA staqsiet lill-Ministru għas-Saħħa u l-Anzjanità Attiva: Jista’ l-Ministru jgħid kemm hemm individwi fuq il-lista ta’ stennija biex jagħmlu l-operazzjoni ta’ full knee replacement?

ONOR. JO ETIENNE ABELA: Ninforma lill-Onor. Interpellant li hemm 1,201 pazjent li qed jistennew knee replacement, iktar minn dak stipulat fil-Patient Charter. 


SAN PAWL IL-BAĦAR – TRIQ SAN PUBLIJU – PROĠETT

16061. L-ONOR. GRAZIELLA GALEA staqsiet lill-Ministru għall-Wirt Nazzjonali, l-Arti u l-Gvern Lokali: B’referenza għat-tweġibiet tal-mistoqsijiet parlamentari 14513, 14668 u 14968 dwar proġett fi Triq San Publiju, San Pawl il-Baħar, jista’ l-Ministru jgħid x’baqa’ pendenti sabiex il-proġett ikun jista’ jitkompla hekk kif sal-ġurnata li fiha qiegħda ssir din il-mistoqsija parlamentari dan il-proġett għadu ma tkompliex?

ONOR. OWEN BONNICI: Ninsab infurmat mis-Sovrintendenza tal-Patrimonju Kulturali li tkompliet l-investigazzjoni tal-feature min-naħa tal-applikant taħt id-direzzjoni tas-Sovrintendenza. Infurmat ukoll li fil-21 ta’ Diċembru 2023, il-perit intalab iqabbad archaeology monitor u kif ukoll li jissottometti Programme of Works u Works Method Statement. Infurmat li sussegwentement fit-2 ta’ Jannar 2024, il-perit ikkonferma li se jkun qed jipprovdi dawn id-dettalji kollha, imma s’issa s-Sovrintendenza ma rċeviet l-ebda dokumentazzjoni. 

Intant infurmat li s-Sovrintendenza waqqfet biss xogħlijiet li jaffettwaw direttament dan il-feature, u mhux il-kumplament tax-xogħlijiet.


SAN PAWL IL-BAĦAR – TRIQ SAN PUBLIJU – PROĠETT

16062. L-ONOR. GRAZIELLA GALEA staqsiet lill-Ministru għat-Turiżmu u l-Indafa Pubblika: B’referenza għat-tweġibiet tal-mistoqsijiet parlamentari 14513, 14668 u 14968 dwar proġett fi Triq San Publiju, San Pawl il-Baħar, jista’ l-Ministru jgħid x’baqa’ pendenti sabiex il-proġett ikun jista’ jitkompla hekk kif sal-ġurnata li fiha qiegħda ssir din il-mistoqsija parlamentari dan il-proġett għadu ma tkompliex?

ONOR. CLAYTON BARTOLO: Ninforma lill-Onor. Interpellant li ġaladarba jkun hemm ftehim mas-Sovrintendenza tal-Wirt Kulturali, il-proġett ikun jista’ jitkompla.


IN-NAXXAR – TRIQ IL-FORTIZZA TAL-MOSTA – KNIS U TINDIF IEĦOR

16063. L-ONOR. GRAZIELLA GALEA staqsiet lill-Ministru għat-Turiżmu u l-Indafa Pubblika: Jista’ l-Ministru jagħti l-iskeda tal-knis u tindif ieħor li jsir Triq il-Fortizza tal-Mosta, fin-Naxxar, u jaċċerta li dan il-knis u tindif qiegħed fil-fatt isir regolarment?

ONOR. CLAYTON BARTOLO: Ninforma lill-Onor. Interpellant li t-triq imsemmija mhijiex inkluża fil-lista uffiċjali ta’ toroq arterjali u distributorji, u għaldaqstant ma taqax taħt il-kompitu tad-Diviżjoni tat-Tindif u Manutenzjoni. Nitlob lill-Onor. Interpellant biex tagħmel il-mistoqsija tagħha lill-Ministru kkonċernat.


IN-NAXXAR – TRIQ IL-FORTIZZA TAL-MOSTA – KNIS U TINDIF IEĦOR

16064. L-ONOR. GRAZIELLA GALEA staqsiet lill-Ministru għall-Wirt Nazzjonali, l-Arti u l-Gvern Lokali: Jista’ l-Ministru jagħti l-iskeda tal-knis u tindif ieħor li jsir fi Triq il-Fortizza tal-Mosta, fin-Naxxar, u jaċċerta li dan il-knis u tindif qiegħed fil-fatt isir regolarment?

ONOR. OWEN BONNICI: Ninsab infurmat mid-Diviżjoni għall-Gvern Lokali li din it-triq titnaddaf kull nhar ta’ Erbgħa.


AWTORITÀ TAL-ARTIJIET – KIRJIET

16096. L-ONOR. JULIE ZAHRA staqsiet lill-Ministru għall-Artijiet u l-Implimentazzjoni tal-Programm Elettorali: Jista’ l-Ministru jwieġeb il-mistoqsijiet parlamentari 15295, 15460 u 15886 u ċjoè: B’referenza għat-tweġiba tal-mistoqsija parlamentari 14573, jista’ l-Ministru jagħti rendikont ta’ kemm daħħlet flus f’kirjiet l-Awtorità tal-Artijiet minn fuq proprjetajiet immobbli u ċjoè fortijiet u batteriji kostali ta’ wirt nazzjonali li jaqgħu taħt fortifikazzjonijiet għal dawn l-aħħar ħames snin, fosthom il-Forti San Luċjan, Forti Sant’Anġlu, Forti Ricasoli u l-Forti tal-Madliena? Jista’ jgħid ukoll jekk inkrewx ukoll minn terzi persuni jew kumpaniji, jagħti rendikont b’kemm inkrew u jipprovdi lista ta’ rendikonti separati?

ONOR. STEFAN ZRINZO AZZOPARDI: Ninforma lill-Onor. Interpellant li ninsab infurmat b’dan li ġej:

· Forti San Luċjan: Ministeru għall-Agrikoltura, is-Sajd u d-Drittijiet tal-Annimali;
· Forti Ricasoli – m’hemm l-ebda allokazzjoni; 
· Forti Sant’Anġlu – Ingħata lill-Ordni Sovrana ta’ San Ġwann ta’ Ġerusalemm fl-2001 għal 99 sena sas-sena 2100 skont l-Att Nru X tal-2001 li rratifika l-ftehim tal-1998 bejn il-Gvern Malti u l-Ordni. Parti mill-Forti hija soġġetta għal għotja enfitewtika lill-Cottonera Waterfront Group skont riżoluzzjoni Parlamentari tat-13 ta’ April 1999. Parti oħra tal-Forti tinsab f’idejn Heritage Malta;
· Forti Madliena – Forzi Armati ta’ Malta.


KNEE REPLACEMENT – OPERAZZJONIJIET

16132. L-ONOR. CHRIS AGIUS staqsa lill-Ministru għas-Saħħa u l-Anzjanità Attiva: Jista’ l-Ministru jgħid kemm saru operazzjonijiet tan-knee replacement matul is-sena 2023?

ONOR. JO ETIENNE ABELA: Ninsab infurmat illi bejn l-1 ta Jannar u t-30 ta’ Novembru 2023 saru 510 operazzjonijiet ta’ total knee replacement.


HIP REPLACEMENT – OPERAZZJONIJIET

16133. L-ONOR. CHRIS AGIUS staqsa lill-Ministru għas-Saħħa u l-Anzjanità Attiva: Jista’ l-Ministru jgħid kemm saru operazzjonijiet tal-hip replacement matul is-sena 2023?

ONOR. JO ETIENNE ABELA: Ninsab infurmat illi bejn l-1 ta Jannar u t-30 ta’ Novembru 2023 saru 224 operazzjonijiet ta’ total hip replacement.


MALTA U GĦAWDEX – LATRINI PUBBLIĊI

16134. L-ONOR. CHRIS AGIUS staqsa lill-Ministru għat-Trasport, l-Infrastruttura u x-Xogħlijiet Pubbliċi: Jista’ l-Ministru jgħid kemm hawn latrini pubbliċi f’kull lokalità f’Malta u f’Għawdex skont il-lokalità?

ONOR. CHRIS BONETT: Nitlob lill-Onor. Interpellant jirreferi din il-mistoqsija parlamentari lill-Ministeru kkonċernat.


MALTA U GĦAWDEX – LATRINI PUBBLIĊI

16135. L-ONOR. CHRIS AGIUS staqsa lill-Ministru għat-Turiżmu u l-Indafa Pubblika: Jista’ l-Ministru jgħid kemm hawn latrini pubbliċi f’kull lokalità f’Malta u f’Għawdex skont il-lokalità?

ONOR. CLAYTON BARTOLO: Ninforma lill-Onor. Interpellant li l-latrini pubbliċi li jaqgħu taħt ir-responsabbiltà tad-Diviżjoni għat-Tindif u Manutenzjoni jinsabu fil-lokalitajiet li ġejjin:

Baħar iċ-Ċagħaq
Il-Birgu - Xatt ir-Risq
Il-Furjana – Il-Ġnien tal-Argotti
Il-Kalkara – Rinella
Il-Belt Valletta - Barrakka ta’ Fuq
Il-Belt Valletta – Pjazza Tritoni
Tas-Sliema - Qui Si Sana
Il-Buskett
Ir-Rabat – Ġnien Howard
Marsaxlokk

Addizzjonalment, hemm tmien latrini pubbliċi oħrajn li jaqgħu taħt entitajiet oħrajn u li t-tindif tagħhom isir min-naħa tad-Diviżjoni għat-Tindif u Manutenzjoni. Dawn huma:

Marsaskala – Park tal-Familja
Kennedy Grove
Park Nazzjonali Ta’ Qali
Adventure Park Ta’ Qali
Mosta - Ġnien Victor Calvagna
Ta’ Qali Crafts Village
Ħamrun – Pjazza 7 ta’ Ġunju
Kalkara Garden


MALTA U GĦAWDEX – LATRINI PUBBLIĊI

16136. L-ONOR. CHRIS AGIUS staqsa lill-Ministru għall-Wirt Nazzjonali, l-Arti u l-Gvern Lokali: Jista’ l-Ministru jgħid kemm hawn latrini pubbliċi f’kull lokalità f’Malta u f’Għawdex skont il-lokalità?

ONOR. OWEN BONNICI: L-informazzjoni mitluba tinsab fit-tabella t’hawn taħt:




	
	Kunsill Lokali
	Ammont

	1
	Il-Belt Valletta (Città Umilissima)
	8

	2
	L-Imdina (Città Notabile)
	1

	3
	Il-Birgu (Città Vittoriosa)
	4

	4
	L-Isla (Città Invicta)
	3

	5
	Bormla (Città Cospicua)
	2

	6
	Ħal Qormi (Città Pinto)
	3

	7
	Ħaż-Żebbuġ (Città Rohan)
	1

	8
	Ħaż-Żabbar (Città Hompesch)
	2

	9
	Is-Siġġiewi (Città Ferdinand)
	4

	10
	Iż-Żejtun (Città Beland)
	3

	11
	Ir-Rabat (Città Victoria)
	8

	12
	Ħ’Attard
	3

	13
	Ħal Balzan
	1

	14
	Birkirkara
	3

	15
	Birżebbuġa
	2

	16
	Ħad-Dingli
	3

	17
	Il-Fgura
	2

	18
	Floriana
	2

	19
	Il-Fontana
	1

	20
	Il-Gudja
	2

	21
	Il-Gżira
	1

	22
	Għajnsielem
	3

	23
	L-Għarb
	3

	24
	Ħal Għargħur
	1

	25
	L-Għasri
	1

	26
	Ħal Għaxaq
	2

	27
	Il-Ħamrun
	3

	28
	L-Iklin
	0

	29
	Il-Kalkara
	1

	30
	Ta’ Kerċem
	1

	31
	Ħal Kirkop
	1

	32
	Ħal Lija
	2

	33
	Ħal Luqa
	2

	34
	Il-Marsa
	2

	35
	Marsaskala
	4

	36
	Marsaxlokk
	2

	37
	Il-Mellieħa
	6

	38
	L-Imġarr
	3

	39
	Il-Mosta
	1

	40
	L-Imqabba
	1

	41
	L-Imsida
	1

	42
	Il-Munxar (u x-Xlendi)
	3

	43
	In-Nadur
	3

	44
	In-Naxxar
	4

	45
	Paola
	2

	46
	Pembroke
	9

	47
	Tal-Pietà
	1

	48
	Il-Qala
	2

	49
	Il-Qrendi
	2

	50
	Ir-Rabat (Malta)
	3

	51
	Ħal Safi
	1

	52
	San Ġiljan
	2

	53
	San Ġwann
	1

	54
	San Lawrenz
	0

	55
	San Pawl il-Baħar
	5

	56
	Ta’ Sannat
	2

	57
	Santa Luċija
	2

	58
	Santa Venera
	1

	59
	Tas-Sliema
	5

	60
	Is-Swieqi
	1

	61
	Ta’ Xbiex
	1

	62
	Ħal Tarxien
	1

	63
	Ix-Xagħra
	1

	64
	Ix-Xewkija
	4

	65
	Ix-Xgħajra
	1

	66
	Iż-Żebbuġ
	6

	67
	Iż-Żurrieq
	4

	68
	L-Imtarfa
	2




IL-BELT VALLETTA – LATRINI PUBBLIĊI

16137. L-ONOR. CHRIS AGIUS staqsa lill-Ministru għat-Turiżmu u l-Indafa Pubblika: Jista’ l-Ministru jgħid kemm hemm latrini pubbliċi fil-Belt Valletta? Jista’ jgħid ukoll jekk qattx sar studju dwar il-bżonn ta’ aktar latrini pubbliċi marbut man-numru dejjem jiżdied ta’ turisti li jżuru l-Belt Valletta?

ONOR. CLAYTON BARTOLO: Nirreferi lill-Onor. Interpellant għat-tweġiba tal-mistoqsija parlamentari 16135.


ŻVILUPP – TERMS OF REFERENCE

16156. L-ONOR. JULIE ZAHRA staqsiet lill-Ministru għall-Wirt Nazzjonali, l-Arti u l-Gvern Lokali: Jista’ l-Ministru jqiegħed fuq il-Mejda tal-Kamra t-terms of reference in konnessjoni mas-sit kopert bil-permess tal-iżvilupp PA/05339/21?

ONOR. OWEN BONNICI: L-informazzjoni mitluba tqiegħdet fuq il-Mejda tal-Kamra waqt il-ħin tat-Tqegħid ta’ Karti.


ŻVILUPP – TERMS OF REFERNECE

16157. L-ONOR. JULIE ZAHRA staqsiet lill-Ministru għall-Wirt Nazzjonali, l-Arti u l-Gvern Lokali: Jista’ l-Ministru jqiegħed fuq il-Mejda tal-Kamra t-terms of reference in konnessjoni mas-sit kopert bil-permess tal-iżvilupp PA/03678/23 (renewal application ta’ PA/00564/18)? 

ONOR. OWEN BONNICI: Ninsab infurmat li minħabba li l-applikazzjoni PA 3678/23 għandha x’taqsam ma’ tiġdid tal-PA 564/18, it-ToRs li nħarġu għall-PA 564/18 li għadhom validi tqiegħdu fuq il-Mejda tal-Kamra waqt il-ħin tat-Tqegħid ta’ Karti.


XOGĦLIJIET FUQ ŻEWĠ SITI

16158. L-ONOR. JULIE ZAHRA staqsiet lill-Ministru għall-Wirt Nazzjonali, l-Arti u l-Gvern Lokali: Jista’ l-Ministru jiċċara għaliex twaqqfu x-xogħlijiet kollha fuq is-sit kopert bil-permess tal-iżvilupp PA/00564/18 u PA/03678/23 (Plot 17) u ma twaqqfux ukoll ix-xogħlijiet fuq l-iżvilupp PA/05339/21 (parti minn Plot 16)? Peress li s-sit kopert b’permess tal-iżvilupp PA/05339/21, li jinsab biswit (inqas minn 10 metri bogħod) is-sit bil-permess PA/03678/23 għandu d-dħul ta’ għar u parti minn dan l-għar fil-fond tiegħu, u jinsab ftit metri ’l bogħod mill-burial pit li ġie investigat minn arkeologi tas-Sovrintendenza tal-Patrimonju Kulturali f’Ġunju 2023, jista’ jgħid għaliex fil-preżent is-sit kopert bil-permess tal-iżvilupp PA/05339/21 qiegħed jiġi skavat mill-iżviluppatur u hemm arkeologi fuq is-sit jagħmlu xogħol ta’ monitoraġġ? Jista’ jgħid għaliex qed isir dan it-tip ta’ monitoraġġ arkeoloġiku, meta arkeologi li huma familjari ma’ din iż-żona arkeoloġikament sensittiva rrakkomandaw li ssir investigazzjoni arkeoloġika komprensiva tal-għar innifsu?

ONOR. OWEN BONNICI: Ninsab infurmat kif ġej:

Rigward PA/00564/18 imġedded bil-permess PA/03678/23 (Plot 17), l-investigazzjoni fuq is-sit tlestiet u l-pass li jmiss huwa t-twettiq tal-permess. Infurmat li s-Sovrintendenza waqqfet it-twettiq tal-permess b’mod temporanju ħalli tevalwa ħolistikament iżjed fid-dettall is-sitwazzjoni fuq iż-żona kollha

Rigward PA/05339/21 (Plot 16), infurmat li l-permess inħareġ suġġett għal monitoraġġ arkeoloġiku, u fil-fatt ix-xogħlijiet kollha qed isiru taħt monitoraġġ. Dwar dan infurmat li monitoraġġ arkeoloġiku jista’ jieħu forom differenti skont is-sensittività arkeoloġika tas-sit, fejn tista’ ssir ukoll investigazzjoni arkeoloġika waqt il-monitoraġġ. Din il-prassi hija stabbilita lokalment kif ukoll internazzjonalment. 

Finalment infurmat illi fil-fatt, fuq is-sit suġġett għal PA 5339/21 qed issir investigazzjoni arkeoloġika skont l-istandards stabbiliti fuq livell nazzjonali kif ukoll internazzjonali.


GAMINGMALTA FOUNDATION – MEMBRI TAL-BORD TAD-DIRETTURI

16177. L-ONOR. JEROME CARUANA CILIA staqsa lill-Ministru għall-Ekonomija, l-Intrapriża u Proġetti Strateġiċi: Jista’ l-Ministru jgħid min huma l-membri tal-Bord tad-Diretturi tal-GamingMalta Foundation (GMF), x’inhi l-kariga tagħhom u kemm ilhom membri ta’ dan il-Bord?

ONOR. SILVIO SCHEMBRI: L-informazzjoni mitluba tqiegħdet fuq il-Mejda tal-Kamra waqt il-ħin tat-Tqegħid ta’ Karti.


MALTA CRAFTS FOUNDATION – MEMBRI TAL-BORD TAL-AMMINISTRATURI

16178. L-ONOR. JEROME CARUANA CILIA staqsa lill-Ministru għall-Ekonomija, l-Intrapriża u Proġetti Strateġiċi: Jista’ l-Ministru jgħid min huma l-membri tal-Bord tal-Amministraturi tal-Malta Crafts Foundation, x’inhi l-kariga tagħhom u kemm ilhom membri ta’ dan il-Bord?

ONOR. SILVIO SCHEMBRI: Ninforma lill-Onor. Interpellant li t-tweġiba ser tingħata f’seduta oħra.


MIMCOL – MEMBRI TAL-BORD TAD-DIRETTURI

16179. L-ONOR. JEROME CARUANA CILIA staqsa lill-Ministru għall-Ekonomija, l-Intrapriża u Proġetti Strateġiċi: Jista’ l-Ministru jgħid min huma l-membri tal-Bord tad-Diretturi tal-Malta Investment Management Co. Ltd (MIMCOL), x’inhi l-kariga tagħhom u kemm ilhom membri ta’ dan il-Bord?

ONOR. SILVIO SCHEMBRI: L-informazzjoni mitluba tqiegħdet fuq il-Mejda tal-Kamra waqt il-ħin tat-Tqegħid ta’ Karti.


MALTA GOVERNMENT TECHNOLOGY INVESTMENTS LTD – MEMBRI TAL-BORD TAD-DIRETTURI

16180. L-ONOR. JEROME CARUANA CILIA staqsa lill-Ministru għall-Ekonomija, l-Intrapriża u Proġetti Strateġiċi: Jista’ l-Ministru jgħid min huma l-membri tal-Bord tad-Diretturi tal-Malta Government Technology Investments Ltd (MGTIL), x’inhi l-kariga tagħhom u kemm ilhom membri ta’ dan il-Bord?

ONOR. SILVIO SCHEMBRI: L-informazzjoni mitluba tqiegħdet fuq il-Mejda tal-Kamra waqt il-ħin tat-Tqegħid ta’ Karti.


TECH.MT – MEMBRI TAL-BORD TAD-DIRETTURI

16181. L-ONOR. JEROME CARUANA CILIA staqsa lill-Ministru għall-Ekonomija, l-Intrapriża u Proġetti Strateġiċi: Jista’ l-Ministru jgħid min huma l-membri tal-Bord tad-Diretturi ta’ Tech.mt, x’inhi l-kariga tagħhom u kemm ilhom membri ta’ dan il-Bord?

ONOR. SILVIO SCHEMBRI: L-informazzjoni mitluba tqiegħdet fuq il-Mejda tal-Kamra waqt il-ħin tat-Tqegħid ta’ Karti.




PROFITT IDDIKJARAT MINN KUMPANIJI

16190. L-ONOR. JEROME CARUANA CILIA staqsa lill-Ministru għall-Finanzi u x-Xogħol: Jista’ l-Ministru jgħid kemm hemm kumpaniji li ddikjaraw profitt ta’ iktar minn €100,000, iktar minn €500,000 u iktar minn €1 miljun fis-sena 2022?

ONOR. CLYDE CARUANA: Ninforma lill-Onor. Interpellant illi n-numru ta’ kumpaniji li ddikjaraw profitt wara t-taxxa ta’ iktar minn €100,000, iktar minn € 500,000 u iktar minn €1 miljun fis-sena bażi 2022 huwa indikat hawn taħt:

	Sena
	Profitt ta’ iktar minn
€100,000
	Profitt ta’ iktar minn
€500,000
	Profitt ta’ iktar minn
€1 Miljun

	2022
	2,768
	745
	1,531



Din l-informazzjoni hija bbażata fuq kumpaniji li ppreżentaw id-dikjarazzjoni tat-taxxa għas-sena bażi 2022, skont it-tmiem tas-sena tagħhom.


CREATIVE MALTA SCHEME - FONDI

16297. L-ONOR. JULIE ZAHRA staqsiet lill-Ministru għall-Wirt Nazzjonali, l-Arti u l-Gvern Lokali: Jista’ l-Ministru jgħid x’jiggarantixxi li l-fondi tal-Creative Malta Scheme se jiġu utilizzati għall-industrija tal-films biss?

ONOR. OWEN BONNICI: Ninsab infurmat illi l-linji gwida tal-Iskema għall-Assistenza tal-Film u t-TV li jiġu ppubblikati online jiggarantixxu dan.


L-IMTARFA – TRIQ IN-NARĊIS – GARAXXIJIET

16320. L-ONOR. REBEKAH BORG staqsiet lill-Ministru għat-Trasport, l-Infrastruttura u x-Xogħlijiet Pubbliċi: Peress li l-garaxxijiet fi Triq in-Narċis, l-Imtarfa, qegħdin jegħrqu malli tagħmel ftit xita minħabba li meta sar l-asfaltar fit-triq, it-triq saret ħażin u l-konkos ġie jaqleb għal ġol-garaxxijiet minflok jaqleb ’il barra mit-triq u apparti minn hekk, il-gulley li hemm fil-bidu ta’ din it-triq ma jaħdimx minħabba li ġie installat ħażin, jista’ l-Ministru jara li jittieħdu passi biex jiġu solvuti l-problemi ta’ ħafna residenti li qed jilmentaw li qed isofru ħsarat kbar fil-garaxxijiet tagħhom kaġun tal-ilma tax-xita, billi jara li jitranġa l-livell tat-triq?

ONOR. CHRIS BONETT: Nitlob lill-Onor. Interpellant tirreferi għat-tweġiba tal-mistoqsija parlamentari 7585.


AWTORITÀ TAL-ARTIJIET – APPLIKAZZJONIJIET

16321. L-ONOR. REBEKAH BORG staqsiet lill-Ministru għall-Artijiet u l-Implimentazzjoni tal-Programm Elettorali: Jista’ l-Ministru jgħid kemm-il applikazzjoni rċeviet l-Awtorità tal-Artijiet fis-sena 2023? Jista’ jgħid ukoll kemm minn dawn għadhom pendenti?

[bookmark: _Hlk147762560]ONOR. STEFAN ZRINZO AZZOPARDI: Matul l-2023 l-Awtorità tal-Artijiet irċeviet 4,286 applikazzjoni għad-diversi skemi li għandha. Fl-istess perjodu pproċessat 2,838 u għad fadal 1,448 applikazzjoni biex il-proċess tagħhom ikun konkluż.


POLITIKA DWAR IL-LIGHT POLLUTION 

16322. L-ONOR. REBEKAH BORG staqsiet lill-Ministru għall-Ambjent, l-Enerġija u r-Riġenerazzjoni tal-Port il-Kbir: Tista’ l-Ministru tgħid fiex waslet il-policy dwar il-light pollution li ħarġet għall-konsultazzjoni pubblika fl-2020 u wara erba’ snin għadha ma ġietx ippubblikata? Tista’ tgħid x’qiegħed iżomm lil dawn l-awtoritajiet milli jippubblikaw din il-policy?

ONOR. MIRIAM DALLI: Ninforma lill-Onor. Interpellant li l-informazzjoni qed tinġabar minħabba li hemm involuti aktar minn entità waħda li jaqgħu taħt Ministeri differenti.


PROĠETT ECOHIVE – APPLIKAZZJONI

16326. L-ONOR. JOE GIGLIO staqsa lill-Ministru għat-Trasport, l-Infrastruttura u x-Xogħlijiet Pubbliċi: Jista’ l-Ministru jgħid f’liema stadju qiegħda l-applikazzjoni għall-permess tal-proġett EcoHive li huwa propost li jsir fil-landfill tal-Magħtab ħdejn l-inċineratur?

ONOR. CHRIS BONETT: Ninforma lill-Onor. Interpellant biex jirreferi din il-mistoqsija parlamentari lill-Ministeru kkonċernat.


PROĠETT ECOHIVE – FONDI

16327. L-ONOR. JOE GIGLIO staqsa lill-Ministru għat-Trasport, l-Infrastruttura u x-Xogħlijiet Pubbliċi: Jista’ l-Ministru jgħid kemm ser jiswa l-proġett tal-EcoHive u kemm minn dan l-ammont ser ikun iffinanzjat minn fondi tal-Unjoni Ewropea?

ONOR. CHRIS BONETT: Ninforma lill-Onor. Interpellant biex jirreferi din il-mistoqsija parlamentari lill-Ministeru kkonċernat.


PROĠETT ECOHIVE – ART LI SER TINTUŻA

16328. L-ONOR. JOE GIGLIO staqsa lill-Ministru għat-Trasport, l-Infrastruttura u x-Xogħlijiet Pubbliċi: Jista’ l-Ministru jgħid kemm huwa kbir il-proġett tal-EcoHive u kemm se jkun qed jokkupa spazju? Jista’ jgħid ukoll kemm-il tomna art, li ser tintuża għal dan il-proġett, hija art agrikola?

ONOR. CHRIS BONETT: Ninforma lill-Onor. Interpellant li għandu jirreferi din il-mistoqsija parlamentari lill-Ministru kkonċernat.


IL-FURJANA – ĊENTRU TAS-SAĦĦA – SERVIZZI LI KELLHOM JITWAQQFU

16344. L-ONOR. IAN VASSALLO staqsa lill-Ministru għas-Saħħa u l-Anzjanità Attiva: Jista’ l-Ministru jgħid fejn qed jingħataw is-servizzi li kienu jingħataw fiċ-Ċentru tas-Saħħa tal-Furjana u li kellhom jitwaqqfu minħabba li parti miċ-Ċentru tas-Saħħa ġiet ikkundannata?

ONOR. JO ETIENNE ABELA: Nitlob lill-Onor. Interpellant biex jirreferi għat-tweġiba tal-mistoqsija parlamentari 16340.


SETTUR TAS-SAĦĦA – ĦADDIEMA TA’ NAZZJONALITÀ BARRANIJA

16345. L-ONOR. IAN VASSALLO staqsa lill-Ministru għas-Saħħa u l-Anzjanità Attiva: Jista’ l-Ministru jgħid kemm kien hemm ħaddiema ta’ nazzjonalità barranija li ġew ingaġġati mas-settur tas-saħħa mis-sena 2018 sal-2023, maqsuma sena b’sena?

ONOR. JO ETIENNE ABELA: Ninforma lill-Onor. Interpellant li n-numru ta’ persuni ġodda mhux ta’ nazzjonalità Maltija ingaġġati fis-snin imsemmija kien kif ġej:

2018 - 60
2019 - 124
2020 - 77
2021 - 154
2022 - 119
2023 - 73


IR-RABAT, L-IMTARFA, ĦAŻ-ŻEBBUĠ, L-IMĠARR U ĦAD-DINGLI – UFFIĊJALI TAL-PULIZIJA LI JAĦDMU FL-GĦASSES

16346. L-ONOR. IAN VASSALLO staqsa lill-Ministru għall-Intern, is-Sigurtà, ir-Riformi u l-Ugwaljanza: Jista’ l-Ministru jgħid kemm hemm uffiċjali tal-Pulizija li jaħdmu fl-għassa tar-Rabat, l-Imtarfa, Ħaż-Żebbuġ, l-Imġarr u Ħad-Dingli?

ONOR. BYRON CAMILLERI: Ninsab infurmat illi Ħaż-Żebbuġ, li hi waħda mill-lokalitajiet fid-distrett numru 6 tal-Pulizija, hemm 25 uffiċjal, inkluż membri mit-Taqsima tal-Pulizija tal-Komunità, li jkopru d-doveri relatati mal-lokalità msemmija. Il-lokalitajiet tar-Rabat, l-Imtarfa, l-Imġarr u Ħad-Dingli huma parti mid-Distrett numru 10 tal-Pulizija, fejn hemm total ta’ 30 uffiċċjal, li wkoll jinkludi membri mit-Taqsima tal-Pulizija tal-Komunità, li jkopru d-doveri f’dawn il-lokalitajiet.


SETTUR TAL-ORTOPEDIJA – KONSULENTI U TOBBA

16347. L-ONOR. IAN VASSALLO staqsa lill-Ministru għas-Saħħa u l-Anzjanità Attiva: Jista’ l-Ministru jgħid kemm-il konsulent jaħdem fis-settur tal-ortopedija? Jista’ jgħid ukoll kemm hemm tobba jaħdmu fis-settur?

ONOR. JO ETIENNE ABELA: Ninsab infurmat li fl-Isptar Mater Dei hemm total ta’ 13-il Konsulent tal-Ortopedija. Ma’ dawn hemm 37 tabib f’dan id-Dipartiment.

DIJABETE – PERSUNI DIJANJOSTIKATI

16348. L-ONOR. IAN VASSALLO staqsa lill-Ministru għas-Saħħa u l-Anzjanità Attiva: Jista’ l-Ministru jgħid kemm-il persuna preżentement hija dijanjostikata bid-dijabete f’Malta u f’Għawdex?

ONOR. JO ETIENNE ABELA: Ninsab infurmat li skont ir-reġistru kkompilat mid-Direttorat għall-Informazzjoni u r-Riċerka fl-2023, ibbażat fuq persuni ħajjin li fl-2020 jew fl-2021 kellhom riżultat tad-demm li jaqbel mal-kriterji internazzjonali għad-dijanjosi tad-dijabete, jew użaw xi servizz relatat mad-dijabete, inkluż attendenza f’xi waħda mill-kliniċi relatati jew inkella jużaw mediċini tad-dijabete mill-iskema tal-Ispiżerija tal-Għażla tiegħek, in-numru ta’ dijabetiċi jammonta għal ftit aktar minn 46,000 persuna.


DIJABETE – REĠISTRU

16349. L-ONOR. IAN VASSALLO staqsa lill-Ministru għas-Saħħa u l-Anzjanità Attiva: Jista’ l-Ministru jgħid meta ser jiġi fis-seħħ ir-reġistru tal-pazjenti li jbatu bid-dijabete?

ONOR. JO ETIENNE ABELA: Ninsab infurmat li diġà sar eżerċizzju ta’ kumpilazzjoni ta’ reġistru statiku ta’ persuni li jbatu mid-dijabete bbażat fuq is-sistemi amministrattivi eżistenti bi preparazzjoni għall-istrateġija tad-dijabete li jmiss. Sadanittant beda l-proċess ta’ procurement ta’ sistema informatika li tkun tista’ tmantni dan ir-reġistru b’mod regolari.


PROĊESS BIEX JITNEĦĦEW PARKEĠĠI RISERVATI PERSONALIZZATI

16363. L-ONOR. MARK ANTHONY SAMMUT staqsa lill-Ministru għat-Trasport, l-Infrastruttura u x-Xogħlijiet Pubbliċi: Jista’ l-Ministru jgħid x’inhu l-proċess li bih jitneħħa parkeġġ riservat personalizzat f’każ li l-persuna li tkun kwalifikat għalih tiġi nieqsa? Jista’ jgħid ukoll kif isir il-monitoraġġ u kif l-Awtorità tkun notifikata li tali parkeġġ jista’ jerġa’ jsir pubbliku?

ONOR. CHRIS BONETT: Ninforma lill-Onor. Interpellant li kopja tal-policy rigward parkeġġi riservati kemm komunali kif ukoll personalizzati u li tispeċifika l-proċedura sabiex dawn jitneħħew tqiegħdet fuq il-Mejda tal-Kamra waqt il-ħin tat-Tqegħid ta’ Karti.


PARKEĠĠI RISERVATI PERSONALIZZATI

16364. L-ONOR. MARK ANTHONY SAMMUT staqsa lill-Ministru għat-Trasport, l-Infrastruttura u x-Xogħlijiet Pubbliċi: Jista’ l-Ministru jgħid kemm hawn parkeġġi riservati personalizzati u jaqsam l-informazzjoni lokalità lokalità?

ONOR. CHRIS BONETT: Ninforma lill-Onor. Interpellant li lista attwali tal-parkeġġi riservati personalizzati maqsuma skont il-lokalità tqiegħdet fuq il-Mejda tal-Kamra waqt il-ħin tat-Tqegħid ta’ Karti..


PERMESSI GĦAL PARKEĠĠI RISERVATI PERSONALIZZATI

16365. L-ONOR. MARK ANTHONY SAMMUT staqsa lill-Ministru għat-Trasport, l-Infrastruttura u x-Xogħlijiet Pubbliċi: Jista’ l-Ministru jgħid kemm inħarġu permessi għal parkeġġi riservati personalizzati kull sena mill-2010 sal-ġurnata li fiha tiġi mwieġba din il-mistoqsija parlamentari, maqsuma sena b’sena?

ONOR. CHRIS BONETT: Nitlob lil Onor. Interpellant biex jirreferi għat-tweġiba tal-mistoqsija parlamentari 12028 u 12538. 

Matul l-2023 inħarġu 424 permess u matul l-2024 inħarġu 40 permess.


ĦAŻ-ŻEBBUĠ – TRIQ IL-QOLLA – ĦRUĠ TA’ ILMA FIT-TRIQ

16366. L-ONOR. MARK ANTHONY SAMMUT staqsa lill-Ministru għall-Akkomodazzjoni Soċjali u Affordabbli: B’referenza għat-tweġiba tal-mistoqsija parlamentari 15722, peress li sat-12 ta’ Frar is-sitwazzjoni ma nbidlitx u għadu qed jiġi ppumpjat kwantità ta’ ilma fit-triq, jista’ l-Ministru jgħid lil liema entità rrefera l-każ u x’kien l-eżitu tal-istħarriġ tagħha?

ONOR. RODERICK GALDES (Ministru għall-Akkomodazzjoni Soċjali u Affordabbli): Ninsab infurmat li minn stħarriġ li sar dalgħodu stess u li tqiegħed fuq il-Mejda tal-Kamra waqt il-ħin tat-Tqegħid ta’ Karti jidher li ma hemm l-ebda ilma li qed jiġi ppumpjat fl-imsemmija triq.


BIRŻEBBUĠA – TRIQ ALESSANDRU – PROBLEMA TA’ VULTAĠĠ BAXX TAL-ELETTRIKU

16368. L-ONOR. MARK ANTHONY SAMMUT staqsa lill-Ministru għall-Ambjent, l-Enerġija u r-Riġenerazzjoni tal-Port il-Kbir: Tista’ l-Ministru tara li tiġi indirizzata l-problema ta’ vultaġġ baxx tal-elettriku fi Triq Alessandru, Birżebbuġa? Tista’ tgħid ukoll xi pjan hemm biex din is-sitwazzjoni titranġa u meta huwa mistenni li din il-problema tkun solvuta?

ONOR. MIRIAM DALLI: Ninforma lill-Onor. Interpellant li fiż-żona indikata, matul is-sena li għaddiet l-Enemalta żiedet żewġ feeders ġodda li jwasslu l-provvista tal-elettriku mis-substations għal għand il-konsumatur. Din is-sena qed ikun ippjanat li jinbidlu diversi linji biex tkompli tissaħħaħ is-sistema tad-distribuzzjoni fl-istess żona.

PJAN GĦAL SPTAR IEĦOR

16383. L-ONOR. ALBERT BUTTIGIEG staqsa lill-Ministru għas-Saħħa u l-Anzjanità Attiva: Fid-dawl li l-Ministru tkellem fuq il-ħtieġa li jkun hemm sptar ieħor fil-pajjiż, jista’ l-Ministru jgħid x’inhuma l-pjanijiet tiegħu għal dan u jekk hemmx ippjanat li jinbena sptar ġdid ieħor, jitkabbar l-Isptar Mater Dei jew inkella jintuża l-Isptar San Luqa jew l-Isptar Boffa?

ONOR. JO ETIENNE ABELA: Ninforma lill-Onor. Interpellant li hemm katina ta’ inizjattivi u dawn ser jitħabbru fiż-żmien li ġej.


SPTAR BOFFA – SERVIZZI

16384. L-ONOR. ALBERT BUTTIGIEG staqsa lill-Ministru għas-Saħħa u l-Anzjanità Attiva: Jista’ l-Ministru jgħid x’inhuma s-servizzi li preżentement jingħataw mill-Isptar Boffa? Jista’ jgħid ukoll x’inhuma l-pjanijiet tal-Ministru għal dan l-isptar?

ONOR. JO ETIENNE ABELA: Ninforma lill-Onor. Interpellant li sa minn diversi xhur ilu, ebda servizz mhu jingħata mill-Isptar Boffa. Ninsab infurmat ukoll li hemm proċess biex jiġi rilaxxat mill-Ministeru għas-Saħħa.


SPTAR BOFFA – BINJA/BINJIET

16385. L-ONOR. ALBERT BUTTIGIEG staqsa lill-Prim Ministru: Jista’ l-Prim Ministru jgħid min huwa preżentement responsabbli għall-binja/binjiet li hemm fejn qabel kien jopera l-Isptar Boffa? Jista’ jgħid ukoll jekk hemmx pjanijiet li dan l-isptar hux ser jinbiegħ biex jinbidel f’lukanda?

ONOR. ROBERT ABELA: Nirreferi lill-Onor. Interpellant għat-tweġibiet tal-mistoqsijiet parlamentari 16383 u 16384. 

Il-Gvern, bl-entitajiet relevanti, ser jistudja xi jkun l-aqwa mod li bih il-potenzjal ta’ dan is-sit ikun utilizzat.


ERA – RAPPORTI DWAR ĦRUĠ TA’ DRENAĠĠ

16417. L-ONOR. REBEKAH BORG staqsiet lill-Ministru għall-Ambjent, l-Enerġija u r-Riġenerazzjoni tal-Port il-Kbir: Tista’ l-Ministru tgħid kemm-il rapport irċeviet l-Awtorità għall-Ambjent u r-Riżorsi (ERA) fis-sena 2023 dwar ħruġ ta’ drenaġġ mhux trattat fil-baħar? Fost dawn ir-rapporti, kemm minnhom ġew ivverifikati u kkonfermati mill-ERA permezz ta’ investigazzjonijiet? Għar-rapporti li ġew ikkonfermati, tista’ l-Ministru tispeċifika l-post u tgħid xi kkawża biex id-drenaġġ spiċċa fil-baħar?

ONOR. MIRIAM DALLI: Ninsab infurmata li fl-2023 l-Awtorità għall-Ambjent u r-Riżorsi (ERA) irċeviet 17-il rapport dwar ilmenti ta’ allegat drenaġġ fil-baħar. Kien hemm għaxar każijiet li viżwalment dehru li setgħu kienu drenaġġ u b’hekk ġew riferuti lill-Korporazzjoni għas-Servizzi tal-Ilma bħala l-entità responsabbli mill-infrastruttura tad-drenaġġ u lid-Dipartiment tas-Saħħa Ambjentali bħala l-entità kompetenti fuq il-kwalità tal-ilma baħar għall-għawm. Dawn il-każijiet seħħew ħdejn Manoel Island, darbtejn f’Ta’ Xbiex, Golden Bay, darbtejn fix-Xemxija, Birżebbuġa, fix-Xgħajra, Wied iż-Żurrieq u f’Imġarr ix-Xini, Għawdex. Fis-seba’ każijiet l-oħra ma rriżultax li kien hemm ħruġ ta’ drenaġġ.


ERA – SPEZZJONIJIET FL-IMPJANT TAL-ĦUT F’ĦAL FAR

16418. L-ONOR. REBEKAH BORG staqsiet lill-Ministru għall-Ambjent, l-Enerġija u r-Riġenerazzjoni tal-Port il-Kbir: Tista’ l-Ministru tgħid kemm-il spezzjoni saret mill-Awtorità għall-Ambjent u r-Riżorsi (ERA) fl-impjant tal-ħut f’Ħal Far li jipproċessa l-fdalijiet tat-tonn mill-1 ta’ Jannar 2023 sal-ġurnata li fiha tiġi mwieġba din il-mistoqsija parlamentari, u tippubblika r-rapporti kollha dwar is-sejbiet li rriżultaw mill-ispezzjonijiet li għamlet l-istess Awtorità? Tista’ tgħid jekk iż-żjarat li tagħmel l-ERA f’dan l-impjant isirux fuq bażi kontinwa jew jekk din il-proċedura ssirx minħabba lmenti li tirċievi l-Awtorità?

ONOR. MIRIAM DALLI: Ninsab infurmata li bejn l-1 ta’ Jannar 2023 u l-15 ta’ Frar 2024, l-ERA wettqet ’il fuq minn 40 spezzjoni fil-faċilità li qed issir referenza għaliha u fil-madwar. Spezzjonijiet isiru bħala parti integrali mix-xogħol tas-Sezzjoni tal-Infurzar fi ħdan l-Awtorità biex tassigura konformità mal-kundizzjonijiet li l-faċilità hija suġġetta għalihom (IP 0103/22). Isiru wkoll spezzjonijiet ta’ monitoraġġ spontanji bħala miżura proattiva, kif ukoll spezzjonijiet għal kull ilment li jsir.


ĦAL FAR – IMPJANT TAR-RIĊIKLAĠĠ TAT-TONN – RAPPORT DWAR IRWEJJAĦ

16419. L-ONOR. REBEKAH BORG staqsiet lill-Ministru għall-Ambjent, l-Enerġija u r-Riġenerazzjoni tal-Port il-Kbir: Tista’ l-Ministru tgħid jekk sarx rapport komprensiv li jinvestiga s-sors u n-natura tal-irwejjaħ assoċjati mal-impjant tar-riċiklaġġ tat-tonn f’Ħal Far? Jekk fl-affermattiv, tista’ tqiegħdu fuq il-Mejda tal-Kamra?

ONOR. MIRIAM DALLI: Nirreferi lill-Onor. Interpellant għat-tweġiba tal-mistoqsija parlamentari 16418.




KLIEB LI ĠEW MICROCHIPPED FL-2017

16445. L-ONOR. JANICE CHETCUTI staqsiet lill-Ministru għall-Agrikoltura, is-Sajd u d-Drittijiet tal-Annimali: Jista’ l-Ministru jgħid kemm-il kelb ġie microchipped u reġistrat fid-Database Nazzjonali fis-sena 2017?

ONOR. ANTON REFALO: Nirreferi lill-Onor. Interpellant għat-tabella segwenti.

	Sena
	Klieb li ġew microchipped u reġistrati

	2017
	7,684




KLIEB LI ĠEW MICROCHIPPED FL-2016

16446. L-ONOR. JANICE CHETCUTI staqsiet lill-Ministru għall-Agrikoltura, is-Sajd u d-Drittijiet tal-Annimali: Jista’ l-Ministru jgħid kemm-il kelb ġie microchipped u reġistrat fid-Database Nazzjonali fis-sena 2016?

ONOR. ANTON REFALO: Nirreferi lill-Onor. Interpellant għat-tabella segwenti.

	Sena
	Klieb li ġew microchipped u reġistrati

	2016
	7,293




KLIEB LI ĠEW MICROCHIPPED FL-2015

16447. L-ONOR. JANICE CHETCUTI staqsiet lill-Ministru għall-Agrikoltura, is-Sajd u d-Drittijiet tal-Annimali: Jista’ l-Ministru jgħid kemm-il kelb ġie microchipped u reġistrat fid-Database Nazzjonali fis-sena 2015?

ONOR. ANTON REFALO: Nirreferi lill-Onor. Interpellant għat-tabella segwenti.

	Sena
	Klieb li ġew microchipped u reġistrati

	2015
	6,477




KLIEB LI ĠEW MICROCHIPPED FL-2014

16448. L-ONOR. JANICE CHETCUTI staqsiet lill-Ministru għall-Agrikoltura, is-Sajd u d-Drittijiet tal-Annimali: Jista’ l-Ministru jgħid kemm-il kelb ġie microchipped u reġistrat fid-Database Nazzjonali fis-sena 2014?

ONOR. ANTON REFALO: Nirreferi lill-Onor. Interpellant għat-tabella segwenti.

	Sena
	Klieb li ġew microchipped u reġistrati

	2014
	5,877




KLIEB LI ĠEW MICROCHIPPED FL-2013

16449. L-ONOR. JANICE CHETCUTI staqsiet lill-Ministru għall-Agrikoltura, is-Sajd u d-Drittijiet tal-Annimali: Jista’ l-Ministru jgħid kemm-il kelb ġie microchipped u reġistrat fid-Database Nazzjonali fis-sena 2013?

ONOR. ANTON REFALO: Nirreferi lill-Onor. Interpellant għat-tabella segwenti.

	Sena
	Klieb li ġew microchipped u reġistrati

	2013
	7,976




ATT DWAR IT-TRATTAMENT XIERAQ TAL-ANNIMALI - ŻAMMA TA’ REĠISTRU 

16450. L-ONOR. JANICE CHETCUTI staqsiet lill-Ministru għall-Agrikoltura, is-Sajd u d-Drittijiet tal-Annimali: Fid-dawl li kif kien deċiż li jsir skont l-Artikolu 45 tal-Att dwar it-Trattament Xieraq tal-Annimali (Kap. 439), li jgħid “il-Kummissarju għat-Trattament Xieraq tal-Annimali għandu jżomm reġistru msejjaħ “Persuni mixlija b’reati kontra l-Att dwar it-Trattament Xieraq tal-Annimali u r-regolamenti magħmula taħtu” li fih jitniżżel l-isem ta’ kull persuna ħatja mill-Qorti ta’ ksur tad-dispożizzjonijiet ta’ dan l-Att jew kwalunkwe regolamenti magħmula taħtu u fejn jiġi dikjarat mill-Qorti li l-ħati għandu jiġi pprojbit milli jżomm annimali għal dak iż-żmien li jista’ jiġi stabbilit mill-Qorti. Kopja awtentika tas-sentenza rilevanti jew digriet tal-Qorti, għandha wkoll tinżamm fir-reġistru.”, jista’ l-Ministru jgħid jekk hux qed jinżamm dan ir-reġistru? Jista’ jgħid ukoll jekk kienx hemm persuni li diġà tniżżlu f’dan ir-reġistru?

ONOR. ANTON REFALO: Ninsab infurmat li dan ir-reġistru qed jinżamm mill-Uffiċċju tal-Kummissarju għall-Ħarsien tal-Annimali. Inżid ngħid ukoll li diġà hemm xi persuni mniżżla f’dan ir-reġistru.

